ভারতে ভুয়া খবরের কারণে কয়েকজনের মৃত্যুর ঘটনা ঘটলো কীভাবে? - BBC News বাংলা\nভারতে ভুয়া খবরের কারণে কয়েকজনের মৃত্যুর ঘটনা ঘটলো কীভাবে?\nবানোয়াট খবরের জেরে বেঙ্গালুরুতে প্রাণ হারাতে হয়েছে কালুয়া রামকে\nকাজের খোঁজে বেঙ্গালুরুতে এসেছিলেন কালুয়া রাম। কিন্তু এই ব্যস্ত শহরে তিনি মানুষজনকে সন্দেহ, গুজব আর আতঙ্কের মধ্যে দেখতে পেলেন। কয়েকদিন আগেই হোয়াটসঅ্যাপ, ফেসবুকে শিশু অপহরণকারীদের যে ভুয়া ভিডিও ছড়িয়ে পড়েছিল, তার জের ধরেই কালুয়া রামকেও একজন অপহরণকারী বলে মনে করেছিল মানুষজন।\nএকটি মোবাইল ভিডিওতে দেখা যাচ্ছে তার জীবনের শেষ কয়েকটি মুহূর্ত। একদল মানুষ তাকে পিটিয়ে মেরে ফেলছে।\nওই ঘটনার তদন্তকারী পুলিশ কর্মকর্তা, রাভি চানানাভা বলছেন, উত্তেজিত জনতা তাকে পিটিয়ে মেরেছে, তাদের মধ্যে নারী আর শিশুরাও ছিল, যারা এমনকি ক্রিকেট ব্যাট দিয়ে তাকে পিটিয়েছে।\nতিনি বলছেন, ''তারা তার হাত-পা বেধে রাস্তার মধ্যে টেনেছে, পিটিয়েছে, এসব কারণেই সে মারা গেছে।''\nযে স্থানে কালুয়াকে হত্যা করা হয়, সেটি শহরের একটি ব্যস্ত এলাকা, যেখানে অসংখ্য বাড়িঘর আর দোকান রয়েছে। কোন প্রত্যন্ত গ্রাম নয়, ভারতের সবচেয়ে সমৃদ্ধ শহরগুলোর একটি, প্রযুক্তি কেন্দ্র বেঙ্গালুরুর একেবারের কেন্দ্রে এই জায়গা, যেখানে মিথ্যা খবর আর গুজবের কারণে একজন তরুণকে প্রাণ হারাতে হল।\nভারতে পুলিশ বলছে, গত দেড়মাসে অন্তত ১৪জনকে ছেলেধরা সন্দেহে গণপিটুনিতে মেরে ফেলা হয়েছে। সর্বশেষ ঘটনাটি হয়েছে ত্রিপুরায়, যেখানে দু'দিনে ৪জন নিহত হয়েছে। তাদের মধ্যে এমন একজনও রয়েছেন, যিনি ছেলেধরার গুজবরোধে সরকারী প্রচার চালাচ্ছিলেন। পুলিশ বলছে, মোবাইল ফোনের অ্যাপ হোয়াটসঅ্যাপে গুজব ছড়িয়ে পড়ার জেরে এসব ঘটনা ঘটেছে।\nসামাজিক মাধ্যমের পাশাপাশি বানোয়াট খবরের শিকার হয়েছে প্রচলিত গণমাধ্যমও\nমিথ্যা বা বানোয়াট খবর সবসময়েই বিপদের আর সামাজিক মাধ্যম আর স্মার্ট মোবাইল ফোনের কারণে এখন সহজেই সেগুলো ছড়িয়ে পড়ে। অনেকেই তাতে বিভ্রান্ত হয়ে পড়েন। সারাবিশ্বেই এটি এখন একটি বড় সমস্যা হয়ে দাঁড়িয়েছে। কিন্তু ভারতে এখন সেটি হয়ে পড়েছে জীবন-মৃত্যুর একটি সমস্যা।\nসম্প্রতি ভারতে ছড়িয়ে পড়া হোয়াটসঅ্যাপ মেসেজে বলা হচ্ছে, দুইশ'র বেশি শিশু অপহরণকারী বেঙ্গালুরুতে এসেছে। নিউজ চ্যানেলে এই খবরটি প্রকাশ করে বলা হয়, শিশুদের অপহরণ করতে পাঁচ হাজার এরকম অপহরণকারী শহরে ঘোরাফেরা করছে। অভিভাবকদের সতর্ক করতে বিশাল হেডলাইনও করা হয়।\nভারত জুড়ে একটি সিসিটিভি ফুটেজ ছড়িয়ে পড়ে, যেখানে দেখা যায়, দুইজন ব্যক্তি একটি মোটরসাইকেলে করে একটি শিশুকে তুলে নিয়ে যাচ্ছে।\nহামলা-গ্রেফতারে উত্তেজনা কোটা সংস্কার আন্দোলনে\nআট বছর বয়সেই বিশ্ববিদ্যালয়ে যে ছাত্র\nশিশু অপহরণ থেকে সতর্ক করতে পাকিস্তানে এই ভিডিওটি তৈরি হলেও, ভারতে এটি বিকৃত আকারে ছড়িয়ে পড়েছে\nযেখানে কালুয়াকে হত্যা করা হয়েছে, সেখানকার কয়েকজন বাসিন্দাকে ওই ভিডিওটি দেখান বিবিসির সংবাদদাতা। তারা এটিকে সত্যি বলে মনে করেন।\nকিন্তু এটি আসলে ভারতের কোন ভিডিও নয়। এটি আসলে পাকিস্তানে দুইবছর আগে তৈরি করা একটি ভিডিও, যেটি শিশু অপহরণ থেকে সতর্ক করতে প্রচারণার চালাতে তৈরি করা হয়েছিল। কিন্তু সেই ভিডিওটি এডিট করে এখন প্রচার করা হচ্ছে আর সস্তা স্মার্টফোনের কারণে সেটি সহজেই ছড়িয়ে পড়ছে।\nবেঙ্গালুরুর একজন নারী বলছেন, ''এই ভিডিও দেখার পর আর খবর শোনার পর, আমরা আমাদের সন্তানদের নিরাপত্তা নিয়ে চিন্তিত হয়ে পড়েছি। এখন আর আমরা তাদের বাইরে পাঠাতে চাই না।''\nএসব গুজব আর ভুয়া খবর থেকে সতর্ক করতে মাইকে প্রচারণা করছে স্থানীয় পুলিশ।\nবানোয়াট ভিডিও হলেও বেঙ্গালুরুর অনেক বাসিন্দা সেটিকে বিশ্বাস করেন\nভুয়া নিউজের বিরুদ্ধে লড়াই করছে পুলিশ সদর দপ্তরও, যেখানে প্রচলিত মিডিয়াগুলোর পাশাপাশি ফেসবুক, টুইটার, হোয়াটসঅ্যাপের ওপর নজর রাখছে পুলিশ। সেখানে কি ধরণের খবর ছড়াচ্ছে, কি ভিডিও বেশি শেয়ার হচ্ছে এবং সেগুলোর সত্যতা যাচাই করে দেখা হচ্ছে।\nতবে বেঙ্গালুরুর পুলিশ কমিশনার সুনীল কুমার বলছেন, এখানে মিডিয়ার অনেক কিছু করার আছে।\nতিনি বলছেন, ''আমি মিডিয়াকে এই অনুরোধ করছি, যেকোনো বিষয়ে আগে পুরোপুরি নিশ্চিত হয়ে নিন। নির্ভরযোগ্য নয়, এরকম কোন খবর প্রকাশ না করে, আগে সেটির বিষয়ে খোঁজখবর নিন।''\nসাম্প্রতিক ভুয়া খবরের জোয়ারে ভারত জুড়ে আটজন মানুষ নিহত হয়েছে। সামাজিক মাধ্যমে ভুয়া বা মিথ্যা খবরের বিষয়টি হয়তো সবার জন্যই চ্যালেঞ্জিং, কিন্তু ভারতে সেটি জীবন-মৃত্যুর কারণ হয়ে দাঁড়িয়েছে।\nলিসিচানস্ক দখলে, এবং পুরো লুহানস্ক এখন 'মুক্ত'- রাশিয়ার ঘোষণা\nবেতের আঘাতে আহত হয়ে দুই ছাত্রী হাসপাতালে, শিক্ষক বরখাস্ত\nমোশন সিকনেস কী, কেন হয়, কিভাবে সুস্থ থাকবেন\nশিক্ষকের বেতের আঘাতে দুই ছাত্রী হাসপাতালে, শিক্ষক বরখাস্ত\nএকই শহরের নিয়ন্ত্রণ দাবি করছে ইউক্রেন ও রাশিয়া দুই পক্ষই\nক্যান্সার প্রতিরোধী কমলা আর বেগুনী রঙের ফুলকপির খোঁজে


বিমান বাংলাদেশের নিয়ন্ত্রণ কার হাতে? | AponVubon - Lifestyle Mag\nপ্রথম পাতা » নির্বাচিত ফিচার » বিমান বাংলাদেশের নিয়ন্ত্রণ কার হাতে?\nমে ৪, ২০১৮, ১০:৫৩ অপরাহ্ণ\nমন্ত্রীকে না জানিয়ে বিমান বাংলাদেশ এয়ারলাইন্সের ব্যবস্থাপনা পরিচালক ও প্রধান নির্বাহী কর্মকর্তার পুনঃনিয়োগের ঘটনা শিষ্টাচার বহির্ভূত ও দুঃখজনক বলে মনে করছেন এভিয়েশন বিশেষজ্ঞরা। তারা বলছেন, এই ঘটনার মধ্য দিয়ে বিমানের নিয়ন্ত্রণ কার হাতে তা নিয়ে প্রশ্ন দেখা দিয়েছে। ১৮ এপ্রিল এক অনুষ্ঠানে ক্ষোভ প্রকাশ করেন বেসামরিক বিমান পরিবহন ও পর্যটনমন্ত্রী এ কে এম শাহজাহান কামাল।জানা যায়, মন্ত্রীকে না জানিয়েই ১৭ই এপ্রিল পরিচালনা বোর্ড বিমানের ব্যবস্থাপনা পরিচালক ও প্রধান নির্বাহী কর্মকর্তা পদে এএম মোসাদ্দিক আহমেদকে পুনরায় এক বছরের জন্য নিয়োগ দিলে ক্ষুব্ধ হন বিমানমন্ত্রী। এরপর থেকেই বিমানের নিয়ন্ত্রণ কার হাতে তা নিয়ে নিয়ে উঠেছে প্রশ্ন।\n২০০৭ সালে সরকারি করপোরেশন থেকে পাবলিক লিমিটেড কোম্পানিতে রূপান্তরিত হয় বিমান বাংলাদেশ। সেই থেকে পরিচালনা পর্ষদের মাধ্যমে পরিচালিত হয়ে আসছে সংস্থাটি। পাবলিক কোম্পানি হলেও প্রতিষ্ঠানটির শতভাগ মালিকানা রাষ্ট্রের। তাই এ ব্যবস্থাপনা পরিচালকের নিয়োগের বিষয়টি মন্ত্রীকে জানানো উচিৎ বলেই মনে করেন বিশেষজ্ঞরা।বাংলাদেশের মনিটরের সম্পাদক কাজী ওয়াহিদুল আলম বলেন, যেহেতু মন্ত্রী বোর্ডের মেম্বার নয় সেই জন্য বোর্ড তাকে জানানো প্রয়োজন মনে করেননি। আইনগতভাবে তারা ঠিক আছে। আবার মন্ত্রী যেটা বলছে সেটিও উড়িয়ে দেয়া যাবে না, কারণ যেকোনো সমস্যা হলে জবাবদিহিতা মন্ত্রীকেই দিতে হয়।বিমান বাংলাদেশ এয়ারলাইন্সের সাবেক ব্যবস্থাপনা পরিচালক ড. এম এ মোমেন বলেন, এখানে এক সঙ্গে দুটি দিক দেখা যায়, একটি হলো বাংলাদেশ বিমান একটি কোম্পানি, এটির সার্বিক দায়িত্ব বোর্ডের, আর এটি পরিচালিত হয় কোম্পানির আইনে। অপরদিকে বাংলাদেশ বিমানের মালিকানা হলো রাষ্ট্রের। সরকারের প্রধান প্রতিনিধি হলো মন্ত্রী। আর তিনি প্রতিনিধি হয়ে বিমানে কি হচ্ছে সেটি জানতে পারবে না এটি গ্রহণযোগ্য নয়।\nএদিকে বিষয়টি দুঃখজনক বলে মনে করেন সাবেক বেসামরিক বিমানমন্ত্রী জিএম কাদেরও। ঘটনাটি খতিয়ে দেখতে মন্ত্রণালয়কে পরামর্শ দেন বেসামরিক বিমান পরিবহন ও পর্যটন মন্ত্রণালয়ের সংসদীয় স্থায়ী কমিটির সভাপতি ফারুক খান। তিনি বলেন, আমি মনে করি মন্ত্রীর পুনঃনিয়োগের ব্যাপারটি দেখার কথা। কেনো এই ব্যাপারটি মন্ত্রীকে জানানো হয়নি সে ব্যাপারে তার উচিত বিমানের বোর্ডের সঙ্গে কথা বলা। এভিয়েশন খাত সংশ্লিষ্টরা বলছেন, সব অনিয়ম অভিযোগ আমলে নিয়ে বিমান বাংলাদেশ এয়ারলাইন্স এর প্রতিটি কাজে স্বচ্ছতা ও জবাবদিহিতা প্রতিষ্ঠা এখন সময়ের দাবি।rtv\nপড়া হয়েছে ১৩৮ বার


সদাকাতুল ফিতর আদায় করা ওয়াজিব - খবর৭১\nHome ধর্ম সদাকাতুল ফিতর আদায় করা ওয়াজিব\nখবর৭১ঃ দীর্ঘ একমাস সিয়াম সাধনার পর ঈদের দিন ধনী-গরিব সবাই যেন সমানভাবে ঈদের আনন্দ উপভোগ করতে পারে এ জন্য মহান আল্লাহতায়ালা জাকাতের মতো একটি আর্থিক ইবাদত সদাকাতুল ফিতরের বিধান প্রদান করেছেন। সদাকাতুল ফিতর আরবি শব্দ।\nসদকা অর্থ দান আর ফিতর অর্থ রোজা ভেঙে পানাহারের বৈধতা। দীর্ঘ এক মাস পর রোজা ভাঙা উপলক্ষ্যে গরিব-মিসকিনকে আল্লাহর সন্তুষ্টির উদ্দেশ্যে যে দান করা হয়, তাই সদাকাতুল ফিতর। আমাদের দেশে ‘ফিতরা’ নামেও পরিচিত। ফিতর আদায়ের উদ্দেশ্য দুটি। তা হলো : রোজার কাফফারা অর্থাৎ রোজায় আমাদের ইচ্ছা-অনিচ্ছায় অনেক ভুল-ত্রুটি হয়ে যায়, সদাকাতুল ফিতরের দ্বারা তা ক্ষতিপূরণ হয় এবং ঈদের দিন গরিব ও অসহায় লোকদের সহযোগিতা করা।\nহজরত আবদুল্লাহ ইবনে আব্বাস আব্দুল্লাহ (রা.) থেকে বর্ণিত তিনি বলেন, রাসূলুল্লাহ (সা.) বলেছেন, ‘আল্লাহ তোমাদের জন্য সদাকাতুল ফিতর আব্যশক করেছেন। অনর্থক, অশালীন কথা ও কাজে রোজার যে ক্ষতি হয়েছে তা পূরণের জন্য এবং গরিব ও অসহায় লোকদের সহযোগিতা করার জন্য’। (সুনামে আবু দাউদ : ১৬০৯)। অন্যত্র এসেছে, হজরত জাবের (রা.) থেকে বর্ণিত, তিনি বলেন, রাসূলুল্লাহ (সা.) বলেছেন, ‘রমজানের রোজা সদাকাতুল ফিতর আদায় করার পূর্ব পর্যন্ত আসমান-জমিনের মাঝে ঝুলন্ত থাকে।’ (আত-তারগিব ওয়াত তাবহির : ২/৯৬)। তাহলে চিন্তা করুন একজন রোজাদার ব্যক্তির জন্য সদাকাতুল ফিতর আদায় করা কতটা গুরুত্বপূর্ণ।\nসদাকাতুল ফিতর একটি আর্থিক ইবাদত। জাকাত ফরজ হওয়ার জন্য যেসব শর্ত আব্যশক সদাকাতুল ফিতরের ক্ষেত্রেও অনুরূপ শর্ত প্রযোজ্য। ঈদুল ফিতরের দিন সুবহে সাদিকের সঙ্গে সঙ্গে সদাকাতুল ফিতর ওয়াজিব হয়ে যায়। তাই কেউ যদি সেদিন সুবহে সাদিকের আগে জন্ম হয় বা নিসাব পরিমাণ সম্পদের মালিক হয়, তাহলে তার ওপর সদাকাতুল ফিতর ওয়াজিব। ঈদুল ফিতরের নামাজে যাওয়ার আগে সদাকাতুল ফিতর আদায় করতে হবে। ঈদের নামাজের পর তা আদায় করলে সদাকাতুল ফিতর আদায় হবে না, বরং সাধারণ দান হিসাবে গণ্য হবে।\nহাদিসে পাঁচটি দ্রব দ্বারা সদাকাতুল ফিতর আদায় করা যাবে বলা হয়েছে। তা হলো যথাক্রমে : যব, কিশমিশ, খেজুর, পনির ও গম। এগুলোর মধ্যে গম হচ্ছে আধা ‘সা’ আর বাকিগুলো এক ‘সা’। ‘সা’ হচ্ছে একটি প্রাচীন ওজন পদ্ধতি। প্রতি বছর ইসলামিক ফাউন্ডেশন বাংলাদেশ থেকে সদাকাতুল ফিতরের সর্বনিু ও সর্বোচ্চ পরিমাণ নির্ধারণ করে দেয়। এটা অবশ্যই সাধারণ মানুষের জন্য খুব উপকারী। এ বছর ইসলামিক ফাউন্ডেশন বাংলাদেশ থেকে সদাকাতুল ফিতর আদায়ের জন্য সর্বোচ্চ ২৩১০ টাকা এবং সর্বনিু ৭৫ টাকা নির্ধারিত করা হয়েছে।\nসদাকাতুল ফিতর হচ্ছে গবির ও অসহায় লোকদের অধিকার। যদি নিকটাত্মীয়ের মধ্যে কেউ গরিব ও অসহায় থাকে, তাহলে তাকে সদাকাতুল ফিতর দেওয়া সবচেয়ে উত্তম কাজ। এমনকি যদি ভাইবোনের আর্থিক অবস্থা খারাপ থাকে, তাহলে তাদেরকেও সদাকাতুল ফিতর দেওয়া যাবে। এতে সদাকাতুল ফিতর আদায় হবে পাশাপাশি আত্মীয়স্বজনের দেখাশোনা করার হকও আদায় হবে। একজনের সদাকাতুল ফিতর একজনকে দেওয়া উত্তম। সদাকাতুল ফিতর ধনী ব্যক্তিদের দয়া বা করুণা নয়, বরং আল্লাহর দেওয়া দায়িত্ব। তাই সদাকাতুল ফিতর আদায়কারী ব্যক্তি নিজে গরিব অসহায় লোকদের বাড়িতে পৌঁছে দিতে হবে।\nবর্তমানে সদাকাতুল ফিতর আদায়ের ক্ষেত্রে সর্বত্র গমের মূল্য বিদ্যমান আছে। যব, কিশমিশ, খেজুর ও পনিরের সামর্থ্য থাকার পরও অধিকাংশ গমের মূল্যে সদাকাতুল ফিতর আদায় করে থাকে। মনে রাখবেন, আপনি সদাকাতুল ফিতর আদায় করছেন আল্লাহর সন্তুষ্টি অর্জনের উদ্দেশ্য। প্রিয় নবি হজরত মুহাম্মদ (সা.) বলেছেন, ‘সর্বোত্তম দান হলো, যা দাতার নিকট সর্বোৎকৃষ্ট এবং যার মূল্য সবচেয়ে বেশি’। (বুখারি)। তাই আমাদের সবার উচিত নিজের সামর্থ্য অনুযায়ী সর্বোত্তম সদাকাতুল ফিতর আদায় করা। এতে গরিব ও অসহায় লোকদের মাঝে ঈদের আনন্দ ভাগাভাগি করা যায় এবং রোজার ভুল-ত্রুটির ক্ষতিপূরণ হয়। তাই আমাদের সবার উচিত নিজের সামর্থ্যরে মধ্যে সদাকাতুল ফিতর আদায় করা।\nPrevious articleপূর্বাঞ্চলে রুশ বাহিনীর সঙ্গে তুমুল লড়াই ইউক্রেনীয়দের\nNext articleএবার ঈদের সড়ক যে কোনো সময়ের চেয়ে ভালো: সেতুমন্ত্রী


সিএস২৪বিডি.কম বিনোদন Archives | Page2of 156 | সিএস২৪বিডি.কম\n‘আ ডে উইদাউট ফোন’ নাটকের দৃশ্যে মোশাররফ করিম ও নিশাত প্রিয়ম। ছবি: সংগৃহীত ডেস্ক নিউজঃ হঠাৎ করেই করোনা হানা দেওয়ায় মাঝপথে বন্ধ হয়েছে বেশ কিছু ধারাবাহিক ও একক নাটক। সব মিলিয়ে এই নাটকের সংখ্যা ৪০টির বেশি। নাটকগুলোর প্রচার ও শুটিং নিয়ে শঙ্কায় নির্মাতা ও প্রযোজকেরা। তাঁদের সঙ্গে কথা বলে জানা যায়, এই নাটকের বাজারমূল্য […]\nনারীরা যে সিনেমায় নিজেকে খুঁজে পান\nডেস্ক নিউজঃ সমাজে নারীর যেমন ‘টিপিক্যাল’ একটা ‘ইমেজ’ আছে, চলচ্চিত্রেও তাই। তবে এর বাইরে কিছু সিনেমায় নারীকে ভিন্নভাবে উপস্থাপন করতে দেখা যায়; যা দর্শক হিসেবে নারীর মধ্যে প্রশ্ন তৈরি করতে পারে, নিজেকে নিয়ে ভাবনার খোরাক জোগাতে পারে। কলকাতার পরিচালকদের তৈরি এমন তিনটি সিনেমা নিয়েই আজকের লেখা। ‘তুমি কিছুই পারো না, তোমাকে দিয়ে হবে না, […]\nসিনেমা ও সিরিয়ালের পোস্ট প্রোডাকশন শুরুর অনুমতি কলকাতায়\nডেস্ক নিউজঃ লকডাউনের কারণে কলকাতায় সিরিয়াল থেকে সিনেমার শ্যুটিং অনেকদিন ধরেই বন্ধ হয়ে রয়েছে। আবার কবে শ্যুটিং শুরু করা সম্ভব হবে, তার উত্তর এখনই কেউ দিতে পারছেন না। তবে শ্যুটিংয়ের অনুমতি না মিললেও এবার সিনেমা ও সিরিয়ালের পোস্ট প্রোডাকশন শুরুর অনুমতি দিল পশ্চিমবঙ্গ রাজ্য সরকার। জানা গেছে, রাজ্য সরকারের পক্ষ থেকে একটি নির্দেশিকাতে কনটেনমেন্ট হিসাবে […]\nডেস্ক নিউজঃ বিশ্বব্যাপী করোনাভাইরাসের প্রকোপে জনজীবন বিপর্যস্ত। এই বিপর্যয়ের কালে অসহায়, কর্মহীন, দরিদ্র মানুষের পাশে দাঁড়াতে The Musicians (একটি তরুণ শিল্পীদের অনলাইন উদ্যোগ)–এর উদ্যোগে একটি অনলাইন চ্যারিটি সংগীত উৎসব চলছে। গতকাল মঙ্গলবার (১২ মে) উদ্বোধনী দিনে সংগীত পরিবেশন করেন শ্রাবন্তী ধর। উৎসবের দ্বিতীয় দিন আজ বুধবার সংগীত পরিবেশন করেন বিশিষ্ট শাস্ত্রীয় সংগীতশিল্পী টিংকু শীল […]\nউপহাসের মোড়কে বানানো তিনটি ছবি\nপিকে, দেওল, ‘পিপলি লাইভ’ ছবির পোস্টার। ছবি: সংগৃহীত ডেস্ক নিউজঃ ডার্ক কমেডি অথবা স্যাটায়ার—কোনো সংজ্ঞায়ই ফেলব না। কেবল উপহাসের মোড়কে ধর্ম-রাজনীতি-জীবন—এই তিনের মিশেলে বানানো তিনটি ছবির কথা বলব। শিল্পমানের বিচারে সবচেয়ে নম্বর কম পাওয়া ছবিটি সবচেয়ে জনপ্রিয় আর সবচেয়ে বেশি নম্বর পাওয়া ছবিটি অনেকে চেনেই না। ২০০৯ সালে ‘থ্রি ইডিয়টস’ বানিয়ে হুলুস্থুল ফেলে দেন […]\nব্রিসবেন থেকে সুখবর এল ‘চন্দ্রাবতী কথা’র জন্য\n‘চন্দ্রাবতী কথা’ সিনেমার একটি দৃশ্য। ডেস্ক নিউজঃ বাংলা সাহিত্যের প্রথম বাঙালি নারী কবি চন্দ্রাবতী। তাঁর জীবন থেকে অনুপ্রাণিত হয়ে নির্মিত চলচ্চিত্র ‘চন্দ্রাবতী কথা’ এই লকডাউনেও সুদূর অস্ট্রেলিয়ার ব্রিসবেন থেকে বয়ে নিয়ে এসেছে সুখবর। এশিয়া প্যাসিফিক স্ক্রিন অ্যাওয়ার্ডসের আন্তর্জাতিক প্রতিযোগিতা বিভাগে নির্বাচিত হয়েছে এই ছবি। আজই সুখবরের চিঠি উড়ে এসে জমা হয়েছে পরিচালক এন রাশেদ […]\nযুদ্ধ আর ভালোবাসার তিন ছবি\nছবিগুলো দেখলে মনে হবে, এক একটা যুদ্ধ নিঃস্ব করে দেয় সবকিছু। ছবি: সংগৃহীত ডেস্ক নিউজঃ যে তিনটি সিনেমা নিয়ে আজ কথা বলব, আমি জানি না, সেগুলো যুদ্ধ নাকি ভালোবাসার ছবি! তিনটি ছবিই দ্বিতীয় বিশ্বযুদ্ধকে কেন্দ্র করে নির্মিত। যুদ্ধ নিয়ে আমি যে চলচ্চিত্রগুলো দেখেছি, তার মধ্যে ভালোলাগার তালিকায় এই তিনটির অবস্থান একেবারে ওপরের দিকে। সোভিয়েত […]\nশুটিং শুরুর নেপথ্যে…\nউচ্চতর ভালোবাসা ভালোবাসা নাটকের দৃশ্যে মোশাররফ করিম এবং মম। ছবি: সংগৃহীত ডেস্ক নিউজঃ ব্যবসায়িক কেন্দ্র এবং অফিস স্বল্প পরিসরে খোলার সিদ্ধান্ত হয়েছে। এ সিদ্ধান্তের সূত্রে অনেক নাট্যনির্মাতা দাবি জানান নিয়ম মেনে শুটিং চালু করার। পাঁচজন নাট্যনির্মাতা এবং তিনজন প্রযোজকের সঙ্গে কথা বলে জানা যায়, শুটিং চালু নিয়ে সরকারি কোনো বাধানিষেধ নেই। অর্থনৈতিক সংকট এবং […]\nনাল ছবির পোস্টার, মেরে পেয়ারে প্রাইম মিনিস্টার ছবির পোস্টার, ওট্টাল ছবির পোস্টার ডেস্ক নিউজঃ ঘরে বসে (বা শুয়ে, দাঁড়িয়ে) সামাজিক যোগাযোগমাধ্যমে সব চ্যালেঞ্জ চ্যালেঞ্জ খেলা শেষ। ডালগোনা কফি বা জিলাপির নামও শুনতে ইচ্ছা করে না আর? গ্রুপ চ্যাটের টুংটাং আওয়াজ কান পর্যন্ত পৌঁছালেই এখন বিরক্ত লাগে। কিছুই ভালো লাগছে না! মন ভালো করে দেওয়া […]\nঅস্কারজয়ী চলচ্চিত্র পরিচালক, প্রযোজক, অভিনেতা ও শিক্ষক স্পাইক লি। ছবি: সংগৃহীত ডেস্ক নিউজঃ ফাঁকা শহর, ফাঁকা ওয়াল স্ট্রিট, ফাঁকা পার্ক, ফাঁকা রাস্তা। ফাঁকা সাবওয়ে, থিয়েটার, ইয়াংকি স্টেডিয়াম আর ওয়াল স্ট্রিট। ঠায় দাঁড়িয়ে আছে নিঃসঙ্গ স্ট্যাচু অব লিবার্টি। জাতিসংঘের সদর দপ্তরের সামনেও কেউ নেই। পার্কে একাকী দোল খাচ্ছে একটা দোলনা। একাকী দাঁড়িয়ে থাকা ব্রুকলিন ব্রিজেও কেউ […]


মেহেদী হাসান মাসুদ, বালিয়াকান্দি (রাজবাড়ী) | ১৯:৪৪, সেপ্টেম্বর ২৫, ২০১৮\nরাজবাড়ীর বালিয়াকান্দি উপজেলার শালমারা নিশ্চিন্তপুর উচ্চ বিদ্যালয়ে দীর্ঘদিন যাবত বিদ্যালয়ের শ্রেণিকক্ষে টিফিনের সময় (১টা-২টা) কোচিং করান বিদ্যালয়ের ইংরেজি বিষয়ের সহকারী শিক্ষক রাশেদুল ইসলাম।\nআমার সংবাদ পত্রিকায় (২৪ সেপ্টেম্বর) ৮নং পাতায় “স্কুল সময়ে শ্রেণিকক্ষেই চলে কোচিং বাণিজ্য!” শিরোনামে সংবাদ প্রকাশিত হয়। বিষয়টি কর্তৃপক্ষের দৃষ্টিতে গেলে ঐ দিনই (২৪ সেপ্টেম্বর) উপজেলা মাধ্যমিক শিক্ষা অফিসার কাজী এজাজ কায়সারকে আহবায়ক করে তিন সদস্য বিশিষ্ট একটি তদন্ত কমিটি গঠন করেন উপজেলা নির্বাহী অফিসার মো. মাসুম রেজা। কমিটির অন্যান্য সদস্যরা হলেন সহকারী উপজেলা শিক্ষা কর্মকর্তা মো: মিজানুর রহমান ও বালিয়াকান্দি পাইলট বালিকা উচ্চ বিদ্যালয়ের সিনিয়র সহকারী শিক্ষক শেখ আ: মাজেদ।\nউপজেলা নির্বাহী কর্মকর্তা মো. মাসুম রেজা বলেন, স্কুল সময়ে কোচিং বাণিজ্যের বিষয়টি “আমার সংবাদ” পত্রিকার মাধ্যমে নজরে আসায় ৩ সদস্যের তদন্ত কমিটি করা হয়েছে। এ কমিটিকে ৭ কর্মদিবসের মধ্যে প্রতিবেদন দাখিলের নির্দেশ দেয়া হয়েছে।\nতিনি আরও বলেন, বালিয়াকান্দি উপজেলা হবে শিক্ষাক্ষেত্রে দেশের মডেল। এখানে ক্লাসের পড়া ক্লাসেই শেষ হতে হবে কোচিং বা প্রাইভেটে নয়। সরকারী নীতিমালা উপেক্ষা করে যদি কোন শিক্ষক কোচিং বা প্রাইভেট মুখী হয় তাহলে তাদের বিরুদ্ধেও কঠোর হুশিয়ারী দেন এই কর্মকর্তা।\nএছাড়াও সংবাদটি উপজেলা পরিষদের চেয়ারম্যানের দৃষ্টি গোচর হয়। তিনি প্রধান শিক্ষক রনজিৎ পালকে কারণদর্শানোর পত্র দিয়েছেন। ৫ কর্মদিবসের মধ্যে এর জবাব দেয়ার জন্য নির্দেশনা প্রদান করেছেন।\nতিনি জানান, আমার সংবাদ পত্রিকার মাধ্যমে আমি বিষয়টি জানতে পেরেছি। একজন শিক্ষকের কাছ থেকে আমরা এমনটি আশা করি না। আ’লীগ সরকার যে পরিমাণ শিক্ষকদের বেতন বৃদ্ধি করেছেন তাতে করে তারা ক্লাসেই শতভাগ মনোযোগী হতে পারেন।\nশিক্ষকদের কোচিং বা প্রাইভেট সম্পর্কে সুষ্পষ্ট নীতিমালা রয়েছে। ক্লাস বাদ দিয়ে যদি কোন শিক্ষক কোচিং বা প্রাইভেটের প্রতি আসক্ত হন তাহলে সংশ্লিষ্ট দপ্তরে তার বিরুদ্ধে ব্যবস্থা নেয়ার সুপারিশের কথাও জানান উপজেলা চেয়ারম্যান মো. আবুল কালাম আজাদ।\nআরও পড়ুন:স্কুল সময়ে শ্রেণিকক্ষেই চলে কোচিং বাণিজ্য!


ফ্রিল্যান্সিং সম্পর্কে সকল প্রশ্নের উত্তর - Trickbd.com\nফ্রিল্যান্সিং সম্পর্কে সকল প্রশ্নের উত্তর\nআজকে আমি আপনাদের ফ্রিল্যান্সিং কি ? ফ্রিল্যান্সিং কিভাবে শিখবো ইত্যাদি সম্পর্কে সঠিক কিছু তথ্য দেয়ার চেষ্টা করব। আমি আবার তিন বছরের ফ্রিল্যান্সিং অভিজ্ঞতা দিয়ে এই আর্টিকেলটি সাজিয়েছি। যারা নতুন ফ্রিল্যান্সার আছে বা ফ্রিল্যান্সিং শিখতে চাচ্ছেন, তাদের জন্য খুবই উপকৃত হবে। এই আর্টিকেলটি ফ্রিল্যান্সিং সম্পর্কে বিভিন্ন প্রশ্ন দিয়ে রেডি করা হয়েছে।\nফ্রিল্যান্সিং অর্থ কি\nফ্রিল্যান্সিং একটি ইংরেজি শব্দে। এর বাংলা অর্থ হচ্ছে মুক্ত পেশা। অর্থাৎ কারও অধীনে না গিয়ে মুক্তভাবে ইনকাম করাই হচ্ছে ফ্রিল্যান্সিং বা মুক্ত পেশা। আপনি যদি কারও অধীনে না গিয়ে মুক্তভাবে কোন পেশায় কাজ করেন, তাহলে এটাকে ফ্রিল্যান্সিং বলা যাবে এবং আপনাকে বলা হবে ফ্রিল্যান্সার।\nফ্রিল্যান্সিং কত প্রকার\nফ্রিল্যান্সিং এর কোন নির্দিষ্ট প্রকারভেদ নেই। তবে ফ্রিল্যান্সিংকে আপনি দুই প্রকারের ভাবতে পারেন। কারণ ফ্রিল্যান্সিং অফলাইন এবং অনলাইনে করা যায়। অফলাইন ফ্রিল্যান্সিংকে কে আপনি এক প্রকার এবং অনলাইন ফ্রিল্যান্সিংকে অন্যপ্রকার ভাবতে পারেন। আশা করি আপনি বুঝতে পেরেছেন।\nআমি উপরে আগেই বলেছি ফ্রিল্যান্সিংয়ে মুক্ত পেশা অর্থাৎ কারও অধীনে না গিয়ে মুক্তভাবে কাজ করাকেই ফ্রিল্যান্সিং বলা হয়পেশা। তবে এখন আমি আপনাদেরকে বুঝাবো আউটসোর্সিং কি ?\nআউটসোর্সিং হচ্ছে কোন কোম্পানি যখন আপনাকে অনলাইনে বা অনলাইনে কোন কাজে নিয়োগ করবে অর্থাৎ সে অফিসে আপনি কোন চুক্তির ভিত্তিতে কাজ করবেন, তবে অফিসে গিয়ে নয়, রেগুলার কাজ করার মতো নয়। তাহলে সেই কোম্পানি হচ্ছে আউটসোর্সিং| যেকোম্পানি আপনাকে নিয়োগ করেছে, সেই কোম্পানির মালিক আউটসোর্সিং করতেছে আর আপনি ফ্রিল্যান্সিং করতেছেন।\nপৃথিবীর প্রতিনিয়ত ডিজিটাল হচ্ছে এবং কাজ করার প্রসেস গুলো ডিজিটাল হচ্ছে। এখন বড় বড় কোম্পানিগুলো বেশি টাকা দিয়ে কর্মী নিয়োগ না করে ফ্রিল্যান্সার যারা আছে তাদের দিয়ে কাজ করিয়ে নেয়।\nএর ফলে যেমন তারা অল্প টাকায় ভালো মানের কাজ পায়, তেমনি একজন কর্মী নিয়োগ করে তার পেছনে প্রচুর টাকা খরচ করতে হয় না। যেহেতু ফ্রিল্যান্সিং মুক্তপেশা অতএব আমরা ফ্রিল্যান্সিং করব। সুতরাং ভবিষ্যতের কথা চিন্তা করে আপনাকে অবশ্যই ফ্রিল্যান্সিং শেখা উচিত।\nনতুনদের জন্য ফ্রিল্যান্সিং ?\nযদি আপনার প্রশ্ন হয়ে থাকে, নতুনদের জন্য ফ্রিল্যান্সিং ? তাহলে আমার উত্তর হবে হ্যাঁ, সবার জন্য ফ্রিল্যান্সিং। কারণ এখন কেউ সকাল9টা থেকে বিকাল5টা পর্যন্ত বিরক্তিকর অফিসে কাজ করতে চায় না, এখন সবাই কাজের মধ্যে স্বাধীনতা চায়। যেহেতু ফ্রিল্যান্সিং পেশা সুতরাং আপনাকে ফ্রিল্যান্সিং শেখা উচিত।\nফ্রিল্যান্সিং কিভাবে শিখবো যদি আপনার একটি প্রশ্ন থাকে, তাহলে আমি এ সম্পর্কে বিস্তারিত বলি। আপনি বর্তমানে বিভিন্ন উপায়ে ফ্রিল্যান্সিং কাজ শিখতে পারবেন। ফ্রিতে ফ্রিল্যান্সিং শিখতে চাইলে ইউটিউব বা গুগলের ওয়েবসাইটের আর্টিকেল পড়তে পারেন।\nআর যদি টাকা দিয়ে ফ্রিল্যান্সিং কাজ বা স্কিল ডেভেলপমেন্ট কাজ শিখতে চান, তাহলে অনলাইনে বিভিন্ন পেইড কোর্স পাবেন। এছাড়াও আপনি আপনার পরিচিত অফলাইন অফিসে গিয়ে শিখতে পারেন।\nফ্রিল্যান্সিং কি ধরনের কাজ করে\nঅনলাইনে ফ্রিল্যান্সিং ( ফ্রিল্যান্সিং কিভাবে শিখবো ) কাজ করার জন্য প্রচুর ক্যাটাগরি রয়েছে, সবচেয়ে জনপ্রিয় কিছু ক্যাটাগরি হলো অ্যান্ড্রয়েড অ্যাপ ডেভেলপমেন্ট, সফটওয়্যার ডেভেলপমেন্ট, ওয়েব ডিজাইন এন্ড ডেভেলপমেন্ট, গ্রাফিক ডিজাইন, রাইটিং এন্ড ট্রানসলেশন, এসইও ও ডিজিটাল মার্কেটিং।\nউপরে আমি কিছু মেইন ক্যাটাগরির নাম বললাম, এছাড়া আরো অনেক ক্যাটাগরি এবং এ ক্যাটাগরি গুলোর সাপ ক্যাটাগরি ক্যাটাগরি রয়েছে।\nসুতরাং আপনার পছন্দের ক্যাটাগরিগুলো মধ্য থেকে এক বা একাধিক ক্যাটাগরি থেকে আপনি কাজ শিখতে পারেন। এবং কাজ শিখা শেষ হলে আপনি বিভিন্ন মার্কেটপ্লেসে ফ্রিল্যান্সার হিসেবে কাজ করতে পারেন।\nফ্রিল্যান্সিং ( ফ্রিল্যান্সিং কিভাবে শিখবো ) সব কাজের চাহিদা মোটামুটি বেশি, তবে সহজ কাজগুলো চাহিদার তুলনায় একটু বেশি ফ্রিল্যান্সার রয়েছে। কিন্তু আপনি যদি ভালোভাবে কোন স্কিলে কাজ শিখেন, তাহলে আপনার কাজের অভাব হবে না। কারণ বর্তমানে ভালো কাজ জানে এমন ফ্রিল্যান্সারের সংখ্যা কম।\nফ্রিল্যান্সিং ( ফ্রিল্যান্সিং কিভাবে শিখবো ) মার্কেটপ্লেসে আপনি অ্যান্ড্রয়েড অ্যাপ ডেভেলপমেন্ট, সফটওয়্যার ডেভেলপমেন্ট, ওয়েব ডিজাইন এন্ড ডেভেলপমেন্ট, গ্রাফিক ডিজাইন, রাইটিং এন্ড ট্রানসলেশন, এসইও ও ডিজিটাল মার্কেটিং ছাড়াও বিভিন্ন কাজ করতে পারবেন। কোন কোন বিষয়ে কাজ করা যায় জানতে আপনি ফ্রীল্যান্সিং মার্কেটপ্লেস ফাইবারের ভিজিট করে তাদের মেনুবারে ক্যাটাগরি লিস্ট গুলো দেখতে পারেন।\nফ্রিল্যান্সিং বা অনলাইন কাজ করার জন্য আপনার সর্বপ্রথম দরকার ইন্টারনেট। ল্যাপটপ বা ডেস্কটপ বা মোবাইল ফোন দরকার।\nতারপরেও অবশ্যই আপনার কোন বিষয়ে দক্ষতা দরকার। যদি আপনার কোন বিষয়ে দক্ষতা থাকে, সেই বিষয়ে আপনি ফ্রিল্যান্সিং মার্কেটপ্লেসে কাজ করতে পারবেন।\nফ্রিল্যান্সিং মার্কেটপ্লেস ?\nবর্তমানে পৃথিবীতে অনেক ফ্রিল্যান্সিং মার্কেটপ্লেস রয়েছে, তবে এর মধ্যে কিছু জনপ্রিয় হলো upwork.com fiverr.com freelancer.com, PeoplePerHour. 99design ইত্যাদি\nফ্রিল্যান্সিং এর টাকা কিভাবে তুলতে হয়\nফ্রিল্যান্সিং এর টাকা আপনি আপনার লোকাল ব্যাংকে নিতে পারেন। যদি আপনি বাংলাদেশি হয়ে থাকেন তাহলে ডাচ বাংলা, ইসলামিক ব্যাংক, কৃষি ব্যাংক, ব্যাংক এশিয়া, সিটি ব্যাংক ইত্যাদি ছাড়াও অনেক ব্যাংক রয়েছে। পেপাল এছাড়াও আরেকটি ডিজিটাল ব্যাংক রয়েছে সেটা হচ্ছে পেওনিয়ার।\nফ্রিল্যান্সিং নিয়ে কিছু কথা\nআগেই বলেছিলাম ফ্রিল্যান্সিং হচ্ছে একটি মুক্ত পেশা, আপনার কাজের যদি আপনি মুক্তভাবে করতে চান এবং আপনি যদি সকাল নয়টা থেকে বিকাল দশটার বিরক্তিকর অফিসে কাজ করতে না চান, তাহলে অবশ্যই আপনার ফ্রিল্যান্সিং শেখা উচিত।\nএছাড়াও ফ্রিল্যান্সিং কাজের মাধ্যমে আপনি প্রচুর টাকা ইনকাম করতে পারবেন, যেটা কোনঅফিসের মাধ্যমে সম্ভব নয়। সামান্য দক্ষতার সাথে ফ্রিল্যান্সিং ( ফ্রিল্যান্সিং কিভাবে শিখবো ) এর মাধ্যমে আপনি প্রচুর টাকা ইনকাম করতে পারবেন, যেটা অফলাইনে কোনভাবেই সম্ভব নয়।\nকারণ যে ক্লায়েন্ট আপনার কাজ নিবে, তারা সাধারণত ইউরোপ এবং আমেরিকার হয়ে থাকে। অর্থাৎ ডলারের মাধ্যমে রেট বেশি হয়, তাই আপনি অল্প কাজে প্রচুর টাকা ইনকাম করতে পারবেন।\nতাই আপনার সুন্দর ভবিষ্যতের কথা চিন্তা করে এবং সহজে বড়লোক হওয়ার জন্য অবশ্যই আপনার ফ্রিল্যান্সিং করা উচিত ( ফ্রিল্যান্সিং কিভাবে শিখবো )\nআপনার যদি কোন প্রশ্ন বা পরামর্শ থাকে তাহলে অবশ্যই কমেন্ট করে জানান। ভাল লাগলেও অবশ্যই কমেন্ট করতে ভুলবেন না।\nআর্টিকেলটি সম্পন্ন করার জন্য আপনাকে অসংখ্য ধন্যবাদ। এরকম রেগুলার অনলাইনে ইনকাম টিপস পেতে আমাদের সাথেই থাকুন। আবারো ধন্যবাদ\n6 পোস্ট0মন্তব্য


সুস্থ রাজনীতি বাদ দিয়ে সুশাসন প্রতিষ্ঠা অসম্ভব: ড. কামাল - সংগৃহীত\nসুস্থ রাজনীতি বাদ দিয়ে সুশাসন প্রতিষ্ঠা অসম্ভব: ড. কামাল\nসুস্থ রাজনীতি বাদ দিয়ে দেশে সুশাসন প্রতিষ্ঠা করা অসম্ভব বলে মন্তব্য করেছেন জাতীয় ঐক্যফ্রন্টের শীর্ষ নেতা ও গণফোরামের সভাপতি ড. কামাল হোসেন।\nমঙ্গলবার গণফোরামের কেন্দ্রীয় কার্যালয়ে অনুষ্ঠিত নবগঠিত স্থায়ী পরিষদের সভায় তিনি এ কথা বলেন।\nড. কামাল হোসেন বলেন, জনগণই দেশের মালিক, তাই জনগণকে ঐক্যবদ্ধ করেই সুস্থ রাজনীতি প্রতিষ্ঠা করতে হবে।\nতিনি বলেন, জাতিকে এক ব্যক্তির শাসন থেকে মুক্ত করতে হবে। কারণ, স্বৈরতান্ত্রিক ব্যবস্থায় বাক-ব্যাক্তি-আইনের শাসন থাকে না। দুর্নীতি-দলীয়করণ-লুটপাট-অগ্রগতিকে বাধাগ্রস্থ করে। অর্থনৈতিক ব্যবস্থাসহ সকল রাষ্ট্রীয় প্রতিষ্ঠানকে গ্রাস করে থাকে। সমাজ-সভ্যতাকে ধ্বংস করে।\nগণফোরাম নেতাকর্মীদের তৃণমূলে জনগণের সমস্যাসহ নানাবিধ সমস্যা চিহ্নিত করে, তৃণমূল সংগঠন গড়ে তুলে জনগণকে ঐক্যবদ্ধ করে, স্বৈরতন্ত্রবিরোধী জাতীয় ঐক্য গড়ে তুলতে হবে।\nসভায় আরও বক্তব্য রাখেন ড. রেজা কিবরিয়া, অধ্যাপক ড. আবু সাইয়্যিদ, অ্যাডভোকেট সুব্রত চৌধুরী, মোকাব্বির খান এমপি, আওম শফিক উল্লাহ, আব্দুল বাতেন খান, অ্যাডভোকেট হিরণ কুমার দাস মিঠু, লতিফুর বারী হামিম, অ্যাডভোকেট আনসার খান, সিদ্দিকুর রহমান খান, আব্দুর রহমান জাহাঙ্গীর, রবিউল ইসলাম তরফদার রবিন, হারুনুর রশীদ তালুকদার প্রমুখ।\nঐক্যফ্রন্টের ভবিষ্যৎ অনিশ্চিত : ভাঙনের মুখে ২০ দল\nএকাদশ জাতীয় সংসদ নির্বাচনের পর নানা ইস্যুতে বিরোধী শিবিরে অস্থিরতা বিরাজ করছে। ঐক্যফ্রন্ট থেকে নির্বাচিতদের শপথের পর টালমাটাল বিরোধী জোটের রাজনীতি।\nএ পরিপ্রেক্ষিতে ২০ দলীয় জোট থেকে বেরিয়ে গেছে আন্দালিভ রহমান পার্থের নেতৃত্বাধীন বিজেপি। আরও কয়েকটি দল জোট ছাড়ার হুমকি দিয়েছে। জাতীয় ঐক্যফ্রন্টেও বিরাজ করছে অনৈক্য। ঐক্যফ্রন্ট থেকে তিনটি দল বেরিয়ে যেতে পারে। আবার ফ্রন্ট থেকেও ঘোষণা আসতে পারে বিএনপি ছাড়ার। গণফোরাম ভেঙে বেরিয়ে যাচ্ছে একটি অংশ। সংস্কারের নামে জামায়াতে ইসলাম ভেঙে যাচ্ছে। বিএনপির তৃণমূল এবং কেন্দ্রের নেতাদের মধ্যেও আছে ক্ষোভ-বিক্ষোভ।\nসার্বিক পরিস্থিতিতে জোট টিকিয়ে রাখাই এখন বিএনপির জন্য বড় চ্যালেঞ্জ হয়ে দাঁড়িয়েছে। ফ্রন্টের সিদ্ধান্তের বাইরে গিয়ে বিএনপি ও গণফোরামের নির্বাচিতরা শপথ নেয়ায় বাকি শরিকরা ক্ষুব্ধ।\nএ ইস্যুতে বঙ্গবীর কাদের সিদ্দিকী আগামীকাল জরুরি সংবাদ সম্মেলন ডেকেছেন। সেখান থেকে গুরুত্বপূর্ণ ঘোষণা আসতে পারে। জোট ছাড়ার ঘোষণা হলে এর সঙ্গে তাল মেলাতে পারেন জেএসডি নেতারা। নাগরিক ঐক্যের আহ্বায়কও শপথ ইস্যুতে ফ্রন্টের ওপর অসন্তুষ্ট। এসব কারণে চমক হিসেবে বিএনপি ছাড়াই পথচলার ঘোষণা দিতে পারেন ঐক্যফ্রন্টের শীর্ষ নেতা ড. কামাল। সব মিলে বিরোধী শিবিরের রাজনীতি টালমাটাল।\nসূত্র জানায়, নির্বাচনের আগেই জাতীয় ঐক্যফ্রন্টের ভেতরে মতবিরোধ দেখা দেয়। সে মতবিরোধ এখনও আছে এবং এ কারণে সরকারবিরোধী রাজনৈতিক কর্মসূচি দেয়া যাচ্ছে না। এরপরও ফ্রন্টকে প্রাধান্য দেয়ায় ২০ দলীয় জোটের প্রধান শরিক জামায়াতে ইসলামের সঙ্গে টানাপোড়েন শুরু হয়, যা ক্রমেই দীর্ঘ হচ্ছে। এর প্রভাব পড়ছে অন্য শরিকদের ওপর।\nজানতে চাইলে ঢাকা বিশ্ববিদ্যালয়ে সাবেক ভিসি ও রাষ্ট্রবিজ্ঞানী অধ্যাপক এমাজউদ্দীন আহমদ মঙ্গলবার যুগান্তরকে বলেন, বিএনপিতে শুধু অস্থিরতা চলছে না নিষ্ক্রিয়তাও বিরাজ করছে। শপথসহ নানা ইস্যুতে ২০ দল ও জাতীয় ঐক্যফ্রন্টের মধ্যেও অস্থিরতা বিরাজ করছে। এটা আগে থেকেই লক্ষ্য করা যাচ্ছে।\nতিনি বলেন, শরিকরা নিজেদের অবহেলিত মনে করছিল। বিএনপি তাদের প্রতি উদাসীন এমন ধারণাও সৃষ্টি হতে থাকে। পার্থ চলে যাওয়ায় দলটি বড় একটা ধাক্কা খেয়েছে। এই ধাক্কাকে কাজে লাগাতে হবে। নিজেরা নিজেদের সামাল দেয়ার উদ্যোগ নেবেন। যদি সামাল দিতে না পারেন তবে বিরোধী রাজনীতিতে সার্বিকভাবে নেতিবাচক প্রভাব পড়বে। ভবিষ্যতে তাদের কোনো পথই থাকবে না।\nদেশে শক্তিশালী বিরোধী শিবির না থাকলে সব ক্ষেত্রে জনগণের আশা-আকাক্সক্ষার প্রতিফলন ঘটানো সম্ভব হয় না। পাশাপাশি বিরোধী শিবির দীর্ঘদিন গণতন্ত্র পুনরুদ্ধারের যে আন্দোলন করছে তাও সফলতার মুখ দেখবে না।\nসুশাসনের জন্য নাগরিক-সুজন সম্পাদক বদিউল আলম মজুমদার বলেন, বিএনপির সঙ্গে যে জোট হল এটার মধ্যে কোনো নীতি-আদর্শ আছে? অধ্যাপক বদরুদোজ্জা চৌধুরী রাতারাতি চলে গেলেন অন্যদিকে।\nএসব কাজ হচ্ছে নীতি-আদর্শবিবর্জিত, শৃঙ্খলাবিবর্জিত এবং সুস্পষ্ট কর্মসূচিবিবর্জিত। একটা দলের মূল উদ্দেশ্য থাকে শৃঙ্খলা, নীতি-নৈতিকতা, কতগুলো আদর্শ, কতগুলো কর্মসূচি। এখনকার রাজনৈতিক দলগুলোর মধ্যে এগুলো কিছুই নেই। এগুলো রাজনৈতিক দল নয়, এগুলো হচ্ছে রাজনৈতিক সিন্ডিকেট। এসবের কারণে আমরা মহাবিপর্যয়ের দিকে যাচ্ছি।\nঐক্যফ্রন্টে অনৈক্য : গত ১৩ অক্টোবর জাতীয় প্রেস ক্লাবে সংবাদ সম্মেলনের মাধ্যমে গণফোরামের সভাপতি ড. কামাল হোসেনের নেতৃত্বে জাতীয় ঐক্যফ্রন্টের আনুষ্ঠানিক যাত্রা শুরু হয়। ২০ দলকে গুরুত্বহীন করে ফ্রন্টকেই অগ্রাধিকার দেয় প্রধান শরিক বিএনপি।\nকিন্তু নির্বাচন এবং পরবর্তী সময়ে গুরুত্বপূর্ণ ভূমিকা রাখতে ব্যর্থ হচ্ছে এ জোটটি। যে লক্ষ্য, উদ্দেশ্য নিয়ে ফ্রন্ট গঠন করা হয়েছিল তা বাস্তবায়নে সুনির্দিষ্ট কোনো রোডম্যাপ নেই। দীর্ঘদিন ফ্রন্টের স্টিয়ারিং কমিটির বৈঠক হয় না। এভাবে চলতে থাকলে ফ্রন্ট জনগণের কোনো কাজে আসতে পারবে না বলে মনে করছেন অনেকেই। এমন পরিস্থিতিতে ফ্রন্টের শরিকরা যে যার মতো করে বেরিয়ে যাওয়ার চিন্তাভাবনা করছে।\nসূত্র জানায়, শপথ ঘিরে ফ্রন্টের শরিকদের মধ্যেও চলছে অস্থিরতা। এমন পরিস্থিতিতে করণীয় চূড়ান্তে বৃহস্পতিবার জরুরি বর্ধিত সভার আহ্বান করেছে ফ্রন্টের শরিক বঙ্গবীর কাদের সিদ্দিকীর নেতৃত্বাধীন কৃষক শ্রমিক জনতা লীগ।\nসভার পর তিনি জরুরি সংবাদ সম্মেলনও করবেন। সেখানে বর্তমান পরিস্থিতি নিয়ে দলের গুরুত্বপূর্ণ সিদ্ধান্ত তুলে ধরবেন বঙ্গবীর। অনেকেই ধারণা করছেন তিনি ফ্রন্ট ছাড়ার ঘোষণা দিতে পারেন।\nএ প্রসঙ্গে জানতে চাইলে কৃষক শ্রমিক জনতা লীগের সাধারণ সম্পাদক হাবিবুর রহমান মঙ্গলবার যুগান্তরকে বলেন, বৃহস্পতিবার সকাল ১০টায় আমাদের দলের বর্ধিত সভা অনুষ্ঠিত হবে। এরপর দুপুর ১২টায় সংবাদ সম্মেলনের মাধ্যমে বর্তমান রাজনৈতিক পরিস্থিতি নিয়ে দলের গুরুত্বপূর্ণ সিদ্ধান্ত তুলে ধরবেন কৃষক শ্রমিক জনতা লীগ সভাপতি বঙ্গবীর কাদের সিদ্দিকী।\nরাজনৈতিক বিশ্লেষক ও জাহাঙ্গীরনগর বিশ্ববিদ্যালয়ের অধ্যাপক ড. তারেক শামসুর রেহমান যুগান্তরকে বলেন, দলগুলো এখনও বুঝতে পারছে না তাদের অবস্থানটা কি হবে। বিশেষ করে বিএনপির মধ্যে একটা অন্তর্দ্বন্দ্ব আছে।\nসিনিয়র নেতারা সব নীরব হয়ে গেছেন। এরপর আবার বিএনপির সংসদে যাওয়া পুরো রাজনীতিকে ওলটপালট করে দিয়েছে। আমার যেটা ধারণা- প্রথমত ২০ দলীয় জোট ভেঙে যাবে, থাকবে না। যারা বেরিয়ে যাবে তারা আলাদা একটা ফ্রন্ট তৈরি করবে, বিএনপিকে বাইরে রেখে। সেক্ষেত্রে বিএনপির অলটারনেটিভ হচ্ছে এখন ড. কামাল হোসেনের সঙ্গে থাকা। এটা ছাড়া বিএনপির কোনো উপায় নেই।\nতারেক বলেন, যারা জোট থেকে বেরিয়ে যাবেন তারা তো বিএনপির ওপর ভরসা করত। বিএনপিকে হাতে রেখে যা পাওয়া যায়, হালুয়া-রুটি তাতেই তাদের লাভ। এখন তারা দেখছেন বিএনপি সরকারের সঙ্গে সমঝোতা করে সংসদে গিয়েছে, তাদের পাওয়ার তো কিছু থাকছে না।\nলেবার পার্টি বলেন, বিজেপি বলেন, এরা সবাই এখন চেষ্টা করবেন আরেকজনকে সামনে রেখে কাউন্টার বিএনপির মতো একটা দল গঠন করতে। সেক্ষেত্রে আমার ধারণা এলডিপি, বিজেপি একটা ব্যানারে আসবে। হতে পারে আরও দু-চারটা দল নিয়ে তারা একটা ফ্রন্ট দাঁড় করাবে।\n২০ দলে অস্থিরতা : ২০ দলীয় জোটে অস্থিরতা চলছে। জোটের সঙ্গে আলোচনা না করে বিএনপির শপথের সিদ্ধান্তে ক্ষুব্ধ শরিকরা। একই সঙ্গে জাতীয় ঐক্যফ্রন্টকে বেশি গুরুত্ব দেয়ার অভিযোগ করেছেন তারা। ইতিমধ্যে আন্দালিভ রহমান পার্থের দল বিজেপি জোট ছাড়ার ঘোষণা দিয়েছে। জাতীয় ঐক্যফ্রন্টকে ছাড়ার বিষয়ে বিএনপিকে ২৩ মে পর্যন্ত আলটিমেটাম দিয়েছে আরেক শরিক দল লেবার পার্টি।\nলেবার পার্টির চেয়ারম্যান ডা. মোস্তাফিজুর রহমান ইরান যুগান্তরকে বলেন, বিএনপিকে জাতীয় ঐক্যফ্রন্ট ছেড়ে দিতে হবে। জোটের আরও কয়েকজন শরিক নেতাদের সঙ্গে আমার কথা হয়েছে, তারাও এ বিষয়ে একমত।\nবেঁধে দেয়া সময়ে বিএনপি সিদ্ধান্ত না নিলেও ২৪ মে সংবাদ সম্মেলন করে আমরা আমাদের সিদ্ধান্ত জানিয়ে দেব। লেবার পার্টিও কি ২০ দল ছাড়ছে- এমন প্রশ্নের জবাবে তিনি বলেন, আমরা জোট থেকে বেরিয়ে যেতে চাই না। আমরা বিএনপিকে ঐক্যফ্রন্ট থেকে বের করে নিয়ে আসতে চাচ্ছি।\nজাতীয় ঐক্যফ্রন্ট গঠনের পর বিএনপি নেতৃত্বাধীন পুরনো জোট ২০ দলের কার্যক্রম অনেকটাই স্থবির। ৪ মাসে জোটের কোনো তৎপরতা নেই। এমনকি এ সময়ের মধ্যে বৈঠক হয়েছে মাত্র দুটি। সব মিলিয়ে জোটকে গুরুত্ব দেয়া হচ্ছে না এমন অভিযোগ জোট নেতাদের- যা বিভিন্ন সভা-সেমিনারেও তারা প্রকাশ করেছেন। তাদের মতে, বিএনপির কাছে এ মুহূর্তে ঐক্যফ্রন্টের কার্যকারিতাই অগ্রাধিকার পাচ্ছে।\nআবার শরিকদের সঙ্গে আলোচনা না করে শপথের বিষয়ে বিএনপির একক সিদ্ধান্তকেও মেনে নিতে পারছে না জোট নেতারা। এ অবস্থায় ২০ দল আছে কিনা- এমন প্রশ্নের মুখোমুখি হতে হচ্ছে তাদের। এ অবস্থায় সোমবার ঐক্যফ্রন্টকে বেশি প্রাধান্য ও শপথের বিষয়টি অনৈতিক সিদ্ধান্ত দাবি করে জোট থেকে বেরিয়ে গেছেন ব্যারিস্টার আন্দালিভ রহমান পার্থের দল বিজেপি।\nশপথ নেয়ার বিষয়টি এখনও আনুষ্ঠানিকভাবে না জানানোয় জোটের অন্য শরিকরাও ক্ষুব্ধ। সার্বিক বিষয় পর্যবেক্ষণ করছে প্রধান শরিক জামায়াতে ইসলামী, লিবারেল ডেমোক্রেটিক পার্টি-এলডিপি, বাংলাদেশ কল্যাণ পার্টিসহ কয়েকটি দল। তবে তাদের জোট ছাড়ার কোনো পরিকল্পনা নেই বলে জানা গেছে।\nজানতে চাইলে লিবারেল ডেমোক্রেটিক পার্টি-এলডিপির সিনিয়র যুগ্ম মহাসচিব শাহাদাত হোসেন সেলিম যুগান্তরকে বলেন, যে যুক্তিতে আন্দালিভ রহমান পার্থ জোট ছেড়েছে তা যুক্তিসঙ্গত। কারণ নির্বাচনের পর সংসদে না যাওয়ার সিদ্ধান্ত ছিল জোটের। হঠাৎ করে বিএনপি সিদ্ধান্ত নিয়েছে শপথ নেয়ার। এ বিষয়ে জোট নেতাদের আগে অবহিত করার দরকার ছিল। তাহলে সবাই একই সুরে কথা বলতাম।\nএমনকি শপথের পরও তাৎক্ষণিকভাবে এ বিষয়ে আলোচনা করতে পারত বিএনপি, কিন্তু তাও করা হয়নি। এক প্রশ্নের জবাবে তিনি বলেন, এই মুহূর্তে জোট ছাড়ার কোনো চিন্তাভাবনা এলডিপির নেই। আমরা আশা করছি, বিএনপি হাইকমান্ড সার্বিক পরিস্থিতি দক্ষতার সঙ্গে মোকাবেলা করবে।\nবাংলাদেশ কল্যাণ পার্টির চেয়ারম্যান মেজর জেনারেল (অব.) সৈয়দ মোহাম্মদ ইবরাহিম যুগান্তরকে বলেন, আমার কোনো ক্ষোভ নেই। বিএনপির সিনিয়র নেতাদের অনেকের মতো আমরা যারা জোটে আছি তারাও শপথের সিদ্ধান্তের বিষয়টি জানি না।\nআমাদের সঙ্গে এ বিষয়ে আলোচনা করা হয়নি। শপথ নেয়ার সিদ্ধান্ত ২০ দলের নয়, বিএনপির নিজস্ব সিদ্ধান্ত। বিএনপি জোটের প্রধান শরিক। তাই বিএনপির কোটি নেতাকর্মীর অনুভূতির সঙ্গে অতীতে যেমন ছিলাম, এখনও আছি।\nPrevious: ঐক্যফ্রন্টের ভবিষ্যৎ অনিশ্চিত : ভাঙনের মুখে ২০ দল\nNext: ‘পার্থের পদত্যাগে রাহুমুক্ত হলো বিএনপি’


কুইক টেক : আপনার অ্যান্ড্রয়েড ফোনকে ওয়াইফাই সিগন্যাল বুস্টার হিসেবে ইউজ করুণ!\nওয়েল, ওয়াইফাই সিগন্যাল বুস্টার বা ওয়াইফাই রিপিটার আপনার কেন প্রয়োজনীয় হবে, আমি জানি না! — হাজারো কারণ থাকতে পারে! হতে পারে আপনার ওয়াইফাই রাউটার আপনার বাড়ি সম্পূর্ণ সিগন্যাল কভারেজ দিতে পারে না। হতে পারে ওয়াইফাই সিগন্যাল আপনার ঘরের দরজা পর্যন্ত আসে কিন্তু পিসির টেবিল পর্যন্ত পৌঁছায় না, হতে পারে হোটেলে বা কোন পাবলিক ওয়াইফাই প্লেসে কেবল একটি ডিভাইজটি অ্যালাউ করে তখন আলাদা ডিভাইজ গুলো আপনার ফোন থেকেই কানেক্ট করতে চান।\nসকল অ্যান্ড্রয়েড ফোনে পোর্টেবল ওয়াইফাই হটস্পট থাকে রাইট? — কিন্তু সমস্যা হচ্ছে আপনি পোর্টেবল ওয়াইফাই হটস্পট ব্যবহার করে কেবল সিমের ইন্টারনেট ওয়াইফাই দ্বারা শেয়ার করতে পারেন। কিন্তু আপনার ফোনে যদি ওয়াইফাই কানেক্ট করা থাকে সেই ওয়াইফাই ইন্টারনেট পোর্টেবল ওয়াইফাই হটস্পট দ্বারা অন্য ডিভাইজের সাথে শেয়ার করা যায় না।\nআজকের কুইক টেক পর্বে দেখাবো, কিভাবে ফোনে কানেক্ট থাকা ওয়াইফাই ইন্টারনেট পোর্টেবল ওয়াইফাই হটস্পট দিয়ে আলাদা ডিভাইজ গুলোর সাথে শেয়ার করবেন। মূলত এরকম করা গেলে আপনার অ্যান্ড্রয়েড ফোনটি ওয়াইফাই সিগন্যাল বুস্টার বা ওয়াইফাই রিপিটারের মতো কাজ করবে, তবে আসল ওয়াইফাই রিপিটার ডিভাইজ কিনতে অনেক খরচ রয়েছে, এখানে এটা ফ্রিতেই হয়ে যাচ্ছে।\nস্যামসাং এর লেটেস্ট ফোন গুলোতে এই ফিচারটি বিল্ডইন ভাবেই থাকে। হুয়াওয়ের লেটেস্ট ফোন গুলোতেও একই ফিচারটি “Wi-Fi Bridge” নামে দেখতে পাওয়া যায়। যেটা এক ওয়াইফাই থেকে কানেক্ট হয়ে নিজের সম্পূর্ণ নতুন ওয়াইফাই হটস্পট তৈরি করে সিগন্যাল রিপিট করে বা ওয়াইফাই সিগন্যাল এক্সটেন্ড করে।\nতবে আজকের দেখানো ট্রিক ইউজ করে অলমোস্ট যেকোনো অ্যান্ড্রয়েড ফোনকেই ওয়াইফাই রিপিটার বানিয়ে ফেলতে পারবেন। কিভাবে? — আরে সেটাই তো বর্ণিত করবো!\nঅ্যান্ড্রয়েড ফোনকে ওয়াইফাই সিগন্যাল বুস্টার এ পরিণত\nক্ষমা চেয়ে নিচ্ছি, কুইক টেক নাম দিয়ে বহু প্যাঁচাল বিক্রি শেষ! এবার ডাইরেক্ট কাজে ব্যাক, সরাসরি কোন কথা ছাড়া প্লে স্টোরে চলে যান এবং\n“NetShare – no-root-tethering” অ্যাপটি ডাউনলোড করে ফেলুন, অথবা অলস ভায়েরা এই লিংক এ ক্লিক করলেও হবে। অ্যাপটির নাম থেকেই বুঝা যাচ্ছে, ফোন রুট থাকা জরুরী নয়।\nঅ্যাপটি ডাউনলোড শেষ হলে জাস্ট ওপেন করুণ, নিচের মতো ইন্টারফেস দেখতে পাবেন। “Start WiFi Hotspot” অপশনটিতে মার্ক করে দিলেই কানেক্ট থাকা ওয়াইফাই সিগন্যালটি ফোন রিপিট করতে শুরু করে দেবে।\nতবে একটা বিষয় মাথায় রাখবেন, অ্যান্ড্রয়েড অপারেটিং সিস্টেমের লিমিটেশনের জন্য আপনি SSID এবং Password এডিট করতে পারবেন না। SSID এর পাশের EDIT অপশন এ ক্লিক করে RESET করতে পারবেন, এতে অ্যান্ড্রয়েড আবার নতুন ক্রেডিনশিয়াল জেনারেট করবে।\nএবার আসবে এই এক্সটেন্ডেড নেটওয়ার্কের সাথে নতুন ডিভাইজ কানেক্ট করার পালা। আপনি যদি আরেকটি অ্যান্ড্রয়েড ফোন কানেক্ট করতে চান, সেক্ষেত্রে এই একই অ্যাপ ঐ ফোনটিতেও থাকতে হবে। তারপরে ঐ ফোনে অ্যাপটি ওপেন করুণ এবং “Connect” বাটনটি ট্যাপ করুণ। এক্সটেন্ডার হিসেবে ইউজ করা ফোনটির পাসওয়ার্ড এর পাশে দেখুন WPS বাটন রয়েছে সেখানে প্রেস করে অন করে দিন। এতে করে নতুন অ্যান্ড্রয়েড কানেক্ট করার সময় পাসওয়ার্ড ম্যানুয়ালভাবে প্রবেশ করাতে হবে না।\nযাইহোক, কানেক্ট হওয়ার পরে দেখবেন আপনার অ্যান্ড্রয়েড ফোনে ভিপিএন রিকোয়েস্ট এনাবল করতে বলবে, এনাবল অ্যাক্সেপ্ট করে দিলেই অ্যান্ড্রয়েড ফোনে ইন্টারনেট আক্সেস পেয়ে যাবে। ব্যাস! তৈরি হয়ে গেলো আপনার ওয়াইফাই সিগন্যাল বুস্টার!\nউইন্ডোজ পিসি কানেক্ট\nআপনার উইন্ডোজ পিসিতে ওয়াইফাই অন করুণ এবং অ্যাপের পাসওয়ার্ড ইউজ করে কানেক্ট করুণ। কিন্তু ওয়াইফাই রিপিটার কানেক্ট হওয়ার পরেও দেখবেন পিসিতে কোন ইন্টারনেট কানেকশন নেই, কেননা আপনাকে প্রক্সি সেট করতে হবে।\nপিসির Control Panel > Network and Internet এ যান, তারপরে Internet Options থেকে Connections ট্যাবটিতে ক্লিক করুণ। তারপরে LAN Setting অপশনটিতে ক্লিক করুণ।\nProxy Server অপশন থেকে “Useaproxy Server for you LAN” এই অপশনটি টিক মার্ক দিন। এবার অ্যাড্রেস বক্সে 192.168.49.1 ও পোর্ট বক্সে 8282 প্রবেশ করান। সেটিংসটি সেভ করুণ ও ইন্টারনেট ইউজ করার ট্রায় করুণ…\nএবার দেখবেন আপনার পিসিতে ইন্টারনেট চলা শুরু হয়ে গেছে, মানে অ্যান্ড্রয়েড রিপিটার পারফেক্ট কাজ করছে! তবে আমি খেয়াল করে দেখেছি অ্যান্ড্রয়েড ওয়াইফাই সিগন্যাল বুস্টার টি ল্যাপটপের সাথে কানেক্ট হওয়ার পরে কিছু সময় পরপর সিগন্যাল ড্রপ করে, তবে সাথে সাথে আবার কানেক্ট ও হয়ে যায়। আর হ্যাঁ, পুরাতন ডিভাইজ গুলোতে একটু সমস্যা রয়েছে, কোনটাতে আবার সম্পূর্ণ কাজ নাও করতে পারে। নতুন ডিভাইজ গুলো স্মুথলি কাজ করে।\nতো ছিল আজকের কুইক টেক সিরিজের ম্যাটেরিয়াল। হ্যাঁ, এখনো একে কুইক টেকই বলবো, কেননা সম্পূর্ণ সিস্টেমটি সেট করা মাত্র ২-৩ মিনিটের ব্যাপার। আর হ্যাঁ, অ্যাপটির পেইড ভার্সন ৭০০ টাকার মতো দামে প্লে স্টোরে পাওয়া যায়, যদি টাকা দিয়ে না কিনতে চান কি করতে হবে জিজ্ঞাস করে আর লজ্জা দেবেন না। প্রো ভার্সনে সকল রেস্ট্রিকশন এড়ানো যাবে।\nপোস্টটি থেকে শুধু নিজে উপকারিতা নিলে হবে না, বরং বন্ধুদের সাথে ও শেয়ার করুণ। আসছি পরবর্তী কুইক টেক টিপস নিয়ে, আর হ্যাঁ, সমস্যায় কমেন্ট করুণ!\nTags: ওয়াইফাই বুস্টারওয়াইফাই রিপিটারকুইক টেকসিগন্যাল বুস্টার\nস্যামসাং গ্যালাক্সি এস১১ এ ৬৪ মেগাপিক্সেল ক্যামেরা থাকতে পারে!\nThanks boss. It’s worked…


May 6, 2021, 6:03 pm\nপ্রধানমন্ত্রী নরেন্দ্র মোদির দুই দিনের বাংলাদেশ সফর সফল না ব্যর্থ? এ প্রশ্নের উত্তর দিতে পারে একমাত্র দিল্লির সাউথ ব্লক এবং ঢাকার সেগুনবাগিচা। কিন্তু ভারতে মোদিবিরোধী প্রতিক্রিয়া এমন পর্যায়ে পৌঁছেছে যে, অবিজেপি-শাসিত সব রাজ্যের নেতারা ধিক্কার জানিয়েছেন। বিশ্বের অন্যতম বিশিষ্ট অর্থনীতিবিদ সাবেক প্রধানমন্ত্রী ড. মনমোহন সিং লিখিত বিবৃতি দিয়ে মোদিকে চ্যালেঞ্জ জানিয়ে বলেছেন, মোদির বক্তব্যে একটা বিষয় পরিষ্কার, ৩০ লাখ শহীদের রক্তের বিনিময়ে বাংলাদেশ যে স্বাধীনতা অর্জন করেছে, যার সহযোদ্ধা ছিলেন ইন্দিরা গান্ধী- এ কথা বিশ্ব জানে, জানে বাংলাদেশ, জানে ভারতবর্ষ। সেখানে বিজেপির আরেক প্রধানমন্ত্রী অটল বিহারি বাজপেয়ির কোনো ভূমিকাই ছিল না। তিনি কোনো সংগঠনও তৈরি করেননি, আর বাংলাদেশের স্বাধীনতাযুদ্ধের সময় পাকিস্তান-আমেরিকা বিরোধী কোনো আন্দোলনও করেননি। মোদি তাঁর বক্তব্যে শুধু ইন্দিরাজিকেই অপমান করেননি, অটলজিকেও অপমান করেছেন। মোদি ঢাকায় বলেছেন বাংলাদেশের স্বাধীনতা আন্দোলনের সময় তিনি সত্যাগ্রহ করেছেন। একজন প্রধানমন্ত্রীর বিদেশের মাটিতে দাঁড়িয়ে এমন অসত্য বিবৃতি দেওয়া দেশের পক্ষে অপমানজনক বলে মনমোহন সিং মনে করেন। মোদির তখন বয়স ছিল আঠারো কি উনিশ। তখন তিনি আরএসএস স্কুলের ছাত্র। ভারতের ইতিহাস বিকৃত করার কোনো অধিকার তার থাকা উচিত নয়। ঢাকায় তিনি তাঁর বক্তব্যের মধ্যে যে এ ধরনের বজ্জাতি করবেন তা ঢাকা সফরের চার দিন আগেই জানা গিয়েছিল। কারণ ঢাকা সফরের এক সপ্তাহ আগে থেকেই বিজেপি অফিস প্রচার করে মোদি বাংলাদেশের স্বাধীনতা আন্দোলনে সত্যাগ্রহ করেছিলেন। মনমোহন সিং তাঁর বিবৃতিতে আরও বলেছেন, এ অসত্য বিবৃতি দেওয়ার জন্য বাংলাদেশ ও ভারতের জনগণের কাছে তাঁর ক্ষমা চাওয়া উচিত। ঢাকায় তাঁর উক্তির পরে ভারতের আরটিআই (তথ্য জানার অধিকার), যে আইনটি মনমোহনের আমলেই হয়েছিল, সে আইনটিও তুলে দেওয়ার জন্য মোদি এবং অমিত শাহ আদাজল খেয়ে উঠেপড়ে লেগেছেন।\nমনমোহন সিং মোদির ঢাকা সফরের বিকৃতি নিয়ে এতই ক্ষুব্ধ যে তিনি মোদির উদ্দেশে বলেছেন, দোহাই আপনার, দেশের বর্তমান প্রজন্ম তো বটেই নবীন প্রজন্মের কাছেও ইতিহাস বিকৃত করবেন না। ইতিহাস কাউকে ক্ষমা করে না, আপনাকেও করবে না। ’৭১-এর ১৬ ডিসেম্বর ইন্দিরাজি লোকসভায় যখন বাংলাদেশের স্বাধীনতার কথা ঘোষণা করছিলেন তখন অটলজি দাঁড়িয়ে বলেছিলেন (সংসদের রেকর্ড দেখতে পারেন), আপনি দেবী দুর্গা। আপনি এক অসাধারণ কাজ করেছেন। মোদি আপনার বিবৃতিতে তো সে কথাটি বলেননি। ২০১৪ সালে ক্ষমতায় আসার পর আপনি বলেছিলেন আর এখনো বলছেন, আপনি গান্ধী পরিবারকে ইতিহাস থেকে পুরোপুরি মুছে দেবেন। মনমোহন সিং বলেছেন যারা ইতিহাস মুছে ফেলার কথা বলেন তারা মূর্খের স্বর্গে বাস করেন। ইতিহাস ইতিহাসই। আপনার জানা উচিত গুজরাট দাঙ্গায় শত শত সংখ্যালঘু সম্প্রদায়ের মানুষ নিহত হওয়ার সময়ে সংসদে দাঁড়িয়ে বিজেপির তৎকালীন প্রধানমন্ত্রী অটলজি বলেছিলেন, আপনি রাজধর্ম পালন করেননি। তিনি আপনাকে পদ থেকে সরিয়ে দিতে চেয়েছিলেন। কিন্তু আপনি লালকৃষ্ণ আদবানির বদান্যতায় সেদিন গুজরাটের ক্ষমতায় থেকে গিয়েছিলেন। বাজপেয়িজি আমাদের সবার শ্রদ্ধার পাত্র, তাই তাঁকে নিয়ে বাংলাদেশের মাটিতে দাঁড়িয়ে অসত্য কথা বলা শুধু অন্যায় নয়, অপরাধ। এ অপরাধের কোনো ক্ষমা নেই। আপনি বাংলাদেশে গিয়ে পশ্চিমবঙ্গ ও আসামে ভোটে জেতার জন্য মন্দিরে মন্দিরে পুজো দিয়েছেন। পুজো দেওয়ার অধিকার আপনার আছে, কিন্তু সে পুজো পুঁজি করে ভোটব্যাংক তৈরি বা ক্ষমতা দখলের চেষ্টার কোনো অধিকার আপনার নেই।


বাঁশগাড়ীতে ‘শান্তিনগর’ নামে একটি গ্রামের নামকরণ - শীর্ষবার্তা ডটকম\nবাঁশগাড়ীতে ‘শান্তিনগর’ নামে একটি গ্রামের নামকরণ\nবাঁশগাড়ির নতুন গ্রামের নামকরণ নিয়ে বিস্তারিত বলেছেন হিলফুল ফুজুল উলামা ফাউন্ডেশনের সেক্রেটারি হাফেজ রিয়াজ মাহমুদ ৷\nপ্রিয় বাঁশগাড়ি ইউনিয়নবাসী\nআসসালামুআলাইকুম ওরাহমাতুল্লাহি ওয়াবারাকাতুহ\nআজকে আপনাদের পরিচয় করিয়ে দিব একটি গ্রামের নতুন নামের সাথে ৷\nআপনারা সকলে অবগত আছেন যে, বিগত ২০ থেকে ২২ বছর যাবত আড়িয়ালখাঁ নদীতে ভেঙ্গে সাবাড় করে দিয়েছে তিনটি গ্রাম ৷ যা হলো বাঁশগাড়ীর কিছু অংশ, আউলিয়ার চরের কিছু অংশ ও পালেরাবাদ গ্রাম ৷ কথায় আছে,\n“নদীর এপার ভাংগে\nওপার গরে এইতো নদীর খেলা, সকাল বেলার ধনীরে তুই ফকির সন্ধ্যাবেলা ৷”\nঠিক সেভাবেই ভিটেমাটি গ্রাস করে\nনিঃস্ব করে তাড়িয়ে দিলো ৷\nআবার বছর কয়েক যেতে না যেতেই নদীর পশ্চিম পাড়ে জাগিয়ে দিল বিশাল বালু চর। আর সেই চর জাগার সুবাদে ভিটেবাড়িহারা লোকগুলো যার যার মতো করে নতুনভাবে বাড়ি করে ওই চরে বেঁচে থাকার স্বপ্ন বাঁধে । যে ছিল দূরের মানুষ সে হয়ে গেল কাছের ৷ আর কাছের মানুষগুলো হয়ে গেল দূরের । এভাবেই এক-দুটি ঘর, ঘর থেকে বাড়ি, বাড়ি থেকে রূপ নিল সুন্দর একটি গ্রাম ৷ বসোবাস করছে যে যার মতো করে।\nআলহামদুলিল্লাহ খুশির বিষয় হলো,\nএই মানুষগুলোর মাঝে নেই কারো সাথে হিংসা-বিদ্বেষ ৷ হানাহানি-মারামারি বা রক্তপাত।\nঘরে ঘরে জন্ম নিয়েছে হাফেজ, আলেম ও সুশিক্ষায় শিক্ষিত তরুণ-যুবকরা ৷ যাদের বুকে রয়েছে সমাজ, দেশ ও জাতির কল্যাণের সু-চিন্তা ধারা।\nপরম্পরা সংঘের প্রথম প্রতিষ্ঠাবার্ষিকী পালিত\nস্বাগতম জানাই এই আবাসভূমির আলেম, যুবক ও যুব সমাজকে ৷\nযারা হবে জাতির আগাম যাত্রার হাল ধরার মাঝি।\nআপনি হয়তো এরই মাঝে জেনেছেন,\nগত ১৫ ই মে ২০২১ইং রোজ শনিবার, হাফেজ রিয়াজ মাহমুদ এর আহবানে এলাকার সকল আলেমদের সমন্বয়ে প্রতিষ্ঠিত হয়েছে একটি সমাজকল্যাণমূলক সংগঠন ৷\nযার নামকরণ করা হয় বিশ্বনবী মুহাম্মাদুর রাসূলুল্লাহ সাল্লাল্লাহু আলাইহি ওয়াসাল্লামের সংগঠনের নামের রূপ রেখায় ৷\n“হিলফুল ফুজুল উলামা ফাউন্ডেশন”\n(একটি অরাজনৈতিক জনকল্যাণমূলক সংগঠন)\nহ্যাঁ ৷ বলেছিলাম তিনটি গ্রামের কথা ৷ যারা নদীভাঙনে পড়ে সব খুইয়ে আবার মিলিত হয়েছে এক মোহনায় ৷ থাকছে একসাথে ৷ তারা হারিয়ে ফেলেছে তাদের ঐতিহ্যবাহী গ্রাম।\nতাই বাঁশগাড়ী, আউলিয়া চর ও পালেরবাদ এই তিন গ্রামের লোকের স্বমন্বয়ে এই চর, বা গ্রামটি ৷\nযদি এই এলাকাকে বলি বাঁশগাড়ী তা একাংশও নয় ৷ আর যদি বলি আউলিয়ার চর তাও সম্পূর্ণ নয় ৷ নয় পালেরাবাদও ৷ এই জায়গাটির স্থানীয় নামটি নদীভাঙনের সাথে সাথে নদীর গর্ভে বিলীন হয়ে গেছে ৷ সে কারণে গ্রামটির সঠিক নাম কেউ বলতে পারছে না ৷ যে যার মতো করে উপরেল্লিখিত তিনটি গ্রামের নামকে মন মতো ব্যবহার করছে ৷\nসুতরাং তারা কী পরিচয় দিবে তাদের এলাকার? তাদের গ্রামের নাম তারা কী বলবে?\nএ কারণেই ‘হিলফুল ফুজুল উলামা ফাউন্ডেশন’ যেদিন প্রতিষ্ঠিত হয়,\nঠিক সে দিন কমিটি গঠনের বৈঠকে সকল আলেম সমাজের স্বমন্বয়ে সবার পরামর্শ নিয়ে এরিয়াভিত্তিক অত্র গ্রামের নতুন নামকরণ করা হয় “শান্তিনগর বাঁশগাড়ী” নামে ৷\nশান্তিনগর গ্রামের এরিয়া …\nপূর্বে ~~মাতুব্বর বাড়ী\nপশ্চিমে~~নতুন খাল (জামাই কান্দি)\nউত্তরে ~~রেন্টি তলা,\nপ্রিয় পাঠক! সেই বৈঠকে অনেকেই অনেক নতুন নতুন নাম উপস্থাপন করেন ৷ পরিশেষে ‘শান্তিনগর’ নামটি সবার কাছে গ্রহণযোগ্য হয়।\nবলে রাখা ভালো যে, শান্তিনগর নাম কেন গ্রহণ করা হলো? আসলে সকলেই এই বিষয়টা অবগত যে, অত্র এই গ্রামের চতুর্দিকে যে গ্রাম রয়েছে, সকল গ্রামেই মারামারি, হানাহানি, হত্যা, হামলা, মামলা খুন-জখম, বোম ইত্যাদি ছয়লাব করে আছে ৷\nকিন্তু আলহামদুলিল্লাহ এই গ্রামের মানুষগুলো নির্বিগ্নে শান্তিতে জীবন যাপন করছে ৷ যার তুলনাই হয়না। সেই লক্ষ্যেই এই গ্রামের নামকরণ হলো শান্তিনগর বাঁশগাড়ি।\nআল্লাহ আমাদের সকলকে সমাজের সকল শান্তি-শৃঙ্খলা বজায় রাখার তৌফিক দান করুন আমিন।\n(কোরআন হাদিসের আলোকে) জমি বন্ধক নিয়ে ভোগ করা কি জায়েজ?\nগোসাইরহাট ইসলামী আন্দোলনের সভাপতিসহ বিএনপির ৭ নেতাকর্মীর জামিন নামঞ্জুর করে জেল হাজতে…\nসমাজকল্যাণ ফাউন্ডেশনের সভাপতি দীদার মাহদী ও সেক্রেটারী একেএম মেহেদী হাসান নির্বাচিত


বউয়ের ছবি ফেসবুকে আপলোডের লোভ যারা সামলাতে পারে না, তাদের উদ্দেশ্যে ! - Md Asaduzzaman\nবউয়ের ছবি ফেসবুকে আপলোডের লোভ যারা সামলাতে পারে না, তাদের উদ্দেশ্যে !\nপরিবার ও দাম্পত্য, পুরুষ, হালাল-হারাম / By Asad Rony\nভাইয়েরা আপনারা যারা নিজেদের স্ত্রীদেরকে পরপুরুষের চোখের মনোরঞ্জনের ব্যবস্থা করছেন, স্ত্রীদের ছবি ফেসবুকে দিয়ে সবাইকে দেখাচ্ছেন, স্ত্রীকে সাজিয়ে নিয়ে বাইরে বের হচ্ছেন আর পরপুরুষ ও লম্পটরা চোখকে পরিতৃপ্ত করছে সেসব প্রত্যেক পুরুষের “দাইয়্যুস” টার্মটির ব্যাপারে জ্ঞান থাকা আবশ্যক। একজন পুরুষ হাদিসের ভাষ্যমতে দাইয়্যুস সাব্যস্ত হবে যদি সে তার বোন, স্ত্রী, কন্যাদের বেপর্দাভাবে চলাফেরা করাকে বন্ধ না করে, তাদেরকে অশ্লীলতা, ব্যভিচার থেকে দূরে না রাখে। যেসব ভাইয়েরা এখনও দাইয়্যুসের কাতারে আছেন আজই তাওবা করুন, নিজের পরিবারের মহিলাদের বুঝান, দাওয়াহ দিন। তারপরও না বুঝলে বাধ্য করুন, কেননা তাদের ব্যাপারে আপনি জিজ্ঞাসিত হবেন। এমনকি আপনার জান্নাত জাহান্নামও অনেকাংশে তাদের উপর নির্ভর করছে। কারণ তারা আপনার অধিনস্ত।\n“তিনজন আছেন যাদের দিকে আল্লাহ সুবহানু তায়ালা কিয়ামাতের দিন নজর দেবেন না। যে পিতামাতার অবাধ্য, যে নারী বেশভূষায় পুরুষের অনুকরণ করে এবং দাইয়্যুস ব্যক্তি।”\nইমাম আহমাদের বর্ণনাকৃত অন্য আরেকটি সাহীহ হাদীসে ‘আল্লাহ নজর দেবেন না’ এর সাথে এসেছে দাইয়্যুস ব্যক্তি জান্নাতে প্রবেশ করতে পারবে না। [মুসনাদে আহমাদ]\nরাসুলুল্লাহ(ﷺ) আরও বলেছেন, “আল্লাহ প্রত্যেক আদম সন্তানের জন্যে তার অংশের অনিবার্য জিনা লিখে রেখেছেন, হোক সে তার ব্যাপারে জ্ঞাত বা অজ্ঞাত। চোখের জিনা হল দৃষ্টিপাত করা (যে দিকে বা যার দিকে দৃষ্টি দেবার অনুমতি নেই সেদিকে দৃষ্টিপাত করা), জিহ্বার জিনা হল উচ্চারণ করা (যা উচ্চারণ করা বা বলা বৈধ নয়)। আর নফসের ইচ্ছা জাগে (জিনার জন্যে) এবং গুপ্তাংগ তা বাস্তবতায় রূপ দেয় অথবা তা অস্বীকার করে।“ [সাহীহ বুখারীঃ ৬৬১২]\nউলামায়ে কিরামের মতে মুখের জিনা, চোখের জিনা, হাতের জিনা, পায়ের জিনা সবই জিনার দরজা আর অনস্বীকার্য অংশ। অতএব যে ব্যক্তি তার স্ত্রীকে এইসব জিনা থেকে বাধা দেবে না, সে ব্যক্তিও দাইয়্যুসের কাতারে পরে যাবে। মহান আল্লাহ আমাদেরকে দাইয়্যুস হওয়া থেকে হিফাজত করুন এবং মা বোনদের যথাযথভাবে পর্দা করারতাওফিক দান করুন।\nআমার স্ত্রী সর্বাবস্থায় আমারই স্ত্রী। আমার স্ত্রীর সৌন্দর্য উপভোগ ও অবলোকনের পূর্ণ অধিকার একমাত্র আমারই। যে কোন স্ত্রীর রূপ ও ভূষণ-সজ্জার সৌন্দর্য-দর্শনের একমাত্র হকদার সেই মহিলার স্বামী। এই যদি হয়ে থাকে সর্বজন স্বীকৃত সত্য, তাহলে আমার স্ত্রীর চেহারা দশজনকে আহবান করে দেখাবার কোন প্রয়োজন পড়ে না। পকেটের পয়সা খরচ করে পত্রিকায় এ্যাড ছাপিয়ে পরোহ্মভাবে এ কথা বুঝবার-ও তো দরকার পড়েনা যে, দেখ দেখ দুনিয়ার মানুষ আমি কি একখানা চীজ পেয়েছি।\n(তাহলে ফেসবুকে যে নব দম্পতিদের ছবি আপলোডের হিড়িক বয়ে যায় তার কী হবে!)\nনিজের স্ত্রীকে স্বশরীরে বা তার স্ব-ছবিকে হাজার হাজার লোকের চোখের সামনে তুলে ধরলে অনেকে হা-পিত্তেস করবে, টীকা টিপ্পনী কাটবে। বলুনতো এসব কেমন করে বরদাস্ত করা যায়? মান ইজ্জত ও সৌন্দর্যের নিরাপত্তার জন্য ইসলাম পর্দা প্রথার যে ব্যবস্থা রেখেছে, সেই ব্যবস্থার বাইরে কদম রাখলেই নানা কথা শোনতে হয়, নানা কেলেংকারী ডেকে আনা হয়। নানা অঘটন ঘটে।\nসদ্যবিবাহিতা স্ত্রীর চেহারা কাগজে ছাপিয়ে/ ফেসবুকে আপলোড করে কি লাভ? তিনিতো দশের মনোরঞ্জনের জন্য আমার স্ত্রী হয়ে আমার ঘরে আসেননি। তাছাড়া তিনি কোন বাজারী পণ্যও নন যে, তাকে বাজারে পরিচিতি করাতে হবে বাজারজাত হওয়ার জন্য। হাঁ, এমন কোন চিন্তা কারো মনে প্রচ্ছন্নে উঁকি দিয়ে থাকলে অবশ্য ভিন্ন কথা, কিন্তু তা যদি না হয়ে থাকে, তাহলে নিজের সুন্দরী বউয়ের এ্যাড ছাপিয়ে বাজারী সওদার মত দশজনের দৃষ্টি আকর্ষনের কি অর্থ থাকতে পারে? পাবলিসিটির নেশা যদি একান্তই না কাটে, তাহলে ছবি ছাড়া বিয়ের সংবাদটা সংবাদ হিসেবে ছাপিয়ে দিলেই তো হয় সুখী দাম্পত্য জীবনের দোয়া চেয়ে।\nনিজের ভোগের বস্তুকে এত পাবলিসিটি দিলে স্বাদ আর কিছু থাকে না। যার কাছে যে বস্তু যত বেশী দামী, সেই বস্তুর মালিক তত সযতনে তা সংরহ্মণ করে থাকেন। যে মালিক তার প্রিয় দামী বস্তুর কদর বুঝে না, সে এই মূল্যবান বস্তুটি এখানে সেখানে ফেলে রাখে, হাজার জন দেখে, নাড়াচাড়া করে, হাজার কথা বলে। এসব কথার মাঝে অশ্লীল মন্তব্যও থাকে বেশী। পাবলিসিটি আর প্রদর্শনী করলে মস্তানেরা কাছে ভিড়বার সুযোগ পায়। অতএব বিয়ের পরিচ্ছন্ন মানসিকতা নিয়ে যারা বিয়ে করেছেন, তারা নিঃসন্দেহে উত্তম কাজ করেছেন। এখন সুন্দরমত ঘর সংসার করুন। ঘরে বসে নিরিবিলি নতুন বউয়ের সংগে নতুন সংসার গড়ার আলাপ শুরু করুন। এ নিয়ে বাহিরে ডুগডুগি বাজাবেন না।\n*ফেসবুকে ও ব্লগে ছবি আপলোডের নেশায় দম্পতিরা\nআপনি জানেন কি? কোথাও গেলেই ছবি তোলার এবং তা ফেসবুকে আপলোডের চিন্তা যদি আপনার মনে জাগে, তাহলে তা একটা মানসিক রোগ। আপনি এই রোগের উচ্চমানের রোগী নন তো? আপনি দু’জনের অন্তরঙ্গতা এখন ফেসবুকে চেনা অচেনা সবাইকে দেখিয়ে লাইক চাচ্ছেন? নাকি চাইছেন আপনার স্ত্রীকে সবাই দেখুক, দেখে মন্তব্য করুক আপনি সুন্দরী পেয়েছেন বউ। এই রূপ-চেহারা আর কয়দিন ভাই? ৫-৭ বছর পরে আর ছবি তুলতেও লজ্জা পাবেন এই চিন্তাগুলা মাথায় থাকলে। আর অল্প কিছু বছর পরেই আপনাদের দু’জনকেই সাদা কাপড়ে তুলে মাটির নিচে রেখে আসবে গন্ধ লাগবে বলে… এমন কিছু করতে যাবেন না, যার খারাপ প্রতিফল সেই কবরে আপনাকে ধাওয়া করবে…\nআপনাদের দু’জনার জড়াজড়ি আর গলাগলি ছবি দেখে কেউ সুখী বলে ভেবেছেন? আপনি হয়ত জানেন না শয়তানের কাজ। আপনি হয়ত জানেন না ওয়াসওয়াসা কেমন হয়। আপনার কল্পনাই নেই আপনার খুব কাছের কারো কতটা হিংসার পাত্র আপনি হয়ে গেলেন। অথচ আপনি নিজেই জানেন, এই ছবি দেখে লোকে যতটা সুখী ভাববে আপনাদের, ততটা সুখী আপনারা নন।\nপ্রেম জিনিসটা দু’জনের মধ্যেই রাখুন। পারলে ইমাম আহমাদের মতন করে ৩০ বছর পরে গিয়ে বলবেন স্ত্রীর মৃত্যুর পরে যে তার স্ত্রীর সাথে তার কোনদিন ঝগড়া হয়নি। তারা একজন খেপে গেলে আরেকজন চুপ করে থাকতেন। প্রেম বুঝতে চান? তাহলে এই হলো প্রেম, ভালোবাসা।\nছবি প্রদর্শনের মানসিক রোগ থেকে মুক্তি পাক সদ্য বিবাহিত দম্পতিরা। ভালোবাসা শুরুর দিকে বেশি থাকে, এসময়ের বিষয়গুলোকে মন দিয়ে গেঁথে নিন, তাতে সামনের সময়গুলোতে তা অনুপ্রেরণা দিবে, দু’জনের সম্পর্ক মধুময় হবে। এখন লোককে দেখিয়ে বেড়ালে আপনাদের ভালোবাসার গোপন আকর্ষণ নষ্ট হবে পরস্পরের কাছে। সাবধান হোন সময় থাকতেই।\n২- মরহুম জহুরী,\nসংকলনে – মিডিয়ায় নারী যখন পণ্যঃ উপেক্ষিত হিজাব ডেস্ক।।


You are here: Home / ফেইসবুক / কিভাবে ফেসবুকের Too Much Text in Image সমস্যার সমাধান করা যায়\nআগস্ট 27, 2016 By এখলাছ উদ্দিন জুয়েল LeaveaComment\nহ্যালো, সবাইকে স্বাগত! আমি এসইও সার্ভিস প্রোভাইডার থেকে এখলাস বলছি। এই টিউটোরিয়ালে আমি ফেসবুক সম্পর্কে খুবই আকর্ষণীয় কিছু শেয়ার করতে যাচ্ছি। নিম্নলিখিত অ্যাকাউন্টটি আমার ফেসবুক অ্যাড প্রচারণা অ্যাকাউন্ট। আপনারা এখানে দেখতে পাবেন, ফেসবুক আমাকে একটি নটিফিকেশন পাঠিয়েছে যে এই ক্যাম্পেইনের একটি অ্যাড আমার অডিয়েন্সের কাছে পৌছায়নি কেননা এটা অনুমোদিত নয়। এটা “too much text in image” নটিফিকেশন দেখাচ্ছে। কিন্তু আমি আপনাদের একটা ছবি দেখাব যেখানে আমি কোন টেক্সট ব্যবহার করি নি এবং এর পরে আমি আপনাদের কিছু পরামর্শ ও সহায়ক টিপস দিব ফেসবুকের “Too Much Text in Image” সমস্যা দূর করার জন্য।\nআপনারা নিচে দেখতে পাচ্ছেন যে আমার দুটি অ্যাড সেট আছে এবং প্রত্যেকটি অ্যাড সেটের জন্য আমার ১/২ টি অ্যাড আছে। তাহলে চলুন AU-18+ অ্যাড সেটটি প্রথমে পরীক্ষা করি।\nপ্রথমে এই অ্যাড সেটটির অ্যাড কপি পরীক্ষা করি। এই অ্যাডটি প্রকাশিত হয় নি কেননা ফেসবুক থেকে “Too Much Text in Image” এই মেসেজটি দেখানো হচ্ছে।\nকিন্তু নিচের ছবিটিতে আসলেই কি অনেক বেশি টেক্সট আছে!\nআচ্ছা, “Without SEO, your website value is zero” – এটা কোন টেক্সট নয় কেননা আমি এটাকে আমি আমার ফটোশপ PSD এর মাধ্যমে .png ফরম্যাটে সেভ করেছিলাম এবং এটি সাধারনত একটি ছবি, টেক্সট নয়। এটা প্রথমে অনুমোদিত হয়েছিল কিন্তু এখন আর এটি অনুমোদিত নয়। আমি বিশ্বাস করি এটা ভুলবশত অননুমোদিত হিসেবে চিহ্নিত হচ্ছে।\nএখন আমি আপনাদের আমার আরেকটি অ্যাড সেটের অ্যাড কপি দেখাব। “AU – M – 25-60″ এটি হচ্ছে আমার আরেকটি ক্যাম্পেইনের অ্যাড সেট এবং আমার মূলত দুইটি অ্যাড কপি আছে এই অ্যাড সেটে।\nসুতরাং, চলুন প্রথম অ্যাড কপিটি আপনাদের দেখাই…\nআমার এই ছবিটিতে কোন টেক্সট নেই, তাইনা? আমি বলতে চাইছি যে আমি এই ছবিটিতে আমার ওয়েবসাইটের লোগো যুক্ত করেছি এবং আমি কোন টেক্সট যোগ করি নি কিন্তু এটাও অনুমোদিত হয় নি। “too much text in image” এই মেসেজটি আমার ফেসবুক অ্যাড মেনেজারে দেখাচ্ছে। যদি আমি অন্য আরেকটি এ্যাড এ যাই, তাহলেও আপনি দেখতে পাবেন যে অধিক টেক্সট এর কারনে আমার অ্যাডটি প্রকাশিত হয় নি।\nকিন্তু এই ছবিতে কোন টেক্সট নেই, শুধুমাত্র আমার লোগো আর ছবিটি আছে। কিভাবে এই ত্রুটি ঠিক করবেন? আমি বলতে চাইছি যে, আমার কোন ছবিই সম্পাদনা করার প্রয়োজন পড়ে না কারন প্রত্যেকটা ছবিই ঠিক আছে।\nসুতরাং আমি গুগলে সার্চ করলাম এবং কিছু সহায়ক বিষয় খুঁজে পেলাম। আমি দেখলাম এটা শুধু আমারই সমস্যা না, বিভিন্ন জায়গা থেকে অনেক মানুষই এই একই সমস্যার সম্মুখীন হচ্ছে।\n“Damien Barber” নামের একজন একই সমস্যা নিয়ে রিপোর্ট করেছিল। ফেসবুক হেল্প টিম থেকে নাদিয়া নামের একজন তার এই সমস্যার সমাধান দিয়েছিল।\nআপনাদের অবগতির জন্য জানাচ্ছি যে, ইমেজ এর মধ্যে ২০% লেখার একটা নীতি ফেসবুকের রয়েছে এবং তারা ছবির মধ্যে ২০% পর্যন্ত টেক্সট রাখার অনুমতি দেয়। যদি আপনার ছবির মধ্যে ২০% এর বেশি টেক্সট থাকে তাহলে ফেসবুক টিম তা প্রকাশ করার অনুমতি দেয় না। এই কারনে, আপনার ছবিতে যদি টেক্সট থেকে থাকে তাহলে আমি আপনাকে পরামর্শ দিব সেই টেক্সটি সরিয়ে ফেলার এবং আমি আমার অভিজ্ঞতা থেকে বলতে পারি যদি আপনার ছবিতে কোন টেক্সট না থাকে তাহলে এটা আপনার ক্যাম্পেইনের জন্য ভাল হবে।\nমূল বিষয়ে ফিরে যাচ্ছি। Nadia এখানে Damien কে কি বলেছে দেখুন…\nIf you believe that your ad was disapproved by mistake, I recommend submittingarequest to have this looked into through this link: https://www.intern.facebook.com/business/help/1210227555661027/?ref=u2u”\nএখন আমি আপনাদের “Too Much Text in Image” ফেসবুকের এই সমস্যাটি যত পদ্ধতিতে সমাধান করা যায় তা দেখাব।\nফেসবুকঃ ছবিতে অনেক বেশি টেক্সট? কিভাবে সমাধান করবেন –\nআমরা এখন জানি যে আমাদের অ্যাড ভুলবশত অননুমোদিত করা হয়েছে। নিচের লিঙ্কটি ক্লিক করি…\nআপনি নিচের ছবির মত কিছু জিনিস দেখতে পারবেন:\nআপনাকে “this form” এ ক্লিক করতে হবে এবং এটা আপনাকে “Appealadisapproved” এই অ্যাড ফর্ম এ নিয়ে যাবে। শুধু নিশ্চিত করুন যে আপনি আপনার ফেসবুক অ্যাড ম্যানেজারে লগইন করা আছেন এবং “I’m referring to this ad” এই রেডিও বাটনে ক্লিক করুন ও “I understand that if my Ad is approved on appeal, it will be made active and may start delivering right away” এই বক্সে টিক দিয়ে দিন।\nএরপরে আপনি আপনার সমস্যা বিস্তারিতভাবে বর্ননা করতে পারবেন। আমি বলতে চাচ্ছি আপনি আপনার ফেসবুক অ্যাকাউন্ট আইডি, ক্যাম্পেইনের নাম, অ্যাড সেট এর নাম দিতে পারেন। আর যদি আপনি আপনার অ্যাড এর নামটি তাদেরকে দিতে পারেন তাহলে তো আরও ভাল। আপনাকে শুধু “Describe Your Problem” এই বক্সের সব তথ্য পূরন করতে হবে। সবশেষে, “send” বাটনে ক্লিক করুন।\nফেসবুকের রিভিউ টিম আপনার বিদ্যমান ছবিটি যাচাই করবে এবং তারা যদি মনে করে যে আপনার ইমেজটি ভাল তাহলে তারা আপনার অ্যাডটি পুনরায় সক্রিয় করবে।\nপদ্ধতি 2: (এই পদ্ধতি আপনার কাজে নাও আসতে পারে)\nএখানে আপনি যেটা করতে পারেন তা হল, আপনি আপনার ক্যাম্পেইনের স্ট্যাটাস পরিবর্তন করতে পারেন। আপনি আপনার বর্তমান ক্যাম্পেইনটি থামিয়ে রাখতে পারেন এবং তারপর পুনরায় চালু করতে পারেন। যদি এটা কাজ করে, তাহলে আপনার অ্যাডটি ফেসবুক টিম পর্যালোচনা করবে। যদি আপনার ছবি ঠিক থাকে তাহলে ফেসবুকের টিম আপনার অ্যাডটি পুনরায় চালানোর জন্য আপনার ছবিটি অনুমোদন করবে। কিন্তু এই পদ্ধতিটি যদি আপনার কাজে না আসে তাহলে আপনি পদ্ধতি ১ অথবা পদ্ধতি ৩ যেকোন একটি বেছে নিতে পারেন।\nপদ্ধতি 3: (আমার গোপন পদ্ধতি যা সত্যি কার্যকর)\n“Edit Ad” অপশনটি ক্লিক করে আপনার অননুমোদিত অ্যাডটি খুলুন। টেক্সট বক্স, শিরোনাম বক্স অথবা নিউজ ফিড লিংক বর্ননা বক্সে যেকোন কিছু লিখুন এবং আবার সেটা মুছে দিন। এটা “Save and Close” বাটনটিকে অ্যাক্টিভ করে দিবে।\nএরপর “Save and Close” বাটনে ক্লিক করুন। ফেসবুক পর্যালোচনা টিম আপনার অ্যাডটি পর্যালোচনা করে দেখবে এবং তারা আপনার অ্যাডকে পুনরায় সক্রিয় করবে যদি আপনি তাদের সমস্ত নির্দেশাবলী অনূসরন করে থাকেন।\nএই পদ্ধতিটিই হচ্ছে সবচেয়ে দ্রুততম ও কার্যকর। আপনি এখন চাইলে “too much text in image” এই সমস্যা সমাধানের চেষ্টা করতে পারেন।\nএভাবেই আপনি ফেসবুকের “too much text in image” এই সমস্যার সমাধান করতে পারেন। আরও ভালভাবে বুঝতে হলে আমার ভিডিও টিউটোরিয়ালটি দেখতে পারেন। আমার ভিডিওটি দেখার জন্য আপনাদেরকে অগ্রিম ধন্যবাদ। দয়া করে আমার ভিডিওটিতে লাইক, কমেন্ট এবং শেয়ার করতে ভুলবেন না। পরের টিউটোরিয়ালে আবার দেখা হবে। ভাল থাকবেন!\nFiled Under: ফেইসবুক Tagged With: ফেসবুক, ফেসবুক অ্যাড, ফেসবুক অ্যাড ক্যাম্পেইন, ফেসবুকের Too Much Text in Image সমস্যার সমাধান


সরকারি সম্পদ আর দখল নয় : গৃহায়ন ও গণপূর্তমন্ত্রী\n/ জাতীয় / সরকারি সম্পদ আর দখল নয় : গৃহায়ন ও গণপূর্তমন্ত্রী\nপ্রকাশিত ১৭ জানুয়ারি ২০১৯\nজাতীয় গৃহায়ন কর্তৃপক্ষের কোনো সম্পত্তি অবৈধভাবে কারো দখলে রাখতে বা দখল করতে দেওয়া হবে না বলে হুশিয়ারি দিয়েছেন গৃহায়ন ও গণপূর্তমন্ত্রী শ ম রেজাউল করিম। তিনি বলেছেন, এ সংস্থার জমি বা সম্পত্তি রাষ্ট্রীয় সম্পদ। সব ধরনের প্রভাবশালীদের কবল থেকে রাষ্ট্রীয় এ সম্পদ রক্ষা করা হবে। এ জন্য সবাইকে তৎপর থাকতে হবে।\nমন্ত্রী গতকাল জাতীয় গৃহায়ন কর্তৃপক্ষ (এনএইচএ) সম্মেলন কক্ষে এনএইচএ’র কর্মকর্তাদের সঙ্গে মতবিনিময়কালে এ কথা বলেন।\nশ ম রেজাউল করিম বলেন, সাধারণত বিত্তবৈভবের মালিক ও প্রভাবশালীরা সরকারি সম্পত্তি অবৈধভাবে দখল করে থাকে। এ জন্য প্রয়োজনে তারা আদালতের আশ্রয়সহ নানা কৌশল গ্রহণ করে। এসব অবৈধ দখলদার আদালতের আশ্রয় নিলে সরকারের পক্ষ থেকে অভিজ্ঞ, দক্ষ ও বিজ্ঞ আইনজীবীর সহায়তা নেওয়া হবে। বিদ্যমান মামলা নিষ্পত্তির জন্যও এসব বিজ্ঞ আইনজীবীর সহায়তা নিয়ে দ্রুত মামলার নিষ্পত্তি করা হবে। কথিত প্রভাবশালীদের অবৈধ তৎপরতা বন্ধ করতে হলে কর্মক্ষেত্রে সততা, স্বচ্ছতা, জবাবদিহি ও দুর্নীতিমুক্ত পরিবেশ নিশ্চিত করতে হবে। একই সঙ্গে জনগণের সেবা নিশ্চিত করতে কাজের গতিশীলতা আরো বাড়াতে হবে।\nতিনি বলেন, সাংবিধানিকভাবেই আবাসন মানুষের মৌলিক অধিকার। এ অধিকার নিশ্চিত করার দায়িত্ব গৃহায়ন ও গণপূর্ত মন্ত্রণালয় এবং তার অধীন সংস্থাগুলোর। তাই মন্ত্রণালয় বা সংস্থাগুলোকে জনবান্ধব পরিবেশ গড়ে তুলতে হবে। এখানে এসে জনগণ যাতে কোনো হয়রানির শিকার না হয়, সে দিকে দৃষ্টি রাখতে হবে। ভূমি বা ফ্ল্যাটের নামজারিতে যাতে কেউ কষ্ট না পায় বা অহেতুক কালক্ষেপণের শিকার না হয় সে বিষয়ে সংশ্লিষ্টদের সজাগ থাকতে হবে।\nঅনুষ্ঠানে গৃহায়ন ও গণপূর্ত সচিব মো. শহীদ উল্লাহ খন্দকার ও জাতীয় গৃহায়ন কর্তৃপক্ষের চেয়ারম্যান মো. রাশিদুল ইসলাম বক্তৃতা করেন। এ সময়ে মন্ত্রণালয়ের অতিরিক্ত সচিব ড. মো. আফজাল হোসেন, জাতীয় গৃহায়ন কর্তৃপক্ষের সদস্য ফজলুল কবীরসহ ঊর্ধ্বতন কর্মকর্তারা উপস্থিত ছিলেন।


পরনে বিকিনি, হাতে ওয়াইনের গ্লাস! মালদ্বীপের সুইমিং পুলে ব্রেকফাস্ট সারছেন রাজ-শুভশ্রী! মুহূর্তে ভাইরাল হল ভিডিও। - 24GhantaNews.Com\nHome|নিউজ|পরনে বিকিনি, হাতে ওয়াইনের গ্লাস! মালদ্বীপের সুইমিং পুলে ব্রেকফাস্ট সারছেন রাজ-শুভশ্রী! মুহূর্তে ভাইরাল হল ভিডিও।\nনিজস্ব প্রতিবেদন: শুভশ্রী গাঙ্গুলী টলিউড জগতের অন্যান্য অভিনেত্রীদের তুলনায় অনেকটাই আলাদা। খুব অল্প সময়ের মধ্যেই অভিনয়দক্ষতার মাধ্যমে দর্শকদের হৃদয়ে জায়গা করে নিয়েছেন তিনি। এরপর মা হওয়ার পর খুব দক্ষতার সাথেই সংসার এবং নিজের অভিনয় সামলাচ্ছেন নায়িকা। যদিও একমাত্র ছেলের জন্মের পর কিছুদিন অভিনয় থেকে বিরতি নিয়েছিলেন শুভশ্রী। সম্ভবত ছেলেকে সঠিকভাবে লালন পালন করার উদ্দেশ্যেই এই বিরতি।যদিও বর্তমানে আবারও ডান্স বাংলা ডান্সের বিচারক পদে আসীন হয়েছেন নায়িকা।\nকাজের ফাঁকে অবসর সময় নিজের সোশ্যাল মিডিয়া একাউন্ট থেকে বিভিন্ন মুহূর্ত ভক্তদের সাথে শেয়ার করে নিতে ভোলেন না শুভশ্রী। যেমন সম্প্রতি দিন কয়েক আগেই স্বামী রাজ চক্রবর্তী এবং একমাত্র সন্তান ইউভানকে নিয়ে মালদ্বীপের উদ্দেশ্যে রওনা হয়েছিলেন নায়িকা। সেই সময় কলকাতা বিমানবন্দরে তাদের সপরিবারে একটি ভিডিও ভাইরাল হতে দেখা গিয়েছিল। ভাইরাল সেই ভিডিওতে দেখা যাচ্ছিল ছেলে ইউভান এর পেছনে ছুটে চলেছেন শুভশ্রী। তাদের একমাত্র সন্তানের এটি প্রথম বিদেশ সফর।তাই স্বাভাবিকভাবেই এই সফর নিয়ে অত্যন্ত উৎসাহিত হয়ে রয়েছেন তারকা দম্পতি।\nইতিমধ্যেই মালদ্বীপ পৌঁছে একাধিক ছবি শেয়ার করেছেন রাজ এবং শুভশ্রী। একটি ভিডিওতে এই তারকা দম্পতি বেশ ঘনিষ্ঠ অবস্থাতেও ধরা দিয়েছেন। যা দেখে আপ্লুত হয়ে পড়েছেন নেট নাগরিকরা। সম্প্রতি আবারও একটি ভিডিও শেয়ার করলেন নায়িকা। মালদ্বীপ থেকে শেয়ার করা ওই ভিডিওতে দেখা যাচ্ছে সমুদ্রের নিচে স্বামী রাজ চক্রবর্তী কে নিয়ে লাঞ্চ করার পাশাপাশি ওয়াইন খাচ্ছেন নায়িকা। সেই সময় পরিচালককে বেশ কয়েকটি পোজ দিয়ে ছবি তুলতেও দেখা যায়।ভিডিওটি দেখে বোঝাই যাচ্ছে সমস্ত কাজের ফাঁকে এই অবসর পারিবারিক মুহূর্ত বেশ চুটিয়ে উপভোগ করছেন জনপ্রিয় তারকা জুটি।\nbengali news Suvasree Wearing Bikini viral video\nবড় খরগোশকে একা পেয়ে তাকে জ্যা-ন্ত গি-লে খে-য়ে নি’ল বড় কো-ব’রা, ভাইরাল ভিডিও!


প্রিয়াঙ্কা মোদির বিরুদ্ধে লড়ছেন ? | Alertnews24.com\nHome / আর্ন্তজাতিক / প্রিয়াঙ্কা মোদির বিরুদ্ধে লড়ছেন ?\nজনমানসে প্রশ্নটা ছিলই, আরও উসকে দিয়েছেন তিনি নিজে৷ জল্পনা জিইয়ে রেখে প্রধানমন্ত্রী নরেন্দ্র মোদির বিরুদ্ধে প্রার্থীর নাম ঘোষণা করেনি কংগ্রেস৷ ওদিকে, ‘মহাজোট’-ও প্রার্থী দেয়নি মোদির কেন্দ্রে৷ তলে তলে হচ্ছেটা কী?\nভারতের সবচেয়ে বড় রাজ্যের গুরুত্ব বোঝা যায় পাঁচ বছর অন্তর সাধারণ নির্বাচন এলেই৷ গোটা দেশে মোট ৫৪৩টি আসনের মধ্যে উত্তরপ্রদেশেই রয়েছে ৮০টি৷ স্বভাবতই শাসক-বিরোধী সব দলের বাড়তি নজর থাকে রাজ্যটির দিকে৷ অতীতে দেশকে সাতজন প্রধানমন্ত্রী উপহার দিয়েছে গো-বলয়ের এই রাজ্য৷ বর্তমান প্রধানমন্ত্রী নরেন্দ্র মোদি জয়ী হয়ে এসেছেন এই রাজ্যেরই বারানসি থেকে৷\nকিন্তু, আলোচনার বিষয়বস্তু তা নয়৷ এবার মোদিকে বেগ দিতে তার বিরুদ্ধে প্রার্থী হওয়ার লাইন লেগেছে৷ অথচ, প্রধান বিরোধী দল কংগ্রেস এখনো আসনটি ফাঁকা রেখেছে৷ সম ভারের আর এক বিরোধী শিবির সমাজবাদী পার্টি-বহুজন সমাজ পার্টি-রাষ্ট্রীয় লোকদলের ‘মহাজোট’ একই অবস্থান নিয়ে মজা দেখছে৷ আলোচনার বিষয় তা-ও নয়৷ এইসবের মধ্যে একটি প্রশ্ন বারবার উঠে আসছে৷ তা হলো, সদ্য কংগ্রেস সাধারণ সম্পাদকের দায়িত্বপ্রাপ্ত রাজীব গান্ধী-তনয়া প্রিয়াঙ্কা গান্ধী ভদ্র কি এবার মোদির বিরুদ্ধে প্রার্থী হবেন?\nদু-বার দুটি প্রশ্নের জবাবে জল্পনার আগুনে ঘি-ঢেলেছেন রাজীব-তনয়া৷ প্রথমে দাদা রাহুল গান্ধীর কেন্দ্রে প্রচার করার সময় তাকে সেখান থেকে প্রার্থী হওয়ার দাবি উঠতেই বলেছেন, ‘কেন, বারানসি নয় কেন?’ পরে তার প্রার্থী হওয়ার সম্ভাবনা কতটা জানতে চাইতে বলেছেন, ‘আমার দল চাইলে প্রার্থী হতে রাজি আছি৷’\nশুধু এইটুকু ইঙ্গিতেই বদ্ধমূল ধারণা তৈরির জন্য যথেষ্ট নয় যে, প্রিয়াঙ্কা এবার নির্বাচনে লড়বেন এবং বারানসি থেকে লড়বেন৷ এরসঙ্গে যুক্ত হয়েছে আরও কিছু বিষয়৷ যেমন, বারানসি কেন্দ্রে বিজেপির প্রার্থী প্রধানমন্ত্রী নরেন্দ্র মোদি৷ তার বিরুদ্ধে লড়াইয়ে নাম লিখিয়েছেন ডজন খানেক নির্দল প্রার্থী৷ কিন্তু দুই প্রধান প্রতিপক্ষ কংগ্রেস ও ‘মহাজোট’ তাদের প্রার্থীর নাম ঘোষণা করেনি৷ কংগ্রেসের প্রার্থী না হলেও ইতিমধ্যে প্রয়াগরাজ (এলাহাবাদ) থেকে বারানসি পর্যন্ত নৌকা-সফর সেরেছেন প্রিয়াঙ্কা৷ গঙ্গার দু-ধারের মানুষদের সঙ্গে কথা বলেছেন৷ দলীয় কর্মীদের মনোবল চাঙা করেছেন৷\nএখানেই রাজনৈতিক বিশেষজ্ঞদের একাংশ মনে করছে, প্রিয়াঙ্কাকে বারানসি থেকে প্রার্থী করে শেষ বেলায় চমক দিতে চাইছেন কংগ্রেস সভাপতি রাহুল গান্ধী৷ তেমনটা হলে প্রিয়াঙ্কা আদৌ জয়ী হতে পারবেন কি না, তার চেয়ে ঢের বেশি গুরুত্বপূর্ণ বিষয় হলো মোদিকে নিজের নির্বাচনী কেন্দ্রে আটকে রাখা যাবে৷ মোদির জন্য লড়াইটা মোটেই সহজ হবে না৷ তার ওপর যদি সপা-বসপা-আরএলডির ‘মহাজোট’ প্রিয়াঙ্কার সমর্থনে প্রার্থী না দেওয়ার সিদ্ধান্ত নেয়, তাহলে লক্ষ্যণীয় হতে পারে মোদি-প্রিয়াঙ্কার লড়াই৷ সেক্ষেত্রে ২০১৯-এ বারানসির চেয়ে বড় চ্যালেঞ্জ মোদি, ভারতীয় জনতা পার্টি এবং এনডিএ-র কাছে অন্য কিছু হবে না৷\nযদিও ভারতীয় জনতা পারটির নেতারা প্রিয়াঙ্কার প্রার্থী হওয়ার বিষয়টিকে মোটেই গুরুত্ব দিতে নারাজ৷ দলের একাধিক প্রবীণ নেতা জানিয়েছেন, ‘প্রিয়াঙ্কার রাজনৈতিক অভিজ্ঞতা স্বল্প৷ শুধু গান্ধী পরিবারের সদস্যা ছাড়া আর কোনো ইউএসপি নেই৷ তবে, গ্ল্যামারের কারণে ভিড় জমাচ্ছেন৷ ওঁকে দেখতে মানুষ ভিড় করলেও ভোটবাক্সে তার প্রভাব পড়বে না৷’\nওদিকে, ডয়চে ভেলেকে দেয়া সাক্ষাৎকারে রাহুল গান্ধীর ঘনিষ্ঠ কংগ্রেস নেতা শুভঙ্কর সরকার জানিয়েছেন, ‘প্রিয়াঙ্কা প্রার্থী হবেন কি না তা তার ও দলের ওয়ার্কিং কমিটির বিচার্য বিষয়৷ তবে, আমার ধারণা, বারানসিতে প্রিয়াঙ্কা প্রার্থী হলে অন্য বিরোধী দল সেখানে প্রার্থী দেবে না৷ ওঁর (প্রিয়াঙ্কার) হার-জিত ঠিক করবেন সাধারণ মানুষ৷ তবে বিজেপি‌কে পরাস্ত করতে কংগ্রেস কতটা ঐকান্তিক প্রচেষ্টা করছে, তা আবার প্রমাণিত হবে৷’\n তার মতে, ২০০৪-এ ভারতের মানুষ দেশে এক ঐতিহাসিক পরিবর্তন এনেছিল৷ এবার ২০১৯ সালেও একইরকম পরিবর্তনের সাক্ষী থাকবে দেশ৷\nআগামী ১৯ মে, অর্থাৎ শেষ পর্যায়ে ভোটগ্রহণ হবে বারানসিতে৷ অনেকটা সময় হাতে আছে৷ তাই বিরোধীরা ধীরে চলো নীতি নিয়ে এগোচ্ছে৷ –ডয়েচে ভেলে\nPrevious: রাজধানীর অভিজাত এলাকায় ইয়াবার বড় চালানটি যাচ্ছিল\nNext: মমতার – মোদি বাগযুদ্ধ


অল্প জায়গায় বেশি মাংস সংরক্ষণ করার দারুণ কিছু কৌশল!\nলাইফ ডেস্ক:: কোরবানির ঈদ মানেই ফ্রিজ খালি করতে হবে অথবা নতুন ফ্রিজ কিনতে হবে। কোরবানির মাংস তিনভাগে ভাগ হয়ে যাবার পর নিজেদের ভাগে যতখানি মাংস রয়ে যায়, সেটা ডিপফ্রিজে সংরক্ষণের জন্যে যেন একদম নাভিশ্বাস উঠে যায় আমাদের।\nকিন্তু একটুখানি বুদ্ধি করে কোরবানির আগে থেকে একটু গুছিয়ে নেওয়া গেলে কিন্তু কোরবানির মাংস সংরক্ষণ করতে এতো কষ্ট করতে হবে না আপনাকে। খুব সহজ পদ্ধতিতে কিভাবে আপনার ডিপফ্রিজে কোরবানির মাংশ সংরক্ষণ করবেন কোন ঝামেলা ছাড়াই জেনে নিন এই ফিচার থেকে।\nকোরবানির মাংস সুন্দরভাবে ডিপফ্রিজে অল্প জায়গার মধ্যে এবং লম্বা সময়ের জন্য সংরক্ষণের জন্য দুইটি আলাদা অংশে ভাগ করে বুঝিয়ে দেওয়া হল।\nডিপফ্রিজ প্রস্তুত করবেন যেভাবে:\n১/ প্রথমেই আপনার ডিপফ্রিজের ভেতরের অংশ পরিষ্কার করে নিন। বরফ জমে গেলে ডিপফ্রিজের জায়গা কমে যাবে। যার ফলে মাংস সংরক্ষণ করতে সমস্যা হবে।\n২/ অনেক সময় ডিপফ্রিজে আমরা বহুদিনের পুরোনো রান্না করা খাবার সংরক্ষণ করে থাকি, যার কথা আমরা হয়তো ভুলেও যাই। সেই খাবারগুলো বের করে ফেলুন। যে খাবারগুলো ভালো আছে সেগুলো খেয়ে ফেলুন।\n৩/ পিঁয়াজ-রসুন-আদা বাটার বক্স থাকলে সেটা সরিয়ে ফেলুন এবং নরমাল ফ্রিজে রাখুন। এতে করে অনেক জায়গা তৈরি হবে।\n৪/ ডিপফ্রিজে থাকা আগের কাঁচা মাছ এবং মাংস বের করে গুছিয়ে ফ্রিজের এক কোনায় এমনভাবে রাখুন যেন ফ্রিজের অর্ধেক অংশ খালি থাকে।\nকোরবানির মাংস প্রস্তুত করবেন যেভাবে:\n১/ কোরবানির মাংস ছোট ছোট টুকরা করে কাটা হয়ে গেলে বড় এবং ছড়ানো কোন পাত্রে নিয়ে কিছুক্ষন রেখে দিন। এতে করে মাংসের ভেতরে থাকা রক্ত বের হয়ে যাবে। নয়তো মাংস কাটার সাথে সাথেই ডিপ ফ্রিজে ঢুকিয়ে দিলে মাংস জমাট বাঁধার আগেই মাংসের রক্ত বের হয়ে ফ্রিজে জমাট বেঁধে যাবে। ফলে পরে মাংস ফ্রিজ থেকে বের করতে গেলে সমস্যায় পড়তে হবে।\n২/ আমরা সাধারণত মাংস ডিপ ফ্রিজে রাখার জন্যে পলিথিনের প্যাকেটের মধ্যে পরিমাণমতো মাংস নিয়ে গোল আকৃতি করে রেখে দেই। তবে এইভাবে মাংস রাখলে ফ্রিজে প্রচুর জায়গা নষ্ট হয় বলেই অল্প কিছু মাংস রাখার পর আর জায়গা পাওয়া যায় না।\n৩/ নতুন এবং ভিন্ন একটা পদ্ধতি অনুসরন করে মাংস ফ্রিজে সংরক্ষণ করলে অল্প জায়গার মধ্যেই অনেক মাংস রাখা সম্ভব হবে। তার জন্যে আপনাকে একটি পলিথিনের ব্যাগ (জিপলক ব্যাগ হলে ভালো হয়) সমানভাবে বিছিয়ে নিতে হবে। এরপর এক টুকরা করে মাংস সমানভাবে ব্যাগের মধ্যে রাখতে হবে। ব্যাগের অর্ধেকের কিছু বেশী অংশ পর্যন্ত মাংস রাখা হয়ে গেলে ব্যগের উপর হাত দিয়ে চাপ দিয়ে ব্যাগের ভেতরে থাকা বাতাস বের করে নিতে হবে। এরপর ভালোভাবে পলিথিনের ব্যাগের মাংস মুড়িয়ে নিয়ে পলিথিনের মুখ মুড়িয়ে দিতে হবে।\n৪/ এইভাবে প্রতিটা ব্যাগে মাংস রেখে, ব্যাগের বাতাস বের করে ব্যাগের মুখ বন্ধ করে নেওয়ার পর প্রতিটা ব্যাগ দেখতে হবে পাতলা এবং লম্বাটে। এই মাংসের ব্যাগগুলো এরপর ডিপফ্রিজে বিছিয়ে অথবা আড়াআড়িভাবে রাখতে পারবেন আপনি। দেখবেন যে এতে করে ফ্রিজে অনেক কম জায়গার মধ্যেই অনেকখানি মাংস সুন্দরভাবে সংরক্ষণ করা হয়ে গেছে।\nঈদ কাটুক ঝামেলবিহীন এবং দুশ্চিন্তামুক্ত। তাই ঈদের দিনের জন্যে আগে থেকে প্রস্তুতি নিয়ে রাখুন সুন্দর করে।\nপূর্ববর্তী সংবাদ: ফিনল্যান্ডে ঈদুল আজহা উদযাপিত\nপরবর্তী সংবাদ: আলোচনায় আর্টিকেল ৯৭\nজেনে নিন, ৭ টি খাবারে মস্তিষ্কের কর্মক্ষমতা বাড়ানোর সবচাইতে কার্যকরী উপায়গুলো!\nচোখের নিচের কালো দাগ দূর করতে করনীয়\nম্যাডাম, সেনাবাহিনী আপনার ক্ষমতায় যাওয়ার সিঁড়ি নয়!


ডেইলি সিলেট ডট কম :: প্রকাশিত হয়েছে : ডিসেম্বর ২৬, ২০১৮ | ৩:০৫ অপরাহ্ন\nনিউজ ডেস্ক:: নবম জাতীয় সংসদ নির্বাচনের আগে ড. এ টি এম শামসুল হুদার কমিশন বাংলাদেশ টেলিভিশনের (বিটিভি) মাধ্যমে রাজনৈতিক দলের প্রধানদের নিয়ে নির্বাচনী সংলাপের আয়োজন করেছিলেন। পরে সিটি কর্পোরেশন নির্বাচনেও প্রতিদ্বন্দ্বী প্রার্থীদের এক মঞ্চে জনগণের মুখোমুখী করে সব মহলের প্রশংসা কুড়ায় ড. হুদার নেতৃত্বাধীন কমিশন। তবে এবার প্রথমে পরিকল্পনা থাকলেও বর্তমান কমিশন এ সংলাপ আয়োজন থেকে সরে এসেছে।


আল-জাজিরায় আসছে রাষ্ট্রবিরোধী আরো ১০ প্রতিবেদন? – Rs News\nআল-জাজিরায় আসছে রাষ্ট্রবিরোধী আরো ১০ প্রতিবেদন?\nবিশ্ব গণমাধ্যমে নানা কারণে বিতর্কিত এবং সমালোচিত আল-জাজিরা। ফেক নিউজ, জঙ্গী গোষ্ঠীকে মদদ দেয়া সহ নানা অভিযোগে অভিযুক্ত এই টেলিভিশন চ্যানেলটি। বাংলাদেশে যুদ্ধাপরাধীদের বিচারের বিরোধিতা করে ধিকৃত হয় মৌলবাদী এই টেলিভিশনটি।\nএখন যুদ্ধাপরাধীদের টাকায় বাংলাদেশ বিরোধী অপপ্রচারে মাঠে নেমেছে বিতর্কিত এই টিভি চ্যানেলটি। গতকাল এই চ্যানেলে একটি ঘন্টাব্যাপী প্রামাণ্য চিত্র প্রচারিত হয়েছে। এর শিরোনাম ছিলো ‘অল দ্যা প্রাইম মিনিস্টার’স ম্যান।’ এই প্রামাণ্য চিত্রটি নিয়ে অনুসন্ধান চালিয়ে বাংলা ইনসাইডার পেয়েছে বেশ চাঞ্চল্যকর তথ্য। প্রামাণ্য চিত্রটি দুবছর ধরে নির্মিত হয়েছে। যদিও বলা হয়েছে, এটি আল-জাজিরার অনুসন্ধানী প্রতিবেদন।\nকিন্তু প্রকৃত তথ্য হলো তারেক জিয়ার তত্বাবধানে এই প্রামাণ্য চিত্র বানিয়েছে মূলত: তিনজন। এরা হলেন ডেভিড বার্গম্যান, নেত্র নিউজের তাসনিম খলিল এবং কনক সারওয়ার। এই প্রামাণ্য চিত্রের জন্য প্রথম বাজেট ছিলো ২০ কোটি টাকা পরে এটা বেড়ে দাড়ায় ৫০ কোটিতে। পুরো অর্থ যোগান দিয়েছে যুদ্ধাপরাধী পরিবারের সন্তানরা। যুদ্ধাপরাধী মীর কাশেমের পুত্র, সাকা চৌধুরীর পুত্র এবং গোলাম আযমের পুত্র হলো এই প্রজেক্টের প্রধান অর্থ যোগানদাতা। প্রামাণ্য চিত্রটি সম্পাদনা করা হয় ডেভিড বার্গম্যানের লন্ডন স্টুডিওতে।\nএটি নির্মিত হবার পর প্রথমে এটি প্রচারের কথা ছিলো বিবিসি চ্যানেল ফোরে। কিন্তু সম্পাদকীয় নীতির সাথে সাংঘর্ষিক হওয়ায় এটি বিবিসি কর্তৃপক্ষ প্রচারে অস্বীকৃতি জানায়। পরে এটি আল-জাজিরায় চাংক ভাড়া করে প্রচারের ব্যবস্থা করা হয়। একাধিক সূত্র নিশ্চিত করেছে এরকম আরো দশটি অনুসন্ধানী প্রতিবেদন প্রচারের জন্য চাংক ভাড়া নেয়া হয়েছে আল-জাজিরায়। নেত্র নিউজের পক্ষ থেকে এই চাংক ভাড়া নেয়া হয়েছে। এই ১০ পর্বে এভাবেই সরকারের গুরুত্বপূর্ণ ব্যক্তিদের বিরুদ্ধে কুৎসা প্রচার করা হবে বলেও জানা গেছে।\nবাংলাদেশের প্রশাসনের ভেতর ঘাপটি মেরে থাকা বিএনপি-জামাতের লোকজনের কাছ থেকে নানা তথ্য সংগ্রহ করা হয়েছে। তারেকের স্থানীয় কিছু এজেন্ট ব্যবসায়ী, দালাল সেজে কারো কারো সাথে দেখা করে, তাদের সঙ্গে কথোপকথন গোপনে রেকর্ড করে লন্ডনে পাঠিয়েছেন। এসব তথ্যের ভিত্তিতেই এই প্রতিবেদন গুলো তৈরী হয়েছে বলে জানা গেছে। নানা অপপ্রচারের মাধ্যমে সরকারের ইমেজ ক্ষুণ্ণ করাই হলো এই মিশনের মূল উদ্দেশ্য। এতদিন, সামাজিক যোগাযোগ মাধ্যমে যুদ্ধাপরাধী গোষ্ঠীর অপ প্রচারের পর এবার মূলধারার গণমাধ্যমে এই প্রচারণা পরিকল্পনা নেয়া হয়েছে। এখানে যুদ্ধাপরাধীদের মুখপাত্রে পরিণত হয়েছে আল-জাজিরা।


ঢাবিতে আজ থেকে বন্ধ হচ্ছে করোনার নমুনা পরীক্ষা | আমাদের সময়.কম – AmaderShomoy.com\nপ্রকাশের সময় : June 1, 2020, 3:26 am\nআপডেট সময় : June 1, 2020 at 3:26 am\nডেস্ক রিপোর্ট :  ল্যাব পরিচালনায় আর্থিক সংকট, নিরাপত্তাহীনতা, বিশ্ববিদ্যালয়ের দাপ্তরিক কাজ শুরু হওয়া, গবেষণাগারের যন্ত্রপাতি একাডেমিক কাজে ব্যবহারসহ কয়েকটি কারণে এ কার্যক্রম বন্ধ করে দেয়া হচ্ছে। বিশ্ববিদ্যালয়ের উপাচার্য মো. আখতারুজ্জামান জানিয়েছেন, বিষয়টি স্বাস্থ্য মন্ত্রণালয়কে জানানো হয়েছে।\n স্বাস্থ্য মন্ত্রণালয়ের অনুমতিতে ৫ মে থেকে বিশ্ববিদ্যালয়ের সেন্টার ফর অ্যাডভান্সড রিসার্চ ইন সায়েন্সেস (সিএআরএস) ভবনের ল্যাবে নমুনা পরীক্ষা শুরু করে বিশ্ববিদ্যালয়ের করোনা ভাইরাস রেসপন্স টেকনিক্যাল কমিটি। গবেষণাগারে ২টি পিসিআর মেশিনে প্রতিদিন প্রায় ৪০০ নমুনা পরীক্ষা করা হতো।\n স্বাস্থ্য মন্ত্রণালয়ের দেয়া কিট, পার্সোনাল প্রটেক্টিভ ইকুইপমেন্ট (পিপিই) এবং বিশ্ববিদ্যালয়ের আর্থিক খরচে চলত এই নমুনা পরীক্ষার কার্যক্রম। কিন্তু রোববার থেকে সীমিত পরিসরে বিশ্ববিদ্যালয়ের দাপ্তরিক কাজ শুরু হওয়ায় এ কার্যক্রম চালিয়ে যাওয়া সম্ভব নয় বলে জানিয়েছে বিশ্ববিদ্যালয় কর্তৃপক্ষ।\n কিশোরগঞ্জে পুলিশের সহযোগিতাও পাননি প্রতারিত প্রেমিকা আসমা ≣  কোয়ারেন্টিন থেকে বেরিয়ে কামড়ে দিল নগ্ন যুবক, বৃদ্ধার মৃত্যু! ≣  খুলনা বিএনপির সভাপতি মঞ্জুর স্ত্রী কোভিড-১৯ আক্রান্ত, বাড়ি লকডাউন\n উপাচার্য মো. আখতারুজ্জামান বলেন, একটি প্রক্রিয়ার মধ্য দিয়েই এটি বন্ধ করে দিচ্ছি। আর্থিক কারণে নয়, আমাদের আগে থেকেই কথা ছিল ৩১ মে পর্যন্ত আমরা এটা চালিয়ে যাব। এটা হাসপাতাল নয়, এটা বিশ্ববিদ্যালয়। আমাদের শিক্ষক-শিক্ষার্থীদের গবেষণায় সময় দিতে হবে। ল্যাবের আনুষঙ্গিক যন্ত্রপাতি আমাদের বিভিন্ন ডিপার্টমেন্ট থেকে নিয়ে আসা হয়েছে। এগুলো এখন সেখানে গবেষণার কাজে প্রয়োজন হচ্ছে। সেগুলো এখন জীবাণুমুক্ত করে আবার সেখানে স্থাপন করতে হবে। মূলত এজন্য করোনা ভাইরাসের নমুনা পরীক্ষার কাজটা আর করা হচ্ছে না।\n সংশ্লিষ্টরা জানিয়েছেন, ল্যাবটিতে করোনা ভাইরাসের নমুনা পরীক্ষায় বিশ্ববিদ্যালয়ের ১০/১২ জন শিক্ষক ও ১৫/২০ জন শিক্ষার্থী কাজ করছিলেন। শিক্ষকরা স্বেচ্ছায় কাজ করলেও প্রতি মাসে ১০ থেকে ১৫ লাখ টাকা খরচ হচ্ছে। খরচের বিষয়টি স্বাস্থ্য মন্ত্রণালয়কে অবগত করা হলেও কোনো সহযোগিতা পাওয়া যায়নি বলে জানান ঢাকা বিশ্ববিদ্যালয় করোনাভাইরাস রেসপন্স টেকনিক্যাল কমিটির আহ্বায়ক শরীফ আখতারুজ্জামান।\n তিনি বলেন, কয়েকটি কারণে আমরা আর করোনা ভাইরাস স্যাম্পল টেস্ট করব না। ল্যাব পরিচালনা করতে প্রতিমাসে প্রায় ১০ থেকে ১৫ লাখ টাকা খরচ হচ্ছে, যা বহন করা বিশ্ববিদ্যালয়ের পক্ষে কঠিন এবং বাড়তি চাপ। তাছাড়া যারা কাজ করছে, তাদের পর্যাপ্ত নিরাপত্তা, সুযোগ-সুবিধা দেয়া হচ্ছে না। ভলান্টিয়ারদের অন্তত কিছু প্রণোদনা দেয়া উচিত ছিল। কিন্তু আমরা স্বাস্থ্য মন্ত্রণালয়কে বিষয়টি জানিয়েও কোনো সাড়া পাইনি।\n স্বাস্থ্য অধিদপ্তরের অতিরিক্ত মহাপরিচালক (প্রশাসন) নাসিমা সুলতানা বলেন, ঢাকা বিশ্ববিদ্যালয়ের শিক্ষকরা স্বেচ্ছায় এ দ্বায়িত্ব নিয়েছেন। আর্থিক সহায়তার কোনো কথা ছিল না। যেসব বিশ্ববিদ্যালয় বর্তমানে করোনা ভাইরাস টেস্ট করছে, তাদের কারও জন্যই সরকারের পক্ষ কোনো বরাদ্দ নেই। আমরা তাদেরকে শুধু পিপিই, কিট ও স্যাম্পল সরবরাহ করেছি। এখন ঢাকা বিশ্ববিদ্যালয় আর টেস্ট না করাতে চাইলে, এটা তাদের নিজস্ব ব্যাপার। বিডিনিউজ২৪, বাংলা


EC has requested to political parties to use eco-friendly items in election promotion - Anandabazar\nশান্তিপুর|১৫ মার্চ , ২০১৯, ০২:৩৬:০৩\nশেষ আপডেট: ১৫ মার্চ , ২০১৯, ০২:৩৩:৪৪\nপ্রচারে পরিবেশবান্ধব জিনিস ব্যবহারের জন্য দলগুলিকে অনুরোধ করেছে নির্বাচন কমিশন\nফ্লেক্সের বদলে কাগজ, সাড়া মিলবে কি?\nপ্রাথমিক ভাবে জানা যাচ্ছে, রাজনৈতিক দলগুলির পরিবেশ বান্ধব জিনিস ব্যবহারে কোনও আপত্তি নেই। বরং তারা খুশি মনেই নির্বাচন কমিশনের ভাবনাটিকে সমর্থন জানাচ্ছে। ব্যবসায়ীরাও বিষয়টিকে মাথায় রেখে ফিরে গিয়েছেন পুরনো দিনের রাজনৈতিক প্রচারের সামগ্রীগুলিতে।\nপ্রথম বারের জন্য ভোটে পরিবেশ নিয়ে ভাবার অনুরোধ এসেছে। পশ্চিমবঙ্গের সাত দফা নির্বাচনের নির্ঘণ্ট ঘোষণাকালে নির্বাচন কমিশনের পক্ষ থেকে জোর দেওয়া হয়েছে পরিবেশ বান্ধব প্রচার সামগ্রী ব্যবহারে। কিন্তু রাজনৈতিক দলগুলি কি আদৌ তাদের প্রচারে বিষয়টিকে সে ভাবে গুরুত্ব দিচ্ছে? আপাতত, সে প্রশ্ন নিয়েই ভোটের প্রচারে চোখ রাখছেন পরিবেশপ্রেমীরা।\nপ্রাথমিক ভাবে জানা যাচ্ছে, রাজনৈতিক দলগুলির পরিবেশ বান্ধব জিনিস ব্যবহারে কোনও আপত্তি নেই। বরং তারা খুশি মনেই নির্বাচন কমিশনের ভাবনাটিকে সমর্থন জানাচ্ছে। ব্যবসায়ীরাও বিষয়টিকে মাথায় রেখে ফিরে গিয়েছেন পুরনো দিনের রাজনৈতিক প্রচারের সামগ্রীগুলিতে। তাঁরা চাইছেন, রাজনৈতিক প্রার্থীরা ফ্লেক্সের পরিবর্তে কাপড় বা কাগজের ব্যানারই ব্যবহার করুন, যাতে পরিবেশের ক্ষতি রোধ করা সম্ভব।\nপরিবেশকে প্লাস্টিকমুক্ত করতে অনেক আগেই আন্দোলন শুরু হয়েছে। সেখানে নির্বাচনের মতো গুরুত্বপূর্ণ একটি প্রক্রিয়ায় পরিবেশ সচেতনতা বিষয়কে অন্তর্ভুক্ত করার ভাবনাটি প্রশংসিত হচ্ছে সব মহলেই। কিন্তু কী ভাবে তার বাস্তবায়ন সম্ভব, তা নিয়েই প্রাথমিক ভাবে সংশয় তৈরি হয়েছিল মানুষের মনে। তবে পরে স্থির হয়, এ বারের ভোটের প্রচারে আগেকার সাবেক নিয়মে ফিরে যাওয়া হবে। পরিবেশকে দূষণমুক্ত করতে প্লাস্টিকের পতাকা, দেওয়াল জুড়ে ফ্লেক্স ব্যবহারের পরিবর্তে ফিরে যাওয়া হবে দেওয়াল লিখনের সাবেক ঐতিহ্যে। প্লাস্টিকের পরিবর্তে এ বারের নির্বাচনী প্রচারে রাজনৈতিক দলগুলিকে ঝোঁকার পরামর্শ দেওয়া হয়েছে কাগুজে পতাকা বা কাপড়ের ফেস্টুন-ব্যানারে। ফলে, ভোটের বাজারে খানিক হলেও পরিবেশকে দূষণ থেকে দূরে রাখা যাবে, এমন আশা করছেন পরিবেশকর্মী ও সচেতন নাগরিকেরা।\nআগেকার সময়ের চুন-গোলা দিয়ে দেওয়ালে লেখা প্রার্থীর নাম-প্রতীক এবং বিরোধীর উদ্দেশে লেখা সমালোচনা অনেক সময় দৃশ্যদূষণের নজির গড়লেও আর যাই হোক পরিবেশ দূষণ বাড়াত না। তাই নির্বাচন কমিশনের এই উদ্যোগকে খুশি মনেই স্বাগত জানাচ্ছেন পরিবেশকর্মীরা। বরং এ বার কিছুটা আশার আলোই দেখছেন পরিবেশ আন্দোলনের সঙ্গে যুক্ত নাগরিকেরা।\nতাঁদের মতে, সাবেকি যে দেওয়াল লিখন বা কাগজ-কাপড়ের পতাকা এসবের ব্যবহার এখন কমে এসেছে। ফ্লেক্স অনেক তাড়াতাড়ি তৈরি হয়ে যায়। কাগজের ব্যানার হাতে লেখাটা বেশ কষ্টসাধ্য। যে কারণে বর্তমানে সহজসাধ্য জিনিসের দিকেই ঝুঁকেছে রাজনৈতিক দলগুলি। তা ছাড়াও, অনেক সময় দেওয়াল লিখনের জন্য সুন্দর হস্তাক্ষরযুক্ত শিল্পীকেও সব সময়ে পাওয়া যায় না। সে দিক থেকে মেশিনে ছাপানো ফ্লেক্স অনেক সুবিধাজনক। তবে তা পরিবেশের পক্ষে দীর্ঘমেয়াদি হিসাবে ক্ষতিকারক।\nচাকদহ বিজ্ঞান ও সাংস্কৃতিক সংস্থার বিবর্তন ভট্টাচার্য, শান্তিপুরের পরিবেশ ভাবনা মঞ্চের সুব্রত বিশ্বাসেরা বলছেন, “সময়োপযোগী সিদ্ধান্ত। কিন্তু এটা যেন বাস্তবায়িত হয়, তা দেখতে হবে।’’ অন্য দিকে, তাঁদের দাবি নির্বাচনী প্রচারে মাইক বা বক্স বাজিয়ে যে শব্দদূষণ হয়, তা-ও নিয়ন্ত্রণে আনা উচিত।\nফ্লেক্স নির্মাণের সঙ্গে যুক্ত ব্যবসায়ীদের অনেকেই এই সিদ্ধান্তের পক্ষে দাড়াচ্ছেন। শিমুরালির লক্ষণ সূত্রধর বলেন, “আমরাও জানি, এটা দূষণ ছড়ায়। কিন্তু কারও কারও আবদার মেটাতে তৈরি করে দিতে হয়। নির্বাচন কমিশনের সিদ্ধান্তটি ভাল। আমি এটা সমর্থন করছি। বস্তা বা কাপড়ের ব্যানার, ফেস্টুন তৈরি করে দিতে আমাদের আপত্তি নেই।”\nইতিমধ্যে কেউ কেউ দোকানে এসে ফ্লেক্সের দরদামও করে গিয়েছেন। তবে এখনও অর্ডার আসেনি বলেই জানাচ্ছেন অধিকাংশ ব্যবসায়ী।\nকরিমপুরের বাপ্পাদিত্য চৌধুরী যেমন বলছেন, “এখনও কেউ অর্ডার দেয়নি। কমিশনের আবেদনের পরে দলগুলো কী করবে, জানি না। তবে এখন বিভিন্ন জায়গায় প্রচারে ফ্লেক্স ব্যাপক ভাবে চলছে।”\nপ্রাথমিক ভাবে জেলার রাজনৈতিক দলগুলিও পরিবেশবান্ধব প্রচার সামগ্রী ব্যবহারের পক্ষেই কথা বলছে। তবে পরিবেশপ্রেমীদের শঙ্কা এখনই কাটছে না।


এশিয়ান গেমস ২০১৮: ৩২ বছর পর শূন্য হাতে দেশে ফিরছে বাংলাদেশ দল\nআগস্ট 26, 2018 অন্যান্য খেলা\nশেষ হতে চলেছে আরও একটি এশিয়ান গেমস, কিন্তু বাংলাদেশের এশিয়ান গেমস এরই মধ্যে শেষ হয়ে গেছে। যেই দু একটা ইভেন্ট এ পদক পাওয়ার আশা ছিল তাও শেষ হয়ে গেছে। এখন শুধু শূন্য হাতে দেশে ফেরার অপেক্ষা।\nএকমাত্র সাফ গেমস বাদে অন্য যেকোনো বৃহত্তর ক্রীড়া আসরে বাংলাদেশের জন্য পদক পাওয়াটা এক অঘটন হয়েই দাঁড়িয়েছে। কিন্তু ইন্দোনেশিয়ার জাকার্তা পালেমবাংয়ে অনুষ্ঠিত এবারের এশিয়ান গেমসে সেই অঘটনও ঘটাতে পারলো না বাংলাদেশ। যদিও এশিয়ান গেমসের পর্দা নামছে ২রা সেপ্টেম্বর, কিন্তু তাতেও বাংলাদেশের পদক জয়ের আর কোনো আশা নেই।\nযে কোন আন্তর্জাতিক ক্রীড়া আসরে শুটিং ইভেন্টের মাধ্যমেই মাঝেমধ্যে খবরের শিরোনামে আসে লাল সবুজের পতাকা। তার উপরে আবার অলিম্পিক পদক জয়ের আশায় দীর্ঘমেয়াদে অনুশীলন করেছিল বাংলাদেশের শুটিং দলের খেলোয়াড়েরা।\nকিন্তু কিসের কি! কমনওয়েলথ গেমসে রুপা জয়ী শুটার আব্দুল্লাহেল বাকী এখানে ১০ মিটার এয়ার রাইফেলে হয়েছেন ১৯ তম আর ১০ মিটার পিস্তলে শাকিল ২২ তম। এশিয়ান গেমসেই যখন এই দুরবস্থা তখন অলিম্পিক পদক তো এক অলীক স্বপ্নের নাম।\nঅন্তত একটি পদক জয়ের আশা ছিল মহিলা কাবাডি দল কে ঘিরে। কিন্তু গ্রুপ পর্ব থেকে সেমিফাইনালেই উঠতে ব্যর্থ মহিলা কাবাডি দল। চীনা তাইপের বিপক্ষে জয়ের আশা ছিল সবচেয়ে বেশি কিন্তু হেরেছে তাদের কাছেও। যেই কোরিয়াকে হারিয়ে গতবার জিতেছিল ব্রোঞ্জ, এবার হেরেছে তাদের কাছেও। আর ইরানের কাছে হার তো অনিবার্য ই ছিল। হিজাব পরা ইরানি মেয়েরা ভারতকে হারিয়ে জিতে নিয়েছে এই ইভেন্টের সোনা।\nবাংলাদেশ এখন পর্যন্ত টিকে আছে ব্রিজ ইভেন্ট এ। প্রথম তিন ম্যাচ জিতে চতুর্থ রাউন্ডে ১১তম তে আছে বাংলাদেশ। তবে এখনো ৩ রাউন্ড বাকি, তাই পদক জয়ের আশাও কেউ তেমন একটা দেখছে না। আর গলফ ইভেন্টে সিদ্দিকুররা যে আহামরি কিছু করবেন সেটাও কেউ আশা করছে না।\nঅন্যদিকে অপ্রত্যাশিতভাবে ভালো করেছে ফুটবল দল। ইতিহাসে প্রথমবারের মতো দ্বিতীয় রাউন্ডে খেলেছে তারা। আর আর্চারিতে রিকার ইভেন্টে কোয়াটার ফাইনাল পর্যন্ত পৌঁছেছিলেন আর্চার রোমান সানা। হকিতে ওমান আর উজবেকিস্তানকে হারানোর পরে বাংলাদেশ মালয়েশিয়ার কাছে হেরেছে বড় ব্যবধানে। তবে ওমান কে হারাতে পেরে কিছুটা তৃপ্তির ঢেকুর তুলছে হকি ফেডারেশন।\nকিন্তু এগুলো খুশি হওয়ার মতো পারফরম্যান্স হলেও পদক তালিকায় তো আর বাংলাদেশের নাম উঠছে না।\n১৯৭৮ সালে প্রথমবারের মতো এশিয়ান গেমসে অংশ গ্রহণ করা বাংলাদেশে প্রথম দুই আসরেই ফেরে খালি হাতে। কিন্তু ১৯৮৬ সালে আশীর্বাদ হয়ে আসেন বক্সার মোশাররফ হোসেন। তার জেতা সেই ব্রোঞ্জপদক টিই এখন পর্যন্ত এশিয়ান গেমসের ব্যক্তিগত ইভেন্টে বাংলাদেশের একমাত্র পদক।\nএরপরে ১৯৯০, ৯৪ এবং ২০০২ সালে তিনটি রুপা যেতে পুরুষ কাবাডি দল। আর ১৯৯৮ আর ২০০৬ সালে জেতে ব্রোঞ্জ। যদিও তখন পুরুষ কাবাডিতে প্রতিদ্বন্দ্বিতা একেবারেই কম ছিল। ২০১০ সালের গুয়াংজু এশিয়ান গেমসে বাংলাদেশের সর্বপ্রথম স্বর্ণ পদকটি জেতে পুরুষ ক্রিকেট দল, ২০১৪ তে ওই একই দলের কাছ থেকে আসে ব্রোঞ্জ। নারী ক্রিকেট দল জেতে রৌপ্য। কিন্তু এবারের আসরে নেই ক্রিকেট, তাই এই ইভেন্টে পদক জয়ের কোন প্রশ্নই আসে না।\nপদক জিতুক আর জিতুক অলিম্পিকের মর্মবাণী “পদক নয়, অংশগ্রহণই বড় কথা” মেনেই সব বৃহত্তর ক্রীড়া আসরে অংশগ্রহণ করে চলছে বাংলাদেশ। কিন্তু এভাবে আর কত কাল? ৩২ বছর পর এশিয়ান গেমস থেকে শূন্য হাতে দেশে ফিরছে বাংলাদেশ। এই লজ্জাজনক খবরটির পরেও কি টনক নড়বে না দেশের ক্রীড়া প্রশাসনের?\n১০ মিটার এয়ার রাইফেল, অলিম্পিক, অলিম্পিক পদক, আন্তর্জাতিক ক্রীড়া আসর, আব্দুল্লাহেল বাকী, আর্চার রোমান সানা, আর্চারি, ইন্দোনেশিয়া, ইরানি, এশিয়ান গেমস, এশিয়ান গেমস ২০১৮, ওমান, কমনওয়েলথ গেমস, কোয়াটার ফাইনাল, ক্রিকেট, ক্রীড়া প্রশাসন, গলফ, গুয়াংজু এশিয়ান গেমস ২০১০, চীনা তাইপে, জাকার্তা পালেমবাং, নারী ক্রিকেট দল, পুরুষ ক্রিকেটে দল, ফুটবল, বক্সার মোশাররফ হোসেন, বাংলাদেশ, বাংলাদেশ দল, বাংলাদেশের শুটিং দল, ব্যক্তিগত ইভেন্ট, ব্রোঞ্জ, ভারত, মহিলা কাবাডি দল, রুপা, রৌপ্য পদক, লাল সবুজের পতাকা, সেমিফাইনাল, স্বর্ণ পদক, হকি, হকি ফেডারেশন


মদ ও মাদকের নেশায় জীবন নষ্ট করে ফেলেছেন মাধবন? – Latest BD News – Corporate Sangbad | Online Bangla NewsPaper BD\nমদ ও মাদকের নেশায় জীবন নষ্ট করে ফেলেছেন মাধবন?\nজানুয়ারী ৬, ২০২১ January 6, 2021 521\nবিনোদন ডেস্ক : মদ ও মাদকের নেশায় ডুবে থাকেন আর মাধবন। মাদকের নেশায় ডুবে থেকে নিজের কেরিয়ার প্রায় বরবাদ করে দিয়েছেন মাধবন। সেই কারণে প্রথমে মাধবনের ভক্ত থাকলেও, এখন আর তাঁকে পছন্দ করেন না। সম্প্রতি মাধবনের বিরুদ্ধে এমন অভিযোগ করেন অনুষা ভান্ডারকর নামে এক মহিলা, তখন তা নিয়ে অন্তর্জালে জোরদার আলোচনা শুরু হয়ে যায়।\nঅনুষা নামে ওই মহিলাকে পালটা জবাব দিতে গিয়ে তাঁকে শান্ত থাকার নির্দেশে দেন মাধবন। এমনকী অনুষার আরও ভাল করে চিকিৎসার প্রয়োজন বলেও মন্তব্য করেন মাধবন।\nবলিউডে আসার পর থেকে বরাবরই সোশ্যাল হ্যান্ডেলে নিজের উপস্থিতি জানান দেন মাধবন। সেই অনুযায়ী সম্প্রতি বলিউড অভিনেতা অমিত সাধের সঙ্গে ছবিতে দেখা যায় মাধবনকে। প্রিয় অভিনেতার সঙ্গে ছবি শেয়ার করে অমিত সাধ লেখেন, ম্যাডি তাঁর বরাবরই প্রিয় অভিনেতা। পাশাপাশি মাধবনের সঙ্গে অভিনয়ের জন্য তিনি মুখিয়ে রয়েছেন বলেও জানান অমিত সাধ। অমিতের ওই মন্তব্যের পরই অনুষা নামে ওই মহিলা মাধবনকে আলটপকা আক্রমণ করতে শুরু করেন। প্রসঙ্গত ব্রিদ-এ মাধবনের সঙ্গে স্ক্রিন শেয়ার করেন অমিত সাধ।\nসুশান্ত সিং রাজপুতের মৃত্যুর পর থেকে বলিউডের একাংশের সঙ্গে মাদক যোগ রয়েছে বলে জোর শোরগোল শুরু হয়ে যায়। সুশান্তের মৃত্যুর পর রিয়া চক্রবর্তী, সৌভিক চক্রবর্তীকে গ্রেফতারির পর জোর শোরগোল শুরু হয়ে যায়। রিয়ার গ্রেফতারির পর মাদকের নেশা করেন বলে অভিযোগ ওঠে দীপিকা পাড়ুকোন, সারা আলি খান, রকুল প্রীত সিংদের বিরুদ্ধে। মাদক মামলায় নাম জড়ানোর পর সম্প্রতি অর্জুন রামপাল এবং করণ জোহরকেও নোটিস পাঠায় নারকোটিক্স কন্ট্রোল ব্যুরো।\n৩৯ কোটি টাকার বাড়ি কিনলেন জাহ্নবী কাপুর\nগোয়ায় জাহ্নবীর সঙ্গে ছুটি কাটাচ্ছে কার্তিক\nজানুয়ারী ১৭, ২০২১ January 17, 2021 3802


নেপথ্যে ৪ সেনা কর্মকর্তা ও ১ বৌদ্ধ ধর্মগুরু\nপ্রকাশ : ২১ সেপ্টেম্বর ২০১৭, ০০:০০ | আপডেট : ২১ সেপ্টেম্বর ২০১৭, ০৮:৪৪\nমিয়ানমারে রোহিঙ্গা সংকট সমাধানে দেশটির ওপর আন্তর্জাতিক চাপ অব্যাহত রয়েছে। দেশটির ভেতর রোহিঙ্গা নিধন ও নির্যাতনযজ্ঞ বন্ধ করে পালিয়ে আসা রোহিঙ্গাদের নিরাপদ আশ্রয়ে ফিরিয়ে নিতে বাধ্য করতে দেশটির ওপর নানা ধরনের বিধিনিষেধ আরোপের প্রস্তাবও উঠেছে। রোহিঙ্গাদের বিরুদ্ধে দমন-পীড়ন বন্ধে দেশে দেশে বিক্ষোভ হচ্ছে।\nসর্বশেষ চলমান জাতিসংঘের সাধারণ অধিবেশনেও রোহিঙ্গা ইস্যুটিই সর্বাধিক গুরুত্ব পাচ্ছে। স্বয়ং সংস্থা রোহিঙ্গাদের ওপর জাতিগত নিধনযজ্ঞ বন্ধ করতে শুরু থেকেই আহ্বান জানিয়ে আসছে। এমনকি দেশটির স্টেট কাউন্সেলর অং সান সু চিকে গত বুধবার দেওয়া জাতির উদ্দেশে ভাষণের আগের দিন রোহিঙ্গা নিধন বন্ধের জন্য উদ্যোগ নিতে ‘এখনই শেষ সুযোগ’ এবং তা ‘না হলে এই ট্র্যাজেডি হবে সত্যিই ভয়ংকর’ বলে সতর্ক করে দেওয়া হয়। বিশেষ করে রোহিঙ্গা নিধনযজ্ঞের সবচেয়ে বেশি ভুক্তভোগী বাংলাদেশ বেশি সোচ্চার রোহিঙ্গা সংকট সমাধানের ব্যাপারে। কারণ ইতোমধ্যেই সীমিত সম্পদ ও সামর্থ্যরে এই দেশে চার লক্ষাধিক রোহিঙ্গা আশ্রয় নিয়েছে। তাদের রাখতে হিমশিম খেতে হচ্ছে বাংলাদেশকে। গত মঙ্গলবার যুক্তরাষ্ট্রের নিউইয়র্কে জাতিসংঘ সদর দফতরে রোহিঙ্গা বিষয়ে ওআইসির কনটাক্ট গ্রুপ সভায় প্রধানমন্ত্রী শেখ হাসিনা ‘দেরি হয়ে যাওয়ার আগেই’ ওআইসিভুক্ত দেশগুলোকে রোহিঙ্গা সমস্যা সমাধানে এগিয়ে আসার আহ্বান জানান। তিনি স্পষ্ট করে বলেন, সংকটের মূল মিয়ানমারে। এর সমাধানও মিয়ানমারকেই খুঁজে বের করতে হবে। আমরা এই জাতিগত নিধনের শেষ চাই।\nকিন্তু এখন পর্যন্ত রোহিঙ্গাদের ওপর চালানো নিধনযজ্ঞ বন্ধ করে বাস্তুচ্যুত রোহিঙ্গাদের দেশে ফিরিয়ে নেওয়ার ব্যাপারে মিয়ানমারকে বাধ্য করানো যায়নি। এমনকি নিধনযজ্ঞের কথা স্বীকারও করছে না দেশটি। বরং উল্টো সে দেশের নাগরিকদের রোহিঙ্গাদের বিরুদ্ধে ঐক্যবদ্ধ হওয়ার আহ্বান জানিয়েছেন দেশটির সেনাপ্রধান। সর্বশেষ বিশ্ব জনমত ও আহ্বানকে উপেক্ষা করে অং সান সু চিও তার ভাষণের মধ্য দিয়ে পক্ষান্তরে সে দেশের সেনাবাহিনীর পক্ষই নিয়েছেন বলেও মনে করছেন বিশ্লেষকরা।\nএমন পরিস্থিতিতে রোহিঙ্গাদের ওপর চালানো জাতিগত নিধনযজ্ঞের জন্য মিয়ানমারকে শাস্তির আওতায় আনার দাবি ক্রমেই জোরালো হয়ে উঠছে। আন্তর্জাতিক ও জাতীয় কূটনৈতিক মহল এবং মানবাধিকারকর্মীরা বলছেন, কেবল উদ্বেগ ও নিন্দাই নয়, রোহিঙ্গা নিধনের মতো মানবতাবিরোধী অপরাধ করায় মিয়ানমারকে অবশ্যই শাস্তি পেতে হবে। বিশেষ করে এই হত্যা ও ধ্বংসযজ্ঞের নেতৃত্বদানকারী ও সরাসরি জড়িতদের বিচার হতে হবে। আন্তর্জাতিক সম্প্রদায়কে এ ব্যাপারে সোচ্চার হতে হবে।\nএ ব্যাপারে মিয়ানমারের সাবেক কূটনীতিক মেজর (অব.) ইমদাদুল ইসলাম বলেন, রোহিঙ্গা গণহত্যায় আন্তর্জাতিক অপরাধ আদালতে মিয়ানমারের বিচার সম্ভব। এ ধরনের গণহত্যার বিচারের জন্য বিশ্বে একটি স্থায়ী আদালত সৃষ্টি করা হয়েছে। ১৯৯৮ এর অনুচ্ছেদ ১৩ অনুযায়ী আইসিসিতে বিচার করা সম্ভব। নিরাপত্তা কাউন্সিল রেজুলেশন পাস কোনো বিষয়কে যদি রেফার করে ইন্টারন্যাশনাল ক্রিমিনাল কোর্ট (আইসিসি) এ বিচারের জন্য পাঠায়; সে ক্ষেত্রে বিচার করা সম্ভব। তবে অং সান সু চি মূলত ক্ষমতাহীন। মূল ক্ষমতা সেনাপ্রধানের হাতে। সেনাপ্রধান একটি জাতির বিরুদ্ধে আরেকটি জাতিকে লেলিয়ে দিয়ে মানবতাবিরোধী অপরাধ করেছেন।\nবার্মায় চলমান হত্যাযজ্ঞকে বর্বরোচিত আখ্যা দিয়ে এই সাবেক কূটনীতিক বলেন, এ জন্য মিয়ানমারকে আন্তর্জাতিক আদালতে বিচারের মুখোমুখি করতে হবে। গণহত্যা ও মানবতাবিরোধী অপরাধের অভিযোগে মিয়ানমারের বিচারের দাবি তোলা উচিত। ধারণা করা হচ্ছে, দেশটিতে এ পর্যন্ত মারা গেছেন পাঁচ হাজার মানুষ। ফলে মিয়ানমারকে অবশ্যই শাস্তি পেতে হবে।\n‘তবে এর জন্য প্রথমে প্রমাণ করতে হবে যে, সেখানে (মিয়ানমারে) মানবতাবিরোধী অপরাধ সংঘটিত হয়েছে’-বলে মন্তব্য করেন নিরাপত্তা বিশ্লেষক মেজর জেনারেল (অব.) আবদুর রশিদ। তিনি বলেন, জাতিসংঘের মানবাধিকার-বিষয়ক সর্বোচ্চ কমিটি হিউম্যান রাইটস কমিশনের পক্ষে ইতোমধ্যে মিয়ানমারে জাতিগত নিধনের তদন্তের জন্য ফ্যাক্টস ফাউন্ডিং কমিটি গঠিত হয়েছে। কমিটির প্রতিবেদনে যদি বলা হয়, এই হত্যাযজ্ঞে দায়ীদের বিচার হোক-তাহলে ইন্টারন্যাশনাল ক্রিমিনাল কোর্ট (আইসিসি) বিচার করতে পারে। আইসিসি নিজেরাই স্বপ্রণোদিত হয়ে অনুসন্ধান করে মামলা নিয়ে এসে মিয়ানমারের গণহত্যার বিচার করা যেতে পারে। এ ছাড়া যে দেশে অপরাধ সংঘটিত হয়েছে, সেই দেশের সরকার অনুরোধ করলেও আন্তর্জাতিক আদালতে বিচার হতে পারে।\nবিশ্লেষকদের মতে, রোহিঙ্গাদের নির্মূল করতে গিয়ে মিয়ানমারের সামরিক ও বর্ডার পুলিশ বাহিনী এবং রাখাইন অঞ্চলের বৌদ্ধ চরমপন্থিরা মানবতাবিরোধী অপরাধ করেছেন। তারা রোহিঙ্গা জনগোষ্ঠীর ওপর নৃশংস অভিযান চালিয়েছে। নারীদের ধর্ষণ করেছে। বাড়ি-গ্রাম আগুনে পুড়িয়ে দিয়ে সাধারণ মানুষকে বাস্তুচ্যুত করেছে। শিশুদের ওপর নির্যাতনের খবরও এসেছে। বহু দেশ ও মানবাধিকার সংগঠন মিয়ানমার সেনাশাসকদের অভিযানকে ‘হত্যাযজ্ঞ’ ও ‘এথনিক ক্লিঞ্জিং’ বলে আখ্যা দিয়েছে। এমনকি জাতিসংঘের মানবাধিকার কমিশনও শক্ত ভাষায় একে ‘গণহত্যা’ বলেছে। প্রাণ বাঁচাতে গতকাল পর্যন্ত চার লাখ ২০ হাজার রোহিঙ্গা বাংলাদেশে আশ্রয় নিয়েছে। এদের ৬০ শতাংশই শিশু।\nতারা মিয়ানমারে রোহিঙ্গা হত্যার পেছনে সে দেশের চার সেনা কর্মকর্তা ও এক বৌদ্ধ ধর্মগুরুকে দায়ী করেছেন। তাদের মতে, অং সান সু চিও এর দায় এড়াতে পারেন না। কারণ এখন পর্যন্ত তিনি রোহিঙ্গা নিধনের বিপক্ষে অবস্থান না নিয়ে উল্টো সে দেশের সরকারকে সমর্থন করছেন। তার দল ন্যাশনাল লিগ ফর ডেমোক্রেসি (এনএলডি) সেনাবাহিনীর সঙ্গে রোহিঙ্গা ইস্যুতে সমঝোতায় যাওয়ার খবরও এসেছে। সু চি ২০১৬ সালের মে মাসে আমেরিকাকে ‘রোহিঙ্গা’ শব্দটা না ব্যবহারের অনুরোধ করেন। এতে নাকি দেশটির জন্য জাতীয় ঐক্যমতের পথে হাঁটা কঠিন হয়ে পড়ে। মিয়ানমারের সেনাশাসকও ‘রোহিঙ্গা’ শব্দটি ব্যবহার করছেন না। সু চিও তার ভাষণে ‘রোহিঙ্গা’ শব্দ ব্যবহার করেননি।\nএ প্রসঙ্গে নিরাপত্তা বিশ্লেষক ব্রিগেডিয়ার জেনারেল (অব.) এম সাখাওয়াত হোসেন বলেন, ১ সেপ্টেম্বর মিয়ানমার সামরিক বাহিনীর প্রধান ঘোষণা দেন যে, এবার তারা যা করেছে, অতীতের সরকার পারেনি। সরকার ‘বাঙালি’ প্রশ্নের চূড়ান্ত সমাধান করবে। দুঃখজনক হলেও গণতন্ত্রের মানসকন্যা বলে কথিত অং সান সু চিও প্রায় একইভাবে রোহিঙ্গাদের ‘বাঙালি’ বলে আখ্যায়িত করেছেন। অং সান সু চি আরসার আক্রমণকে ‘জঙ্গি’ আখ্যায়িত করেছেন। অথচ রোহিঙ্গাসহ এসব জাতিগোষ্ঠী দ্বিতীয় বিশ্বযুদ্ধে বার্মায় জেনারেল অং সান সু চির নেতৃত্বে জাপান বাহিনীর সহায়ক হিসেবে ব্রিটিশ ঔপনিবেশিক শক্তির বিরুদ্ধে যুদ্ধ করেছিল। সেই রোহিঙ্গা নিধনে সু চি পক্ষান্তরে সেনা সরকারকেই সমর্থন করছেন। তাই সু চিকেও দায়ভার নিতে হবে।\nগবেষকদের মতে, মিয়ানমারে রোহিঙ্গাদের নির্মূল করার দায়িত্বে রয়েছেন সামরিক বাহিনীর সর্বাধিনায়ক মিন অং হায়াং এবং তিনটি গুরুত্বপূর্ণ মন্ত্রণালয়ের তিন জেনারেল এবং বৌদ্ধ ধর্মগুরু অসিন উইরাথু। এই গুরুত্বপূর্ণ তিন মন্ত্রণালয়ের নিয়োগ এবং পরিচালনায় রয়েছেন সামরিক বাহিনীর প্রধান বা সর্বাধিনায়ক। এসব মন্ত্রণালয়ের মধ্যে স্বরাষ্ট্র মন্ত্রণালয়ের প্রধান লেফটেন্যান্ট জেনারেল কায়ান সু, সীমান্ত মন্ত্রণালয়ের প্রধান লেফটেন্যান্ট জেনারেল ইয়ে অং ও প্রতিরক্ষা মন্ত্রণালয়ের দায়িত্বে রয়েছেন লেফটেন্যান্ট জেনারেল সেইন ওইন। এই চার সেনা কর্মকর্তাই মিয়ানমারের অভ্যন্তরীণ নিরাপত্তা ও রোহিঙ্গা সমস্যা সমাধানের কথিত রূপকার।\nগবেষকরা জানান, এই নৃশংস অপরাধের জন্য দায়ী আসল ব্যক্তি এই সেনাপ্রধানই। তিনিই মূলত সিদ্ধান্তগুলো নিচ্ছেন। দেশটিতে সংস্কার শুরু হওয়ার আগে মিন অং হায়াংয়ের সেনাবাহিনী ঘরোয়া বিভিন্ন সংঘাতে যুক্ত ছিল। কাচিন ও শান রাজ্যে তার সেনাবাহিনী প্রচুর বেসামরিক মানুষ মেরেছে। তার বিরুদ্ধে ইতোমধ্যে যুদ্ধাপরাধ ও মানবতাবিরোধী অপরাধের অভিযোগে জাতিসংঘ তদন্ত চালাচ্ছে। মিয়ানমারের গণতান্ত্রিক সংস্কারের পথে প্রধান বাধা তিনিই। অথচ এই সেনাপ্রধানের গত বছর চাকরির মেয়াদ শেষ হলেও আরো পাঁচ বছর, অর্থাৎ ২০২০ সাল পর্যন্ত বর্ধিত করা হয়েছে। এমনকি ২০২০ সালের নির্বাচনে তার রাষ্ট্রপতি হওয়ার সম্ভাবনার কথাও শোনা যাচ্ছে।\nঅভিযুক্ত ধর্মগুরুর প্রসঙ্গে গবেষকরা বলছেন, এই সামরিক গোষ্ঠীর পেছনে রয়েছেন কট্টরপন্থি বৌদ্ধ ধর্মগুরু অসিন উইরাথু। টাইম ম্যাগাজিন-এর প্রচ্ছদে তার ছবির ওপরে শিরোনাম দেওয়া হয়েছিল ‘সন্ত্রাসের মুখ’। এই বৌদ্ধ ধর্মগুরু মুসলমান, বিশেষ করে রোহিঙ্গাবিরোধী এবং এদের নির্মূল করতে তার অনুসারীদের মাঠে নামিয়েছেন।\nবিশ্লেষকদের মতে, বর্তমানে মিয়ানমার সামরিক বাহিনীর সর্বাধিনায়কের সাংবিধানিক দায়িত্ব হচ্ছে জাতীয় রাজনীতিতে তার বাহিনীর নেতৃত্ব প্রদান নিশ্চিত করা। কাজেই রোহিঙ্গা নিধন এবং গণহত্যার জন্য আন্তর্জাতিক অঙ্গনে চার জেনারেল এবং এক ধর্মগুরুই দায়ী থাকবেন।\n‘মিয়ানমারের ওপর হস্তক্ষেপের অধিকার নেই জাতিসংঘের’


খেলা দেশ বিদেশ\nমে ২০, ২০২২ মে ২০, ২০২২ News Desk\nPublished on: মে ২০, ২০২২ @ ২৩:৫৪\nএসপিটি নিউজ: নিজামাবাদের এক জেদী মেয়ে আরবান গেমসে বক্সিং রিং দেখে বাবাজ কাছে জানতে চেয়েছিলেন- ওখানে কেন কোনও মহিলা নেই? এই খেলা কি শুধু পুরুষদের জন্য? বাবা উত্তরে ব্লেছিলেন- না, আসলে মানুষ মনে করে এই খেলার জন্য মহিলারা যথেষ্ট শক্তিশালী নয়।সেদিনই সে প্রতিজ্ঞা করেছিল যে একদিন তিনি রিং-এ দাঁড়াবেন। আর সবাইকে প্রমাণ করে দেবেন যে, মানুষ যা ভাবছে তা ঠিক নয় মহিলারাও এই খেলার জন্য যথেষ্ট শক্তিশালী। আর তাই হয়েছে অবশেষে। নিজামাবাদের সেই ছোট মেয়ে আজকের নয়া মহিলা বিশ্ব চ্যাওম্পিয়ন নিখাত জারিন। মেয়ের এমন সাফল্যে রীতিমতো আবেগতাড়িত বাবা। বলেছেন- নিখাতের এই সোনা ভারতের প্রতিটি মেয়ের অনুপ্রেরণার কাজ করবে।\nIBA মহিলা বক্সিং ওয়ার্ল্ড চ্যাম্পিয়নশিপে ফ্লাইওয়েট বিভাগে (52 কেজি) স্বর্ণপদকের গর্বিত বিজয়ী নিখাত জারিন।\nক্রীড়াবিদরা তাদের স্বপ্নকে বাস্তবে পরিণত করার জন্য নিজেদের ইচ্ছার সবচেয়ে বড় মুহূর্তগুলো কল্পনা করে। এবং ইস্তাম্বুলে তার চূড়ান্ত লড়াইয়ের সকালে, তিনি থাইল্যান্ডের জিতপং জুটামাসের মুখোমুখি হওয়ার জন্য রিংয়ে প্রবেশের আগে সেই বাস্তবতাকে বিশ্বাস করেছিলেন এবং প্রকাশ করেছিলেন।\n“আজ সকালে আমি প্রথম যে কাজটি করেছি তা হল ঈশ্বরকে স্মরণ করা এবং নিজেকে বলা যে এটি চূড়ান্ত দিন এবং আমাকে আমার সেরাটা দিতে হবে এবং ইতিহাস তৈরি করতে হবে। এই যে ভাবলাম, এভাবেই নিজেকে প্রস্তুত করলাম। এবং তারপরে আমি ওজনের জন্য গিয়েছিলাম,” বৃহস্পতিবার বলেন নিখাত ।\n“সারা দিন, আমি কল্পনা করছিলাম যে আমার হাত উঠছে, আমি এইভাবে পারফর্ম করছি, যে আমি সর্বসম্মতিক্রমে জিতেছি।”\nনিখাত জারিন 1996 সালের 14 জুন ভারতের তেলেঙ্গানা রাজ্যের নিজামবাদে মহম্মদ জামিল আহমেদ এবং পারভীন সুলতানার ঘরে জন্মগ্রহণ করেন।তিনি নিজামবাদের নির্মলা হৃদয় বালিকা উচ্চ বিদ্যালয় থেকে প্রাথমিক শিক্ষা সমাপ্ত করেন। তিনি তেলেঙ্গানার হায়দরাবাদের এভি কলেজে ব্যাচেলর অফ আর্টসে (বিএ) ডিগ্রি নিচ্ছেন।\nনিখাত জারিন (জন্ম 14 জুন 1996) একজন ভারতীয় অপেশাদার বক্সার। তিনি আন্তর্জাতিক বক্সিং অ্যাসোসিয়েশন (অপেশাদার) মহিলা যুব ও জুনিয়র বিশ্ব চ্যাম্পিয়নশিপ আন্টালিয়া 2011-এ স্বর্ণপদক জিতেছিলেন। তিনি গুয়াহাটিতে অনুষ্ঠিত দ্বিতীয় ইন্ডিয়া ওপেন আন্তর্জাতিক বক্সিং টুর্নামেন্টে ব্রোঞ্জ পদক জিতেছিলেন। তিনি ব্যাঙ্ক অফ ইন্ডিয়াতে সাধারণ ব্যাঙ্কিং অফিসার হিসাবেও কাজ করেন।\nবক্সিং সবসময়ই নিখাতের জন্য “জয় এবং শেখার” বিষয় ছিল। 2017 সালে, তিনি তার কাঁধ এবং বাহু ছিঁড়ে ফেলেছিলেন। “এটি একটি খারাপ কেস ছিল। এমন চোট পাবো ভাবতেও পারিনি। এটি আঘাত করে এবং নিরাময় করতে এক বছর লেগেছিল। তবে আমি বিশ্বাস করি যে ইনজুরির পরে আমি আরও বুদ্ধিমান এবং আরও পরিণত হয়েছি। ঈশ্বর চেয়েছিলেন যে আমি মানসিকভাবে শক্তিশালী হয়ে উঠি,” বলেন নিখাত।\nTagged BOXING india NIKHAT ZAREEN WORLD BOXING CHAMPION\nমুক্তিযুদ্ধে সফল দায়িত্ব পালন করা মোজাম্মেল হকই হলেন মুক্তিযুদ্ধ বিষয়ক মন্ত্রী\nএপ্রিল ২৫, ২০২১ এপ্রিল ২৫, ২০২১ News Desk


‘আমার ওষুধে মুসলিমদের মুক্তি, অন্যদের মৃত্যু’ মসজিদে গিয়ে বলেছিলেন শাহিন || Somoynews.tv\n‘আমার ওষুধে মুসলিমদের মুক্তি, অন্যদের মৃত্যু’ মসজিদে গিয়ে বলেছিলেন শাহিন\nময়মনসিংহে করোনা ভাইরাসের ভয়কে কাজে লাগিয়ে প্রতারণার মাধ্যমে অর্থ হাতিয়ে নিতে মাঠে নেমেছে কিছু প্রতারক চক্র। শুক্রবার নান্দাইলে করোনা ভাইরাসের ওষুধ আবিষ্কারক দাবি করা এক প্রতারককে ছয় মাসের কারাদণ্ড দিয়েছেন ভ্রাম্যমাণ আদালত।\nকরোনা ভাইরাস নিয়ে মানুষের ভয় ও আতংককে পুঁজি করে ময়মনসিংহ অঞ্চলে প্রতারণার মাধ্যমে অর্থ আদায় ও ব্যবসা ফাঁদার চেষ্টা চলছে। ছড়াচ্ছে নানা গুজবের ডালপালা। ঢাকার একটি চানাচুর ফ্যাক্টরির শ্রমিক শাহিন মিয়া শুক্রবার নিজ এলাকা নান্দাইলের খামারগাঁও গ্রামের মসজিদে ঘোষণা দেয় করোনা ভাইরাসের ওষুধ আবিস্কার করেছে সে।\nস্বপ্নে পাওয়া ফর্মুলায় তার তৈরি ওষুধ মুসলমানরা খেলে করোনা ভাল হবে, আর অন্য ধর্মের লোকজন খেলে মারা যাবে। এই ঘোষণার পর তার বাড়িতে মানুষের ভিড় বাড়তে থাকে। খবর পেয়ে ভ্রাম্যমাণ আদালতের মাধ্যমে ভণ্ড শাহিনকে ছয় মাসের কারাদণ্ড দেয়া হয় এবং প্রতারণার কাজে সহায়তা করায় তার পিতাকে ১০ হাজার টাকা জরিমানা করা হয়।\nমানুষের আতংককে কাজে লাগিয়ে প্রতারক শাহিন ব্যবসা করতে চেয়েছিলো বলে জানান নান্দাইল উপজেলা নির্বাহী কর্মকর্তা মো. আব্দুর রহিম সুজন।\nএদিকে নগরীর বেসরকারি হাসপাতালে করোনা পরীক্ষার কিট বিক্রির চেষ্টা করা একটি প্রতারক চক্রকে প্রতিহত করেছেন সিভিল সার্জন।\nময়মনসিংহ সিভিল সার্জন ডা. এ বি এম মসিউল আলম জানান, প্রতারক চক্র ময়মনসিংহের বেসরকারি হাসপাতালগুলোতে করোনা পরীক্ষার কিট বিক্রির চেষ্টা করেছিলো। এ ধরনের কিট বিক্রি বা কবিরাজি ওষুধ আবিস্কার সবই প্রতারণা বলে জানান তিনি।\nকরোনা ভাইরাস নিয়ে প্রতারণার মাধ্যমে ব্যবসা ও গুজব সৃষ্টিকারীদের বিষয়ে প্রশাসন ও আইন শৃঙ্খলা বাহিনীকে তাৎক্ষণিক জানানোর আহবান জানিয়েছেন জেলা প্রশাসক।


Banglashangbad | অধ্যাপক ড. প্যাট্রিক ভেইল এর ‘সমন্বিত শিক্ষা’র ওপর বক্তৃতানুষ্ঠান ১২ মে - Banglashangbad\nসিলেট বুধবার , ২৫শে মে, ২০২২ খ্রিস্টাব্দ ১১ই জ্যৈষ্ঠ, ১৪২৯ বঙ্গাব্দ গ্রীষ্মকাল সন্ধ্যা ৭:১০\n১১ মে ২০২২, ১৭:৪৭\nঢাকা বিশ্ববিদ্যালয়ের শিক্ষা ও গবেষণা ইন্সটিটিউট (আইইআর) এবং তথ্যবিজ্ঞান ও গ্রন্থাগার ব্যবস্থাপনা বিভাগের সাথে সম্মিলিতভাবে আলিয়ঁস ফ্রঁসেজ অধ্যাপক ড. প্যাট্রিক ভেইল এর ‘সমন্বিত শিক্ষা’র (ইনক্লুসিভ এডুকেশন) ওপর বক্তৃতানুষ্ঠান ১২ মে সকাল ১০টা টায় ঢাকা বিশ্ববিদ্যালয়ের নবাব নওয়াব আলী চৌধুরী সিনেট ভবন ভবনে অনুষ্ঠিত হতে যাচ্ছে।\nবক্তৃতা শেষে তিনি সমন্বিত গ্রন্থাগার ম্যাটেরিয়ালের ওপর একটি উপস্থাপনা পরিবেশন করবেন।\nঢাকা বিশ্ববিদ্যালয়ের উপাচার্য অধ্যাপক ড. মো. আখতারুজ্জামান উক্ত অনুষ্ঠানে সভাপতিত্ব করবেন। অনুষ্ঠানে স্বাগত ভাষণ রাখবেন ঢাকা বিশ্ববিদ্যালয়ের শিক্ষা ও গবেষণা ইন্সটিটিউটের পরিচালক অধ্যাপক মো. আবদুল হালিম। ঢাকাস্থ আলিয়ঁস ফ্রঁসেজের পরিচালক ফ্রাঁসোয়া ঘ্রোজোঁ অনুষ্ঠানে ধন্যবাদসূচক বক্তব্য রাখবেন।\nঅধ্যাপক ড. প্যাট্রিক ভেইল ’লাইব্রেরি উইদাউট বর্ডাসর্’ এর সভাপতি এবং ইয়েল ল স্কুল এর একজন বহিরাগত অধ্যাপক। এছাড়াও তিনি ফ্রান্সের ন্যাশনাল সেন্টার ফর সায়েন্টিফিক রিসার্চ (সিএনআরসি)-এর একজন জ্যেষ্ঠ রিসার্চ ফেলো। অধ্যাপক ওয়েইল এর কাজের কেন্দ্রবিন্দুতে রয়েছে কমপ্যারাটিভ ইমিগ্রেশন, সিটিজেনশিপ এবং চার্চ-স্টেট ল অ্যান্ড পলিসি।\nঅনুষ্ঠানটি সকলের জন্য উন্মুক্ত। বিজ্ঞপ্তি।


ফেসবুকের লাভ-ক্ষতি | আলাপ | DW | 25.10.2019\nফেসবুকে মহানবী (সাঃ) সম্পর্কে কটুক্তি করা হয়েছে এই অজুহাতে রামুতে বৌদ্ধ সম্প্রদায়ের বাড়ি-ঘর আর বৌদ্ধ বিহার পুড়িয়ে দেয়া হয়েছিল৷ নাসিরনগরে বলা হয়েছিল ফেসবুক পোষ্টে মুসলমানদের কাবা ঘরের সঙ্গে হিন্দু দেবতা শিবের ছবি জুড়ে দিয়ে ইসলামের অবমাননা করা হয়েছে৷ সেই কারণ দেখিয়ে হামলা হলো এলাকার হিন্দু সম্প্রদায়ের উপর৷ এবার ভোলাতেও তাই, মহানবী ও ইসলামকে কটাক্ষ করে ফেসবুকে পোষ্ট দেয়া হয়েছে সেই অভিযোগ তুলে শুরু হওয়া বিক্ষোভ সমাবেশে ঝরে গেলো চারজনের প্রাণ৷\nবোঝাই যাচ্ছে, বাংলাদেশের সমাজ জীবনে ফেসবুক নামের সামাজিক যোগাযোগ মাধ্যমটি বেশ ভালভাবেই আসন গেড়ে বসেছে৷ এক দশকেরও বেশি সময় ধরে আমাদের দৈনন্দিন জীবনের একটি অপরিহার্য অংশ হয়ে উঠেছে ফেসবুক, পরিণত হয়েছে অধিকাংশ মানুষের আগ্রহের কেন্দ্রবিন্দুতে৷ মাত্র ১৫ বছর বয়সী এই প্রভাবশালী মাধ্যমটিকে সম্প্রতি সমাজের পঞ্চম স্তম্ভ বলে দাবি করেছেন প্রতিষ্ঠানটির প্রধান নির্বাহী মার্ক জাকারবার্গ৷ তার মতে, মানুষকে মুক্তভাবে কথা বলার ক্ষমতা দিয়েছে ফেসবুক৷ এই প্ল্যাটফর্মে সব শ্রেণী-পেশার মানুষ মুক্তভাবে নিজস্ব চিন্তা-ভাবনা, আবেগ-অনুভুতি, ক্ষোভ, বিক্ষোভ ও মতামত প্রকাশের ক্ষমতা রাখে৷ ফলে, মতপ্রকাশের ক্ষেত্রটি কিছুটা গণতান্ত্রিক হয়েছে৷ ফেসবুকের সুবাদে পাবলিক পরিসরে এখন সাধারণ মানুষের কন্ঠস্বরও শোনা যাচ্ছে৷ মতপ্রকাশের পাশাপাশি নিজের ব্যক্তিত্ব ও ভাবমূর্তি অন্যের সামনে সহজে তুলে ধরার সুযোগ করে দিয়েছে ফেসবুক৷ সেই সঙ্গে ফেসবুকে সমাজ, রাজনীতি, মতাদর্শ ও ধর্ম-বিষয়ক প্রচার চালানোও খুব সহজ হয়ে গেছে৷\nফেসবুক ব্যবহারে কি লাভ, আর কীইবা ক্ষতি? জিজ্ঞেস করেছিলাম পরিচিত কয়েকজনকে৷ তরুণদের অনেকেই বলছেন, বিজনেস প্রমোট করতে গেলে ফেসবুক খুব কাজের৷ অনেক তরুণ উদ্যোক্তা ফেসবুক ব্যবহার করে পণ্য বেচা-কেনা করছেন৷ ফেসবুকে খুব সহজে, দ্রুত তথ্য পাওয়া যাচ্ছে, একে অন্যের সাথে যোগাযোগ বাড়ছে৷ পুরনো বন্ধুদের খুঁজে পাওয়া যাচ্ছে, নতুন বন্ধু তৈরি হচ্ছে৷ সমসাময়িক বিভিন্ন বিষয়ে আপডেট থাকা যাচ্ছে, জানা যাচ্ছে কোথায় কি ঘটলো৷\nপাশাপাশি তারা এটাও বলছেন যে, ইদানিং খুনখারাপি, হিংসা-বিদ্বেষ, হয়রানি-হানাহানি ছড়াতেও বড় ভূমিকা পালন করছে ফেসবুক৷ বুয়েট ছাত্র আবরারের খুনিরাও ফেসবুক মেসেঞ্জারে আলোচনা করে তাকে নির্যাতনের পরিকল্পনা করেছিল৷ বরগুনার আলোচিত রিফাত শরিফ হত্যার আগের রাতে জিরো জিরো সেভেন ফেসবুক মেসেজ গ্রুপে রিফাত হত্যার নির্দেশনা দেয়া হয়েছিল৷ এসব কারণেই হয়তো অনেকে খুব রেগে গিয়ে বলেছেন, ফেসবুক হচ্ছে আধুনিক বিশ্বের ক্যান্সার৷ মানুষ ঘন্টার পর ঘন্টা তার মূল্যবান সময় পার করছে ফেসবুকে অন্যের ব্যক্তিগত জীবন ঘাটাঘাটি করে৷ মানুষ হয়ে যাচ্ছে যান্ত্রিক, অনুভূতিহীন ও সামাজিক দায়-দায়িত্বহীন৷\nঅনেকে মনে করেন, ফেসবুকের কারণেই এই সময়ে মানুষের মনোভাব বোঝা সহজ হয়েছে৷ বোঝা যাচ্ছে, কারা ভদ্রবেশী মুখোশ পরা শয়তান, আর কারা ধর্মীয় হিংসা তৈরির উস্কানি দাতা৷ জানা যাচ্ছে, ফেসবুক ব্যবহার করে কারা জনগণকে বিভ্রান্ত করেছে, কারা রামু ভোলা নাসিরনগরে সাম্প্রদায়িক সংঘাত তৈরি করেছে, কারা সংখ্যা লঘুদের উপর হামলা চালিয়েছে৷\nতাদের মতে, বর্তমানে যত রকমের সামাজিক অস্থিরতা হচ্ছে তা বেশির ভাগ ক্ষেত্রে ফেস বুকের মাধ্যমেই ছড়াচ্ছে৷ কোন ভাবে একটা লেখা বা ছবি উদ্দেশ্যমূলকভাবে ভাইরাল করতে পারলেই হলো, সত্যতা যাচাই না করেই সবাই ঝাঁপিয়ে পড়েন মন্তব্য করতে, কেউ কেউ আবার এক কাঠি এগিয়ে নেমে পড়েন মাঠে৷ এক দল আছেন, যারা হয়তো ফেসবুক পোষ্টটা নিজের চোখে দেখেননি, অন্যের কাছে শুনেই হুঙ্কার ছাড়ছেন, মাথা ফাটাফাটি শুরু করে দিয়েছেন৷ তাদের এইসব ধ্বংসাত্মক কর্মকান্ডের ফায়দা লোটে দুর্বৃত্ত স্বার্থান্বেষী মহল৷\nঅথচ, ফেসবুকের লেখা গণমাধ্যমের মতো সম্পাদিত নয়৷ অনেকেই সত্য-মিথ্যা না জেনে, তথ্য যাচাই বাছাই না করে তাৎক্ষণিক ভাবে এমন সব লেখা বা ছবি পোষ্ট করেন বা শেয়ার করেন, যা সমাজের স্থিতিশীলতার জন্য হুমকি হয়ে দাঁড়ায়৷ বাংলাদেশে সম্প্রতি ঘটে যাওয়া ঘটনাগুলি বিশ্লেষণ করলেই এর প্রমাণ পাওয়া যাবে৷\nশুধু বাংলাদেশেই নয়, বিশ্বজুড়েই ফেসবুকের নেতিবাচক প্রভাব নিয়ে কথা বার্তা হচ্ছে৷ সম্প্রতি নিউইয়র্ক টাইমস দাবি করেছে, ফেসবুকের নিউজ ফিড সহিংসতা ছড়াতে ব্যবহার করা হচ্ছে৷ এমনো শোনা গেছে রোহিঙ্গাদের উপর আক্রমণ চালাতে মিয়ানমারের সেনারা সমন্বিত অনলাইন প্রপাগান্ডা চালিয়েছে৷\nএছাড়াও সাম্প্রতিক গবেষণায় দেখা গেছে, ফেসবুক আসক্তি তৈরি করে, যা অনেকের মতে, সিগারেটের নিকোটিনের মতোই ক্ষতিকর৷ ফেসবুকে অন্যের সুখ ও আনন্দ অনেকের মধ্যে ঈর্ষারও জন্ম দেয়৷ কখনো কখনো ফেসবুক মানুষকে উপহার দেয় একাকীত্ব, বিষাদ, বিষন্নতা, দুঃশ্চিন্তা ও হতাশা৷\nসব শেষে এই প্রশ্নটি তোলা যেতেই পারে, সামাজিক যোগাযোগের এই মাধ্যমটি অপব্যবহারের দায় কার? এর ব্যবহারকারীর, নাকি স্বয়ং ফেসবুকের? সত্যি বলতে, আমরা কয়জন সচেতন ভাবে দায়িত্বশীলতার সঙ্গে ফেস বুক ব্যবহার করি? বরং দেখা গেছে, অনেকেই যথেষ্ট চিন্তা ভাবনা না করেই ফেসবুকে ছবি বা বক্তব্য পোষ্ট করেন৷ এর ফলাফল কি হতে পারে তা ভাবেন না৷\nঅথচ ফেসবুক ব্যবহারের লাভ ক্ষতি নির্ভর করে এর সংবেদনশীল ও সচেতন ব্যবহারের ওপর৷ সামাজিক মাধ্যমে নিজেকে কতখানি প্রকাশ করবেন, ব্যক্তিগত তথ্য কতখানি দেবেন তার একটা সীমা থাকা উচিত৷ বন্ধু নির্বাচন থেকে শুরু করে ছবি পোষ্ট করা সব বিষয়েই সচেতন থাকা প্রয়োজন৷ দরকার ফেসবুকের সঠিক, উপযুক্ত ও দায়িত্বশীল ব্যবহার৷\nসুযোগ-সন্ধানী দুর্বৃত্তদের হাতে পড়লে এই ফেসবুককে যেমন অনৈতিকভাবে ও বিশৃঙ্খলা সৃষ্টির জন্য ব্যবহার করা সম্ভব, তেমনি আবার ভাল লোকেরা দেশ ও জনগণের কল্যাণেও এই ফেসবুককে ব্যবহার করতে পারেন৷\nফেসবুক থেকে যদি লাভবান হতে চাই, তাহলে এর অপব্যবহার বন্ধ করতে হবে৷ ব্যবহারকারীদের সজাগ, সতর্ক ও সচেতন থাকতে হবে৷ বুঝতে হবে কোনটা সত্য খবর আর কোনটা বানানো অসত্য খবর৷\nএখনই সতর্ক না হলে ভবিষ্যতে ভয়াবহ ক্ষতির আশংকা আছে৷ যে কোন স্বার্থান্বেষী মহল গুজব বা ভূয়া খবর ছড়িয়ে এই আনন্দময় ফেসবুকের জগতকে বিপজ্জনক ভাবে ব্যবহার করতে পারে দেশের বিরুদ্ধে, জনগণের বিরুদ্ধে৷ যার কিছু কিছু লক্ষণ এরই মধ্যে প্রকাশ পেয়েছে৷ আরো বড় ক্ষতি হওয়ার আগেই, তাই, আমাদের সতর্ক হতে হবে৷\nএটা এখন প্রায় সবাই বলছেন যে ফেসবুক গুজবের একটি বড় জায়গায় পরিণত হয়েছে৷ আর সত্য ঘটনার চেয়ে গুজবই যেন ফেসবুকে ভাইরাল হয় বেশি৷ এই গুজবকে কেন্দ্র করে বাংলাদেশে অনেক অঘটনও ঘটছে৷ (25.10.2019)\nকি-ওয়ার্ডস গুজবের উৎস ফেসবুক, ফেসবুক, গুজব, বাংলাদেশ, ফেসবুকের লাভ, ক্ষতি, শাহনাজ মুন্নী


আওয়ামী লীগে নতুনদের জয়-জয়কার! -Deshebideshe\nআওয়ামী লীগে নতুনদের জয়-জয়কার!\nঢাকা, ০৭ সেপ্টেম্বর- আওয়ামী লীগের অক্টোবর কাউন্সিলে ওয়াকিং কমিটিতে ভাগ্যের কপাল যাদের খুলতে পারে তারা এখন দলে আলোচিত। এতদিন ওয়াকিং কমিটির বাইরে থাকলেও তারা এবার নবীন প্রবীণের সমন্বয়ে নতুন কমিটিতে যুক্ত হচ্ছেন এমন আলোচনা। আবার এতদিন যারা ওয়াকিং কমিটিতে দক্ষতা দেখিয়েছেন তাদের ভাগ্যে ঘটতে যাচ্ছে পদোন্নতি। একটি অনলাইন গণমাধ্যমের অনুসন্ধানে দলের কাউন্সিল ঘিরে যাদের কপাল খুলছে বলে আলোচান হচ্ছে তাদের অনেকের নাম উঠে এসেছে।\nসংসদ সদস্যদের মধ্যে নাজমুল হাসান পাপন, ইকবালুর রহিম, জাহিদ আহসান রাসেল, ইস্রাফিল আলম, শামসুল হক টুকু, নাহিম রাজ্জাক, নজরুল ইসলাম বাবু, রবিউল আলম মুক্তাদিরকে নতুন কমিটিতে আনা হচ্ছে। এছাড়া সংসদের বাইরে থাকা সফি আহমেদ ও ড. হাবিবে মিল্লাত গুরুত্বপূর্ণ পদে আসতে পারেন। ছাত্রলীগ নেতাদের মধ্যে প্রথমবারের মতো আওয়ামী লীগের ওয়াকিং কমিটিতে যারা আসছেন তাদের কয়েকজনের নাম আলোচনায় এসেছে। এদের মধ্যে লিয়াকত সিকদার, বলরাম পোদ্দার, অজয় কর খোকন, বাহাদুর বেপারীকে বেশ কয়েকটি গুরুত্বপূর্ণ পদে রাখা হতে। নারী নেত্রীদের ক্ষেত্রে বেশ কয়েকজনের নাম জোরেশোরেই উচ্চারিত হচ্ছে।\nএদিকে, তারানা হালিম প্রতিমন্ত্রী হিসাবে সততা ও সাহসের স্বাক্ষর রেখেছেন। মেহের আফরোজ চুমকি ও এমিলি দীর্ঘদিন ধরে মাঠের রাজনীতি করে সরাসরি ভোটে সংসদে প্রতিনিধিত্ব করছেন। তাদের ক্লিন ইমেজ আছে। মাহবুব আরা গিনিও উত্তর জনপদের। নিজের রাজনৈতিক অবস্থান সুসংহত করেছেন। খুজিস্তা নূর ই নাহরীন মুন্নীকে এবার সংরক্ষিত মহিলা আসনে এমপি করতে চেয়েছিলেন শেখ হাসিনা। শেষ পর্যন্ত একটি ষড়যন্ত্রে বাহির করলেও ছাত্রলীগের রাজনীতি দিয়ে ক্লিনইমেজ নিয়ে সামাজিক, রাজনীতিক ও গণমাধ্যমে নিজের অবস্থান করে নেয়া দল তাকে কাজে লাগানোর কথাই ভাবছে। মন্নুজান সুফিয়ান ও ফরিদুন্নাহার লাইলি পরীক্ষিত। নূরজাহান বেগম মুক্তা ও ফজিলাতুন্নেসা বাপ্পি সংসদে কথা বলে সবার নজর কেড়েছেন। সংগঠক হিসেবেও সুনাম কুড়িয়েছেন।